
Reális tényekből kiindulva olyan világokba viszem el az ol- 
vasót, amelyekben mindig szabadság honol. Mert ezt kötelező 
mondogatni: ,szabad akaratomból"... 

I. Visszatérés Ideátról 


Valahol a lét és nemlét határán repültem semleges, szintelen, 
szagtalan világban... Meglehet, hogy, inkább úsztam. Talán a 
pára halad így a levegőben. Testemet nem láttam. Sem ala- 
kom, sem súlyom nem volt. Érzésektől megfosztva, lebegve 
haladtam előre egy láthatatlan cél felé... 

Arra eszméltem, hogy valaki simogatta a talpam. Először 
kellemesnek tűnt, aztán erőtlenül húztam fel a lábam. Kis idő 
múlva a jobb talpamon éreztem gyengéd kaparászást. De hi- 
szen én nagyon csiklandós vagyok még így, kissé zsibbadt 
lábbal is! 

— Szépen kérlek, ne csináld! 

Örültem, hogy abbahagyta. Ekkor azonban befogta az or- 
rom, és nem tudtam lélegezni. Összeszedtem minden erőmet. 
Felültem. Kinyitottam a szemem, de nem láttam semmit. Vi- 
szont egy hosszú sikolyt hallottam. 

Utána egy nő kiabálni kezdett. Akkor már minden megvi- 
lágosodott a szemem előtt. 

— Professzor úr! Jöjjön gyorsan! Miklós visszatért! Jaj, iste- 
nem, jaj, istenem! Köszönöm, köszönöm! Professzor úr, gyor- 
san, gyorsan...! 

Egy ismeretlen asszony kiabált. Szürkés táskák voltak a 
szeme alatt. Erélyesen rászóltam. 

— Mit ordibál itt? Mért nem hagyja aludni az embert...? 

— Istenem! Miket beszélsz, hisz kómában voltál húsz évig! 
Az Úr megsegített, hogy visszajöttél odaátról. 

— En Ideáton voltam — javítottam ki most már csendeseb- 
ben. 

— Voltál a fenét! Hát odaát voltál! Kõmäban! Érted? Húsz 
esztendeig! 

Berohant egy idős, szakállas ember. 

— Nézze, nézze, visszajött a drága odaátról! 

— Nyilván magát nevezik Professzornak - fordultam hozzá. 
— Ez az asszony vakargatta a talpam, én meg rettentően csik- 
landós vagyok. 

Magam se tudtam, hogy ez panasz volt-e, vagy inkább vé- 
delmet akartam kérni tőle a nő macerálása miatt. 

— Gratulálok! Gratulálok! — ujjongott ő is, de szívesebben 
vettem volna, ha összeszidja a nőt. Visszafektetett az ágyra, 
majd a szemhéjamat húzogatta, fogdosta a csuklómat, a tér- 
demet ütögette egy kis kalapáccsal. Nem fájt, és gondolom, 
hogy ez neki örömet okozott. 

— Hol vagy Mary?! — kérdeztem. 

- Na, látja, Marika! Máris magát szólítja a férje. Közben 
megtanult angolul. 

Aztán hozzám fordult. 

— Tudja, kedves Miklós, kimondhatatlanul nagy öröm szá- 
momra, hogy húsz esztendő után éppen "Mindent a Betegért" 
kórházunkban tért vissza kómájából. 

— Ez egy kórház?! Hát hol van a többi beteg, orvos, nővér? 
Itt, az én ágyamon kívül csak három szék van, meg a sarok- 
ban az a vödör a felmosóronggyal. 

- Hát persze, Mikikém, rendet kell tartani, a tisztaság fél 
egészség! — szólt bele megint az asszony. 

— Te mért mondod nekem azt, hogy Mikikém, mikor az én 
nevem Amicus? — vontam kérdőre. 

— Azért, mert húsz évig én, a feleséged viseltem gondodat, 
két borzasztóan aggódó lányoddal együtt. Hát nem ismersz 
meg? Mikikém, én vagyok Veres Mari. Egy hónapja volt a 
harmincötödik házassági évfordulónk. 

— Nem emlékszem. 

— Hát persze, mert sokáig voltál odaát. 

— Hát most nem Ideáton vagyok? 

Egymásra néztek. Mintha az egyik kacsintott volna a má- 
siknak. 

— De, de... Igen... — mondta a Professzor. 

— Ha ez Ideát, akkor, hol van Mary-7? 

Az ősz hajú asszony elkezdett pityeregni. A Professzor meg- 
jegyezte: 

— Amneziäs... Majd segítünk helyrebillenteni az egyensú- 
lyát. 

— Mit bánom én! Csináljanak velem azt, amit akarnak. De 
az biztos, hogy ez nem kórház! Ez egy kínzókamra! 

— Na, nem, kedves Beteg. Ez tényleg egy kiváló kórház, és 
összesen csak három ilyen létezik. Ön nyilván még a húsz év- 
vel ezelőtti állapotokra emlékszik. Ó, nagyon sok minden tör- 
tént azóta! Kikiáltották a köztársaságot, kimentek az orosz 
csapatok. Teljes szabadság és demokrácia van. Saját akara- 
tából mindenki azt teheti, amit megengednek neki. 

— Kezdek emlékezni. Oroszok, oroszok... Hogyne, ők azok, 
akik ideiglenesen odaát voltak állandóan?! 

— Igen, de nem odaát, hanem ideát, vagyis itt, nálunk. 

— Na, és ők vitték el a kórházakat? 

- Nem, nem. A kórházakra már nem kell költenünk, mert 
tönkretették a betegek. Minden pénzünket rájuk költöttük. 
Cserébe nem kaptunk semmit az államtól. A betegektől sem, 
pedig nem mindegyikük halt meg! Akik életben maradtak, 
igazán fizethettetek volna, de nem volt miből. Inkább egészsé- 
gesek maradtak. 

— Haza szeretnék menni! — jelentettem ki határozottan. 

— Istenem, milyen szép szó! — örvendezett Mari. — Haza, ha- 
za! Húsz éve nem láttad a gyerekeidet. Két lányod, két vejed 
és egy unokád van. 

A professzor akadékoskodni kezdett. 

— Na, olyan gyorsan ez nem megy! Húsz év alatt annyi väl- 
tozás, reform, megszorítás, kiszorítás, egyenesítési program 
történt, hogy már sokszor mi sem ismerjük ki magunkat. Egy 
biztos: szabad akaratából nyilatkoznia kell, hogy élni akar, 
vagy inkább meghalni. 

Az állítólagos feleségem rögtön tiltakozott, mondván, most 
tértem vissza, dehogy akarok meghalni. Úgy látszik, mégis ő 
Mary-7, és olvas a gondolataimban. 

- Marika, én nem tehetek mást, hisz nagyon jól tudja, 
hogy figyelnek. Miklós úrnak szabad akaratából kell döntenie. 
Nálunk van a legnagyobb szabadság az egész világon. Úgy ha- 
tároz, ahogyan akar. Tiszteletben fogjuk tartani. 

— Ha már visszajöttem, akkor még élni szeretnék - feleltem 
egyértelműen. 

— Akkor behozok néhány papírt. Innen csak a nyilatkoza- 
tok aláírása után engedhetem ki. 

A professzor távozása után, Mari így magyarázkodott: 

— Itt mindent lepapíroznak. Nem lehet és nem szabad csak 
úgy egyszerűen dönteni. Szabad itt mindenki, mindig vá- 
laszthat, de súlya van annak! 

- Te tényleg a feleségem vagy, és ez is le van papírozva? 
Ugye így kell mondani? 

- Így hát! Össze vagyunk kötve. Jaj, de jó, hogy nem 
akarsz meghalni! 

Úgy gondoltam, teszek egy próbát. 

— Kedves Mary-7! Itt nem fogsz kínozni, mint Ideät...! 

— Hát már ideát vagy Mikikém, nem odaát. Kómából jöttél 
vissza. 

Nem, ez a nő mégsem lehet Mary-7, aki kimondatlanul is 
olvas a gondolataimban. Nem így kellett volna válaszolnia. 

— Hogy lehet az, hogy te vagy a feleségem? 

— Hát úgy, hogy elvettél harmincöt évvel ezelőtt. 

— Te nem Mary-7 vagy? 

Először csodálkozó képet vágott, aztán beleegyezett. 

— Bizony az vagyok! 

— És nem fogsz kínozni már soha? 

- Már mért tenném, mikor sose bántottalak. Most meg 
visszajöttél! Kómából! 

— Hosszú út volt. 

— Az. Húsz évig tartott, de megérte, hogy vigyáztunk rád, 
vakargattuk a talpad, simogattuk a kezed, mosdattunk, tisz- 
tába tettünk... 

— Ez tényleg kórház és nem kínzókamra? 

— Ugyan már! Ez az egyik legjobb magyar hoszpitál. Hivata- 
losan eltörölték a nyavalyák nagy részét. Nincsenek már női 
betegségek, mert teljesen egyenrangú mindenki. Vakbeled 
van? Szemüveggel gyógyítják. Akinek magas a vérnyomása, 
annak ad vért, akinek alacsony. Így üzleti szempontból is 
mind a ketten jól járnak. A cukorbetegek nem aludhatnak 
édesen. Az egészséges légzés problematikáját áttették a tánc- 
iskolák hatáskörébe. Az érelmeszesedést is eltörölték, mert 
kézzel foghatóan bizonyítható, hogy az oltott mész nem tud 
behatolni a vérbe, tehát ilyen betegség valójában nincs is. Há- 
lyogot sem operálnak, mert dr. Gülüszem ügyeletes vakság- 
ápoló kísérlete bebizonyította, hogy erre nincs szükség. A pro- 
fesszor a betegek elé az asztalra helyezett egy tízezer forintost, 
és így szólt: , Na, bátyám, ha meglátja, elviheti!" Ez a kijelen- 
tés meggyógyította az állítólagos betegeket. Azóta pénz nélkül 
is egészségesek, mert Gülüszem már meghalt. Ha fáj a lábad, 
pihentetned kell otthon. Kibírhatatlan fogfájás esetén ki kell 
húzni egy fogóval, vagy ki kell verni kalapáccsal azt az átko- 
zott fogat. Ilyen egyszerű. Az állam szociális juttatásként 
minden háztartásnak adott egy csipõfogõt és egy kis kalapá- 
csot. Így nem adunk fölösleges munkát annak a néhány or- 
vosnak, akik még nem mentek külföldre dolgozni. Az állam 
még így is sok mindent biztosít nekünk. 

— Én kaptam valamit a húsz év alatt? 

— Hogyne, Mikikém! Kétszer nyerted meg a legmélyebben 
alvók versenyét. Elmehettünk volna jutalmul üdülni, de te 
nem jöttél vissza a kómából. Aztán a heti fél liter fejadagos 
infúzióhoz minden héten nyertél még egy fél litert, mert te vol- 
tál a legcsendesebb beteg. Te egy nagyon híres ember vagy, 
tudod? De sajnos nem nézhettelek meg a tévében, mert sza- 
bad akaratomból el kellett cserélnem tíz mákos pitére. Arra 
gondoltam, hogy amikor magadhoz térsz, ehetsz egy jót. Az- 
tán késett a visszajöveteled, a tíz pite elkezdett száradni, ezért 
szabad akaratomból el kellett cserélnem két lábtörlőre. De 
most mind a kettő otthon van, nem tudom megmutatni. 

— Nem baj, nem vagyok rá kíváncsi. 

— De az leszel, ha meglátod! Az egyik piros, a másik zöld, 
és mind a kettő olyan kedvesen ugat, amikor beletörlöm a lá- 
bam. 

— Nem baj! Inkább vigyél ki innen! 

— Persze. Te már nem vagy beteg, meggyógyultál. Lábadoz- 
ni csak otthon szabad. 

Körülnéztem, de ugyanazt a sivár képet láttam, amit már 
korábban leírtam: egy ágy, három szék, a sarokban vödör és 
felmosórongy. A falban észrevettem egy beépített fémtárgyat. 

— Az ott micsoda? — kérdeztem. 

— Jaj, jó, hogy mondod! Húsz évvel ezelőtt abba a széfbe 
tettük be a karórádat. Nagyon gazdagok vagyunk. Kapunk 
érte legalább öt kiló kenyeret. De elfelejtettem a kódját. Ágika 
biztosan tudná, mert ő szereltette fel. Talán XPW345..., vagy 
inkább PXW543? 

Elcsodálkoztam. Ki ez az Ágika? De nem mertem megkér- 
dezni. Valami azt sugallta, hogy a kód PXPV43. Megmondtam 
Marinak, aki odament a körülbelül öttenyérnyi nagyságú 
fémszekrényhez, billentyűket nyomkodott, majd ujjongva ki- 
vett egy karórát. Állítólag az enyémet. 

— Honnan ismered a kódját? 

— Nem tudom..., valahogy beugrott... és kész! 

— Ügyes vagy! 

— Ezért rengeteg élelmiszert kapunk majd. 

— Karóráért adják az élelmet?! — kérdeztem hitetlenkedve. 

Mari először úgy nézett rám, mint aki nagy ostobaságot 
mondott, aztán eszébe jutott, hogy én csak annyira ismerhe- 
tem az itteni világot, mint egy újszülött, ezért tanárosan el- 
kezdte magyarázni. 

— Tudod, itt most minden és mindenki saját elhatározásá- 
ból, demokratikusan működik. Vagyis a pénz kivonta magát a 
forgalomból, mert egyszerűen elfogyott. Helyette mással kell 
fizetni. Csereanyaggal. Kinek mire van szüksége. Két szögért, 
mondjuk, adnak egy-két papírlapot, nyolc-tíz papírlapért egy 
kis tollat, amivel meg tudod írni a hivatalnokoknak a kérésed. 
Például kellene saját elhatározásodból egy kis fűtőanyag télre, 

mert szociálisan rászorultál. Itt mindent újra kitaláltak, le- 
egyszerűsítettek. Ha például szabad akaratodból szeretnél ka- 
lyibát építeni a családodnak, akkor — ahogyan az előbb mond- 
tam - előzetesen összegyűjtöd a csereanyagot, megírod a kér- 
vényt. Utána újból elkezded: szög, papírlap, toll, majd kér- 
vény a kalyiba anyagáért. És így tovább. De nekünk ilyesmire 
nem lesz szükségünk, mert szabad akaratunkból van egy kis 
házunk. Igaz, húsz éve üresen áll, de azért a ház, mégis ház. 
A kalyiba meg kalyiba! Nem igaz? Ilyen forradalmi változások 
vannak minálunk. Így szokták mondani. 

Nem volt időm a kétkedésre vagy a még részletesebb ma- 
gyarázatkérésre, mert papírokat lobogtatva visszatért a Pro- 
fesszor. 

- Na, látom, újból összebarátkoztak már! Mindenről be- 
szélgettek? 

— Persze. Tudom, hogy Marynek volt tíz mákos pitéje, ami- 
ért elcserélte a tévéjét, amiben én is benne voltam. Aztán nem 
száradt meg a pite, mert Mary szabad akaratából átváltotta 
két lábtörlőre. 

- Nagyon jól döntött. Szabad akaratából nem tehetett 
mást. 

Csodálkoztam, hogy a Professzor tudott ezekről a dolgok- 
ról. Amikor szóvá tettem kiderült, hogy most nála van a tévé, 
és a tíz pitéből kettőt ő evett meg. 

— Már beírtam a személyi adatait. Csak néhány kérdésre 
ból? Ha valaki kényszerítette, mondja meg a nevét. 

— Persze, szabad vagyok, teljesen szabad. 

— Kómájára gondolva mire emlékszik bosszúsan, és mire 
nagy örömmel? 

— Minden jó volt, de mikor kínoztak, nagyon sokat szen- 
vedtem. És Mary volt a legjobb! 

— Köszönöm, drága uram, hogy ott is rám gondoltál! Te egy 
totális demokráciás vagy. 

— Mari néni! Helyesen totális demokrata; a totális demok- 
ráciában így kell mondani. 

— Ez az, így kell mondani! 

A Professzor feltette a következő kérdést: 

— Saját elhatározásából meg akar-e halni, vagy inkább élni 
szeretne? 

Gondolkodóba estem. Ebben lehet valamilyen csel. Ha 
rosszat választok, büntetés jár érte. 

— Mi a különbség? - kérdeztem vissza. 

Mari elcsodálkozott butának tűnő válaszomon, a profesz- 
szor azonban minden ellenzés nélkül megadta a felvilágosí- 
tást. 

— Totális demokráciánkban a beteg saját elhatározásából, 
szabadon dönt arról, hogy életben kíván-e maradni, vagy in- 
kább a halált választja. Az előbbi esetben önként vállalja az 
élettel járó összes ön- és súlykorlátozást, esetleges földönfu- 
tást, magán és közterhek viselését, fellebbezési jogáról, pa- 
nasztételi jogáról való lemondást. Ennek fejében együtt élhet 
családjával, adózhat a folyósított zsebpénze, negatív érzelmei 
és pesszimista világlátásának arányában. Aki a halált választ- 
ja, két napot tölthet el egy eüs centrumban. Eközben kétszer 
kap vérátömlesztést, háromszor főtt krumplit, négyszer éne- 
kelhet, és ötször kérhet vizet. Utána sajnos kimerül az egés- 
zségügyi centrum reá jutó normatívájának totálisan demokra- 
tikus kerete, és egy álominjekcióval oda küldjük, ahonnan 
már nem térhet vissza. 

— És ha akarom, ideát Mary mindig velem lesz? 

— Mari vagyok, drága Micukám! Persze, én most mär min- 
dig veled maradok. 

Egyik megoldás sem tűnt megfelelőnek, mert nem tudtam, 
mit takarnak valójában a Professzor szavai. De Mary miatt 
vállaltam az életet. 

— Na, elkészültem az egyik papírral, most jöhet a kettes- 
számú. Mi a véleménye Gubernátorunk totálisan demokrati- 
kus politikájáról? 

— Nem ismerem, ezért nincs véleményem. 

A Professzor a fejét csóválta. 

— Ez bizony nem jó válasz! Döntsön helyesen! Egy: maxi- 
málisan meg vagyok elégedve vele; kettő: nagyon jónak tar- 
tom; három: Igen helyesnek és következetesnek tartom. 
Ezekből lehet teljesen szabad akaratából választania... 

— Kettes — mondtam kissé bizonytalanul. 

— Mivel emigrációból jött vissza, megkérdezem, látott-e ott 
szebb nőt, mint a Gubernátor kedves edzőnője, Penelophe 
őhatalmassága? 

— Nem láttam... 

— Ez jó válasz. 

Azt akartam mondani, hogy Penelophe őkegyelmét soha- 
sem láttam, de nem így sikerült. 

— Mit tesz ön személyesen a totális demokrácia megvalósí- 
tása érdekében? 

Nem tudom, honnan jött az ötlet, de azt mondtam, hogy 
minden tőlem telhetőt megteszek. 

Tetszett a válaszom. 

— Akkor ezzel is megvagyunk, jöhet a következő űrlap. 
Micu bácsi személyes adatait már ide is beírtam. Kérdezem: 
szabad akaratából hogyan vélekedik a negyvenöt leleplezett 
összeesküvő aljas cselekedeteiről? 

Első pillanatban még a kérdést sem fogtam fel, aztán mé- 
gis magabiztosan válaszoltam. 

— Nagyon elítélő a véleményem. 

— Helyes, tehát az egyes választ fogadta el. 

Mivel előzetesen nem láttam az űrlapot, nem ismerhettem 
a választási lehetőségeket sem. Nagyon óvatosnak kell len- 
nem, mert furcsa dolgok történhetnek itt még. 

— Mi az Ön véleménye mások véleményéről? 

— Én csak a pozitív véleményeket támogatom. 

A Professzor elégedett volt. Adott egy sokpecsétes kemény 
papírlapot, amelyre többek között az volt ráírva, hogy saját 
akaratomból kifolyólag teljesen gyógyultnak nyilvánítom ma- 
gam. Kérte, hogy egy másik dokumentumot is írja alá. Az volt 
a lényege, hogy saját akaratomból meggyógyultam, saját lá- 
bamon távozom, ezért a hoszpitál saját akaratából, demokra- 


15 


Salga Attila 


tikusan megszűnik. Én voltam az utolsó beteg... Mivel a fo- 
lyamatos halandóság miatt a lakosság teljesen egészséges, 
nincs szükség a hoszpitál fenntartására. 

Lett volna néhány kérdésem, de nem akartam igazolni, mi- 
lyen tudatlan vagyok. Nagyon vágytam a szabad levegőre, 
ezért elolvasás után aláírtam. Mégis feltétlenül meg kellett 
kérdeznem: 

— Miért kell mindig azt mondani, hogy , saját akaratából"? 

— Azért - hangzott az egyszerű válasz -, mert senki sem 
kényszeríti rá. 

— Ez igaz, és teljesen logikus! 


Ideát van kóma 


II. Kómában voltam 


Kiléptünk az utcára. Nem éreztem magam gyengének, mert a 
város levegője nagyon tiszta volt; erőt adott. Feltűnt, hogy alig 
jár valaki az utcán, és csak néhány biciklis jelentette a jár- 
müforgalmat. Mari látta arcomon a csodálkozást. Belém ka- 
rolt, majd kérdések nélkül elkezdett magyarázni. 

— Legtöbben gyalog járnak, esetleg biciklivel, mert ez így 
nagyon egészséges. Nem tudhattam, hogy mikor térsz ma- 
gadhoz, ezért saját akaratomból eladtam mind a két biciklin- 
ket. Kaptam érte két doboz fájdalomcsillapítót és egy hétig 
reggelit, valamint negyven alkalomra fürdőbelépőt az ingyen 
strandra. 

Anyanyelvemen beszélt, mégsem tudtam értelmezni azt, 
amit mondott. 

— Mari, én megértem, hogy húsz év alatt sokat változott a 
világ, de amit mondtál... nagyon ködös. Miért kell elcserélni a 
tárgyakat, amikor fizetni kellene értük? 

— Egyszer már elmagyaráztam neked. Na, még egyszer! Ré- 
gen eltörölték a pénzt. Olyan kevés maradt, hogy szabad aka- 
ratából mindenki leadta a maradékot az államnak. 

— Miért kell mindenhez hozzátenni, hogy „szabad akaratá- 
ból? 

— Ezt így tanították meg mindenkivel. Te most például sza- 
bad akaratodból jössz haza velem. Jó, hogy nem kényszerít 
senki. 

— Akkor bármit csinálhatok szabad akaratomból? 

Persze, persze, mondta, de aztán hozzátette: mindent, amit 
szabad. 

— Nincs forgalom. Kihaltak az emberek? 

— Látod, milyen ügyes vagy! Rájöttél magadtól. Igen, sokan 
meghaltak, mert nem éltek egészségesen. A hoszpitálok nagy 
részét bezárták. Először rengeteg beteg volt, és nem tudták 

őket meggyógyítani. Nem volt rá kapacitás. Így aztán sokan 
saját akaratukból eltávoztak. Akik megmaradtak, szívósak 
lettek. Mint például te, én, a két lányunk, a két vejünk és az 
unokánk. Nem kap el minket semmilyen betegség. Csak azok 
a hoszpitálok maradtak meg, ahol elfekvők vannak. A "Min- 
dent a Betegekért" gyógyhelyünket is bezárják, mert most, 
hogy eljöttél, teljesen kiürült. 

— Sokat megyünk még? 

— Látom, hamar fáradsz. Éhes vagy? 

Jólesett Mari kérdése, mert már régóta korgott a gyomrom. 
Váratlanul megszólított egy éppen minket előző férfit. 

— Bocsánat, ne haragudjon már, hogy megállítom. Most jö- 
vünk a hoszpitálból. Az uram húsz év után tért magához, 
kómában volt. Én meg mellette virrasztottam. Megszánna 
minket egy kis ennivalóval? 

A fiatalember a zsebébe nyúlt, és biztatóan megkérdezte: 

— Mit adnának cserébe két szelet kenyérért? 

Mari elővett a táskájából egy szöget, papírragasztót, régi 
képeslapot és két aprópénzt. 

- Nem, nem! A manit nem fogadhatom el. Tudja, hogy fi- 
gyelnek! Dugja el gyorsan! Na, a többi jó lesz, de csak akkor, 
ha még van egy igazi, tiszta békebeli batiszt zsebkendője, 
csak akkor áll az üzlet. 

— Jól van... Isten áldja meg érte! Cseréljünk! — Az ismeret- 
len átadta a két kis szelet újságpapírba csomagolt kenyeret, 
én pedig betettem a zakóm zsebébe. 

Egy fekete autó váratlanul és hangtalanul állt meg mellet- 
tünk. Meglepődtem, mert eddig csak néhány kerékpárt lát- 
tam, gyalogosból is kevés akadt. Két férfi szállt ki belőle, a 
harmadik a kormánynál maradt. Feleségem halkan megje- 
gyezte: 

- Vigyázni kell velük, mert nagy emberek! Vezetők! Ne 
dönts nélkülem! 

— Pardon a zavarásért, hölgyem és uram! Bemutatkozunk. 
Kristoforo Xeverland vagyok, a kollégám Nikolix Forteman. A 
Llami Biztosításnál dolgozunk. Bizonyára nem tévedünk, ha a 

hölgyben Bélteki Nemoda Máriát, az úrban Bélteki Miklóst 
tisztelhetjük. 

— Ez igaz - mondtam, - de nem értem, mi az a ,Llami”. 

Illetlen dolgot kérdezhettem, mert Mari furcsán nézett rám. 
Kristoforo azonban kalapját levette, és megmagyarázta. 

— Ez a mi rejtőzködő nevünk. Ha valaki ezt már tudja, ak- 


— Értem. Akkor hát milyen védelmet nyüjthatok önöknek? 

Nyilván furcsának találták kérdésemet, ezért nem válaszol- 
tak ajánlatomra. Kínos szünet következett, majd Nikolix ün- 
nepélyesen meghívott minket. 

— Bélteki úr, szeretnénk önt és kedves feleségét vendégül 
látni Llami Biztosításunk épületében. 

Ránéztem Máriára. Kellemesen meglepődött; arcáról a bol- 
dog ember öröme sugárzott. 

— Köszönjük - feleltem olyan természetességgel, mintha ré- 
góta csak ezt vártam volna. 

A kocsi belül igen tágasnak bizonyult. Még legalább hatan 
kényelmesen elfértünk volna benne. Fehér bőrből készült ülé- 
sein kényelmesen elnyújtóztam. Mari várakozóan maga alá 
húzta a lábát, mégis ugrásra kész állapotban volt, és nagyon 
figyelt. Már majdnem megkérdeztem, mitől fél, amikor megér- 
keztünk. A fekete kocsi egy hatalmas épület előtt állt meg. 
Két kísérőnk készségesen irányított a lift felé, amely a har- 
madik emeleten állt meg. 

Kitárult egy szobaajtó, ahol egy férfi és egy nő várt ránk. 
Udvariasan tudtunkra adták, hogy két külön szobában segí- 
tenek nekünk átöltözni. Hatalmas, díszes előtérből nyílt a 
csodálatos fürdőszoba, ahol lezuhanyoztam. Elegáns sötét- 
szürke öltönyt, fehér inget, kék nyakkendőt, fekete zoknit, fe- 
kete félcipőt kaptam. Nagyon tetszettem magamnak, ahogy a 
hosszú tükör előtt kétszer-háromszor körbefordultam. Rövid 
idő múlva megláttam Marit, aki előkelő asszony benyomását 
tette rám sötét bordó bársonyból készült, alakjára szabott 
kosztümjében. Egymásra mosolyogtunk. Noha még most is 
kissé idegennek tűnt, magabiztosan húzódtam hozzá, miköz- 

ben belém karolt. Aztán már olyan volt, mintha ezer éve is- 
merném. 

Egy gazdagon megterített, hosszú asztalhoz irányítottak, 
majd két kísérőnk jó étvágyat kívánt, és kiment a szobából. 

Hosszasan sorolhatnám, milyen rendkívüli étkek közül vá- 
logattunk. 

Mari a következő tanácsokat adta. 

— Vigyázz, mert ezek akarnak valamit. Ilyen gazdag lakoma 
nincs az egész világon! Ennek még megkérik az árát! Így kell 
mondani még akkor is, ha nem pénzre gondolok. Mikikém, ne 
egyél sokat, csak csipegess úgy, mint én. Hiszen húsz éve 
nem ettél igaziból. 

Nehéz volt megfogadnom Mari tanácsát. Könnyeivel küsz- 
ködött, miközben valóban csak csipegetett, de láttam, hogy 
nehezen tudta megtartóztatni magát. 

Talán egy óra telhetett el azóta, hogy két szelet kenyeret 
cseréltünk szögért, ragasztóért, zsebkendőért és képeslapért. 
Ennek az ebédnek az értékét vajon milyen mértékegységben 
lehetne kifejezni? És nem is volt időnk megenni a kenyeret. A 
régi kabátom zsebében maradt. 

Vendéglátóink valószínűleg megfigyeltek minket, mert 
amikor a teánkat is megittuk, bejöttek. Néhány udvarias, kö- 
szönő mondatot váltottunk csupán, mert Kristoforo és Nikolix 
kérte, hogy fáradjunk velük. 

Marit hamarosan egy vörös hajú nő kísérte tovább. A fo- 
lyosóról nyíló, egymás mellett lévő két szobába mentünk. 

— Foglaljon helyet, kedves Bélteki úr! Bizonyára nem sejti, 
miért szeretnénk önnel elbeszélgetni. 

— Fogalmam sincs, de biztosan megvan rá a nyomós okuk. 

— Igen. Természetesen saját elhatározásából jött ide. 

— Természetesen - válaszoltam, mert tudtam, hogy ez az il- 
lendő. 

Kristoforo szemben ült velem az asztalnál, Nikolix pedig 
föl-alá sétált. Aztán megállt, és ő is megszólalt: 

— Bélteki úr! Emlékszik-e valamire abból, ami önnel tör- 
tént, amíg kómában volt? 

- Nem igazán. Csak azt tudom, hogy rettenetesen messze 
voltam. Néha gyötört a honvágy. 

— Ez utóbbi konkrétan hogyan fejeződött ki? — érdeklődött 
Nikolix. 

— Gondolkodtam már ezen, de nem jutott eszembe semmi. 
A hoszpitálban dolgozó Professzor úr szerint ez az amnéziám 
miatt van. 

Kristoforo ránézett Nikolixra, és szemükből azt olvastam, 
ki, hogy éppen ezt a választ várták. 

— Nos, nekünk megvannak a módszereink arra nézve, ho- 
gyan lehet a kómában átélteket felidézni — mondta Kristoforo. 

— Szívesen elmesélném, de tényleg nem emlékszem semmi- 
re. 

— Az ön testében van egy olyan... olyan... hogy is mond- 
jam... alkatrész... vagy alkotórész, amely rögzítette a gondola- 
tait. 

Kételyeim támadtak, ezért megkérdeztem. 

— Biztosak ebben? Én ugyanis most hallom ezt először. 

— Mi viszont nem először csináljuk. Ez a munkánk. Kérem, 
üljön át a zöld fotelbe, mindkét kezét kényelmesen helyezze 
maga mellé a karfára! Kollégám dúdolásának hatására gyor- 
san elalszik... 

— Bocsánat, uraim, én húsz évig egyfolytában nyomtam az 
ágyat. Nincs szándékomban ezt megismételni. Még saját aka- 
ratomból se. 

— Természetesen saját akaratából választhat, hogy enge- 
delmeskedik, vagy mégis beleegyezik. Ne féljen, Bélteki úr! Mi 
is örülünk, hogy visszatért. Az egész csak két percig tart, és 
közben félig ébren marad. 

Próbáltam úgy ellazulni, ahogyan mondták. Mély légzéssel, 
szép gondolatokkal, elernyedt izmokkal... Aztán elkezdtem 
beszélni. Először még hallottam a hangomat, de nem értettem 
a kimondott szavak jelentését. 

III. Testvérem Mary-7 


Egy hatalmas szobában eszméltem fel. Enyhe fény szűrődött 
be az ablakokat borító függönyökön át. Felnéztem a heverő- 
szerű ágyról. Oktaéder alakú, zöldeskék csillámpalából ké- 
szült lumigátort fedeztem fel, amely most vakon tekintett le 
rám. A szabálytalan alakú helyiség falait, a padlót rövidre vá- 
gott gyepszőnyeg borította. Három üvegasztal és öt fotel ke- 
rült még a látószögembe. 

Hol vagyok? Felültem. Világoszöld sportruhában voltam, s 
amint kezem végighúztam rajta, kellemesen simogatott visz- 
sza. Tőlem néhány méterre egy gyümölcsökkel, salátákkal, 
italokkal megterített asztal. Különleges illat terjengett annak 
ellenére, hogy egyre jobban éreztem a hűsítő léghuzatot. 

Váratlanul kinyílt az automatikus ajtó. Összerezzentem. 
Nagyon lassan minden ablakról felhúzódtak a függönyök. Be- 
hunytam a szemem, mert vakított az éles fény. Ösztönösen 
félrehúzódtam az ágyon, a falhoz nyomtam a hátam. Össze- 
görnyedtem. 

— Boldogságot! Ne ijedj meg! Mindent megmagyarázunk. 
Egyelőre nem megyünk közelebb! — Két férfi állt nem messze 
az ajtótól. A magasabb kezdte és folytatta: 

- Én Ernest-9 vagyok, ő Frederic-5. Ideát mindenkinek 
csak keresztneve van, s mivel nem akarjuk egymást összeke- 
verni, ezért kapcsolunk számokat hozzá. Te mától kezdve 
Amicus-1 vagy. Érezd jól magad közöttünk! 

Barátságosaknak tűntek. De miért vagyok itt? Ki vagyok 
én valójában? Amicus-1?! Nevetséges... 

Mintha egy zöld élőlény teljes közepébe kerültem volna. 
Valahonnan víz csobogását, a háttérből halk fuvolaszót vél- 
tem hallani. 

— Hogy kerültem ide? — kérdeztem bátortalanul. 

— Hosszú történet - felelte az alacsonyabb, vagyis Frederic- 
5. (Micsoda nevek! De az Amicus-1 se szép!) - Hamarosan 
mindent elmesél Mary-7, aki a kísérőd lesz, sőt több is annál. 
Még egyszer köszöntünk. Ha megengeded, meghívunk aszta- 
lunkhoz. 

Ki tudja, mikor ettem utoljára. 

— Biztosan rengeteg kérdésed van... — mondta Ernest-9, 
miután asztalhoz ültünk. — De mindenre lesz időd. Mi kezd- 
jük az evést, nehogy azt hidd, hogy meg akarunk mérgezni. 
Nálunk legfontosabb a bizalom. 

Tányérjukra salátákat, húsokat raktak, poharukba jég- 
kockát tettek, ásványvizet öntöttek rá, majd elkezdtek enni. 
Én is szedtem magamnak az étkekből. Töltöttek az italukból. 

— Hogy vagy? 

— Olyan, mintha egy másik égitestre pottyantam volna, pe- 
dig itt is emberek laknak, méghozzá jó emberek, mint ti — je- 
lentettem be. — Fogalmam sincs, hol vagyok, kik vagytok, nem 
sejtem, miért vagyok itt, nem tudom ki az a Mary-7, aki majd 
kísér, de azért köszönöm, jól vagyok. 

Elmosolyodtak. 

— Szeretjük a jó hangulatú embereket — mondta Ernest-9. 

Egyáltalán nem tréfának szántam; inkább gunyorosnak, 
ironikusnak neveztem volna. 

— Külön öröm számunkra, hogy személyedben egy újságíró 
érkezett közénk - tette hozzá Ernest-9. 

— Én?! Újságíró?! — hitetlenkedtem. 

Frederic-5 €s Ernest-9 elnevette magät. Majd az utõbbi 
hirtelen feltámadó érdeklődéssel így vágott vissza: 

— Ó, kedves Amicus! Csak nem azt akarod mondani, hogy 
még olvasni se tudsz? Akkor persze írni se! Mert te, mondjuk, 
írástudatlan vagy... Ez jó humorra és szerénységre vall. 

Nem ellenkeztem. Ha ők úgy gondolják, hogy egy zsurna- 
liszta vére folyik ereimben, amit már jéghideg ásványvízzel is 
hígítottam, ám legyen! 

— Közös és boldog sorsunkra! — emelte poharát Frederic-5. 

— Mindenki boldogulására! — vágta rá Ernest-9. 

— Akárhol vagyok, úgy legyen! — nyugtattam meg őket, de 
főleg magamat. 

A következő félórát a napernyővel beárnyékolt teraszon töl- 
töttük, amelyről csak a kék eget lehetett látni. Főleg vendég- 
látóim beszélgettek egymással. Előzmények és összefüggések 
híján nem igazán tudtam követni dialógusaikat. Rólam, a má- 
ról és a holnapról esett szó, az itteni várost, vagyis Ideátot 
emlegették; időpontok, feladatok, meghívások kerültek szóba. 
A sok név, cselekvés idegenül visszhangzott fejemben. Nem 
állt össze logikus sorrá. Csak egy dolog lett világos: Mary-7-re 
várunk. 

Egy csinos, szőke lány jelent meg a teraszra nyíló ajtóban. 
Rövid ujjú, fehér blúzt, sötét miniszoknyát és fekete tűsarkút 
viselt. A huszonöt év körüli, mosolygós hölgy valószínűleg 
minden fiatal férfiban egészséges bizsergést váltott volna ki, 
én azonban most inkább esztétikai, mintsem szexi látvány- 
ként érzékeltem. 

Kölcsönös bemutatkozás után két társam magunkra ha- 
gyott. Mary-7 leült a szemben lévő fonott székre. 

— Azt mondták, hogy tőled, mindent megtudhatok. 

— Légy kedves, előbb tölts egy kis dzsuzt, aztán elkezdem. 

Mary kortyolt kettőt, összekulcsolt kezeit maga elé tette az 
asztalra, és sokat ígérően mesélni kezdett. 

— Kedves Amicus-1! Egy városállamban élünk. Mindenki 
Ideátnak nevezi. Államforma, kormány, országgyűlés, önkor- 
mányzat, bíróság és minden olyan intézmény, amely a lexiko- 
nokban megtalálható, nálunk hiányzik. Nincs rá szükségünk. 
Itt nem létezik bűnözés, rosszindulat, szegénység, betegség, 
stressz. Hol terül el Ideát? — kérdezhetnéd. Földrajzi értelem- 
ben nem tudtuk meghatározni a helyét. A gondtalanság és a 
boldogság jellemző ránk. Honnan jöttünk, kiktől szárma- 
zunk? Ugye ezt akartad kérdezni...? Ha egy ideátitól valami 
hasonlóra vársz választ, és azt feleli, nem tudja, akkor két le- 
hetőség van. Az első: valóban nem sejti, a második: tudja, de 
nem akarja megmondani. Városunk szép, gazdag, modern; 
folyamatosan szaporodunk, éppen egy héttel ezelőtt lettünk 

háromezren. Ez a növekedés azonban nem természetes mó- 
don, tehát nem gyermekszülés útján megy végbe. Hetente 
kétszer-háromszor eljuttatnak hozzánk néhány személyt, 
akiknek helyet adunk. Mindenki úgy érkezik, mint te. Csak 
később jön rá, kicsoda valójában. Te például újságíró vagy, a 
helyi lapnál fogsz dolgozni. 

— Mi a lap címe, milyen időközönként jelenik meg? Hányan 
dolgozunk majd együtt? Van-e cenzúra? — Ez utóbbit talán 
nem kellett volna kérdeznem. 

— Cenzúra?! Nálunk nem használnak ilyen szavakat, mert 
nincs értelmük... Különben bemegyünk a szerkesztőségbe, a 
részletekről ott kapsz tájékoztatót. — Majd örömmel tette hoz- 
zá: — Látom, már elhiszed, hogy újságíró vagy, tehát akklima- 
tizálódtál. Ez a mikroklíma nemcsak a csodálatos természeti 
szépségeknek kedvez, hanem nekünk, gondolkodóknak is. A 
Nap és az itteni hangulat teljesen feltölt energiával. 

— Feltölt?! Úgy beszélsz, mintha robotok lennénk. A gépe- 
ket szokás feltölteni. — Mary arcán láttam, hogy valami illetlen 
dolgot mondtam. 

— Bocsánat, vedd úgy, hogy nem szóltam! 

— Rendben... Kérlek, minden feltétel nélkül fogadd el, hogy 
köztünk vagy, sőt örülj neki, mert itt csodálatos életben lesz 
részed. Abba is bele kell egyezned, hogy együtt lakjunk a vá- 
ros egyik elegáns helyén, a fennsíkon található birtokunkon. 

Ez igazán szíven ütött. Amikor belépett az ajtón, minden 
érdek nélkül állapítottam meg, hogy esztétikus a megjelenése, 
erre a bejelentésre azonban már testem minden porcikáján 
végigfutott a bioáram. Egy birtokon, egy ilyen nővel leszek 
összezárva! Mary-7 azonban gyorsan kiábrándított: 

— Az előírások és a tudatom szerint én a nővéred vagyok. 

- Nem tudom, milyen előírásról beszélsz, de nem tetszik. 
Nem lehetnél a feleségem? 

— Ha arra gondolsz, amire én nem szeretnék, akkor gyor- 
san felejtsd el! Ideáton csak szeretet létezik, szerelem nincs! 
Rettenetesen visszataszító, amikor egy idegen nő és egy ide- 

gen férfi egymás szájában és nyelvével... hogy is mondjam...? 
.. turkál. Arról nem is beszélve, hogy mi jöhet ezután... 

— Honnan tudod, hogy ezután még jön valami? 

— Nem tudom. 

— Nem tudod, vagy nem akarod tudni? 

Mary-7 lesütötte a szemét. Eszembe jutott a korábbi taní- 
tása. A ,nem tudom" azt jelenti, hogy vagy nem sejti, vagy 
nem akarja megmondani. Nyilván ismét illetlenséget követtem 
el. 

— Bocsáss meg, testvérkém, nem szeretnélek megbántani. 

Azt mondtam: , testvérkém"! Nem akartam, mégis a számra 
jött. Ez tetszett neki. 

- Látom, beletanulsz... Kerüld a fölösleges kérdéseket és 
válaszokat! Itt csak a szeretet, csend, nyugalom, kiegyensú- 
lyozottság, egészség létezik; nincs irigység, rosszindulat, bosz- 
szú, harag, de szerelem sincs. Ez utóbbit is ismerjük elméleti- 
leg, de nem érzünk késztetést negatív érzések átélésére. In- 
kább törekedj a lelki harmóniára, légy elégedett! Ideát nyuga- 
lomban élhetsz. 

Belső erőm azt sugallta, hogy fogadjak el mindent úgy, 
ahogyan Mary mondta. 

Néhány perc múlva lézer meghajtású mobiljában ültünk. 
Hangtalanul indult. Csak kormányozni kellett. A műszerfal 
monitorjain láttuk az aktuális adatokat, kódokat. 

A mediterrán nap már közeledett a horizonthoz; sugarai 
aranyporukkal behintették a fák lombjait, fénylő abroszt von- 
tak a fű bársonyára. Kellemes melegnek tűnt a levegő, és a 
déli szellő még varázslatosabbá tette közérzetemet. Igen, ez a 
helyes szó! Itt mindennek csodálattal adózom. 

Egy velünk azonos korúnak tűnő pár ment el mellettünk. 
Barátságosan üdvözöltek. 

— Boldogságot! — mondta Mary kétszer, és nyomatékul fel- 
emelte a bal kezét. Én is visszaköszöntem. Legszívesebben 
megkérdeztem volna, kik voltak. Mary, mintha olvasott volna 
gondolataimban, máris válaszolt. 

— Nem tudom pontosan, hogy hívják őket. Nem ismerhetek 
háromezer embert. Nem számít, kik voltak; mindenkinek kö- 
szönünk. 

Útközben pompás villák, medencék, gondozott pázsitok, 
hintaágyak, fehér kerti bútorok látványa. Pálmafákkal szegé- 
lyezett úton haladtunk egy dombról lefelé. 

— Milyen nap van ma? — kérdeztem Maryt, majd hozzátet- 
tem: — Az órám csak az időt mutatja: 19 óra 40 perc... 

— Nálunk a hét napjait nem használják, csak ma, tegnap, 
tegnapelőtt, holnap és holnapután létezik. Ami tegnapelőttnél 
régebben volt, arra azt mondjuk: korábban, azelőtt, nem tu- 
dom mikor... 

— Akkor csak az a biztos, hogy ma van és a napi idő... — 
mondtam beletörődve. A kocsi lelassított. 

A másik oldalon hatalmas, szemetes konténerekre emlé- 
keztető járgányok egész sora jelent meg. Hangtalanul gördül- 
tek, és villogó zöldes fényt bocsátottak ki. 

— Ezek tényleg szemetes konténerek! — mondta Mary, pedig 
nem kérdeztem tőle semmit. Megfigyeltem, hogy mióta együtt 
vagyunk, talán negyedszer tűnik úgy, mintha olvasna a gon- 
dolataimban. Nem mondom ki, máris válaszol. 

— Este fél nyolc és nyolc között mennek az önjáró háztartá- 
si kocsik a kijelölt zónába. Reggel hat és fél hét között jönnek 
vissza a villákba. Itt minden automatizálva van. 

— És hová tűnik a szemét? Csak nehogy azt mondd, hogy 
nem tudod! 

— Pedig így van. Csak annyit sejtünk, hogy amíg alszunk, 
történik valami, mert reggel megtisztítva, üresen találjuk 
őket. 

— Itt minden tele van különleges dolgokkal! 

— Ne csodálkozz minden kis apróságon! Fogadd el, és kész! 

Balra fordultunk, és felfelé haladtunk. Mindkét oldalról 
elém tárult a város. Az utcák derékszögben metszették egy- 
mást, mellettük tágas, kertes épületek, gömb alakú villák, 
kastélyok sorakoztak. Feltűnt, hogy egész idő alatt mindössze 
négy-öt hasonló kocsi jött velünk szemben. Vajon miért? 

— Nyolckor általában már mindenki otthon tartózkodik. 
Úszunk a medencében, relaxálunk, vacsorázunk, beszélge- 
tünk, olvasgatunk... Legkésőbb éjfélkor lefekszünk. 

Döbbenetes! Megint nem kérdeztem, mégis válaszolt! 

— Mary, te olvasol a gondolataimban?! — Illik vagy nem illik, 
ezt nem hagyhattam szó nélkül. 

— A testvérek általában megismerik, felismerik egymás 
agyhullámait, bár olykor nem értenek egyet száz százaléko- 
san mindenben... 

— ... pedig az lenne a jó, mert akkor el lehetne kerülni a 
súrlódásokat. — Nem tudom, miért vágtam a szavába, főleg 
azzal nem értettem egyet, amit mondtam. 

— Na, látod?! Éppen én is ezt akartam mondani -— felelte 
Mary-7. 

Micsoda világ ez? Nem lehet az embernek szabad gondola- 
ta? 

Mari kérdően nézett rám. 

— Mondtál valamit? 

— Nem! - válaszoltam azonnal, mert abban a pillanatban 
döbbentem rá, hogy a múltamból emlékképek tűntek fel, s ez 
jelenlegi helyzetemben illetlen dolog, sőt tilos. Ha pedig Mary 
is érzékelte, még magyarázkodnom kellene. 

Egy dombtetőn álló villa elé érkeztünk. Halk zizegéssel ki- 
nyílt a kapu. Az épületet beláthatatlan park vette körül: pál- 
mafák, virágok, füves tisztások, fürdőmedence, napozószé- 
kek, teniszpálya, és két könnyű faépítmény, amelynek min- 
den oldalát futórózsa díszítette. A ládákban vörös és narancs- 
színű sarkantyúka virított, cserepekben rózsák sora, néhány 
tő futómuskátli, de akadt köztük liliom is. A díszként elhelye- 
zett vasrácsokat kecsesen fonták be a rózsaszín és fehér vi- 
rágindák. 

— Nagyon jó hely! Úszhatnék egyet? — kérdeztem lelkendez- 
ve. 

— Hát persze. De előbb megmutatom a kastélyt. 

A palota kívül-belülről egyedülálló. Öt hatalmas termén és 
a lépcsőkön kívül, a lakórészben tágas, világos nappali, négy 

hálószoba van, két fürdőszoba, három toalett, konyha, ebéd- 
lő. A hálók mellett kis gardróbszobák. Mary-7 (vagy mások?) 
felkészültek a fogadásomra, mert ismerték a méretemet, ked- 
venc színeimet; mindenféle ruhaneműből és cipőből bőven 
volt választék. 

Talán fél óra telt el nézelődéssel. Mary-7 nem jött le, azt 
mondta, inkább zuhanyozik. Gyors-, mell- és hátúszással fal- 
tam a métereket. 

Gyerekkoromban a tengerbe szüleimmel csak hosszú rá- 
beszélés után mentem be, s mihelyt a nyakamig ért a víz, si- 
kongva visszafordultam... Már megint egy más világbeli em- 
lékkép villant fel. Akkor meglehet, hogy onnan jöttem? Ott él 
vagy élt a családom? 

A medence ötven méteres lehetett, és nyolc-tíz forduló 
után kellemesen elfáradtam. Ahhoz képest, hogy most úsz- 
tam életemben először, ez nagyon szép teljesítmény! 

Hirtelen akaratomon kívül merültem a víz alá, majd egyre 
lejjebb süllyedtem. Váratlanul ért a dolog, ezért nem volt lehe- 
tőségem teleszívni a tüdőmet levegővel. Arra gondoltam, mi 
lesz, ha mégis lélegeznem kell. Egyelőre nem féltem, inkább 
figyeltem magam, és igyekeztem tartalékolni az energiámat. 
Sejtjeimből egyre jobban fogyott az oxigén, a tudatom azon- 
ban hibátlanul működött. Sajnos a ruhám beakadt egy bo- 
korba. 

Megpróbáltam kiszabadítani magam. Lehetetlennek tűnt, 
mert apró emberkék fogtak le. Most már nagyon fogyott a le- 
vegőm. A közelben észrevettem egy kis falut, amely csak né- 
hány házból állt. Emberek szorgoskodtak a mezőm. Ha oda 
eljutok, megmenekülök! Kapálództam, kiabáltam, hogy segít- 
sen valaki, de vizet nyeltem. Ekkor megszólalt egy hang. 

— Ennyi elég lesz! 

A medence melletti napozóágyon tértem magamhoz. A le- 
menő nap sugarai békésen simogattak, virágok illata terjen- 
gett a levegőben. Testem minden sejtje az iménti döbbenetes 
események hatása alatt állt. 


29 


Salga Attila 


Fürdőköpenyembe burkolózva mentem be a kastély elő- 
csarnokába, ahonnan balról nyílt egy tágas konyha. Előre el- 
határoztam, hogy nem szólok testvéremnek, úgyis tud olvasni 
a gondolataimban. Kíváncsi voltam, megemlíti-e a majdnem 
tragikus, fulladásos eseménysoromat. 

Mintha semmi se történt volna! Különleges gyümölcsöket, 
rozsbúzából készült kenyeret fogyasztottunk, majd gyümölcs- 
leveket kóstolgattunk. 

Visszaidéztem a tegnapi estét. Zuhanyozás után fürdőkö- 
penyben ültem a konyhában feltálalt vacsorához. Barna ke- 
nyér, déligyümölcsök, gyümölcslevek, saláták, aprósütemé- 
nyek, kis hússzeletek... Mary egy zöld kapszulát vett be, ne- 
kem pedig egy kéket adott. Nem kérdezősködtem. Nyilván ez 
is hozzátartozik az itteni élethez. 

— Tehát vacsora után feltesszük a teleaspektus szemüve- 
günket, és megnézünk néhány vetítést. Aztán olvasunk egy 
kicsit, majd álomra hajtjuk szép fejünket. 

- Ez utóbbit olyan választékosan mondtad - jegyeztem 
meg. 

Gyors mozdulattal hátravettette haját arca két oldaláról, 
majd összefogta a tarkóján. 

— Mit? Azt, hogy ki-ki lefekszik a saját szobájában? 

— Igen..., de mégsem! Formailag így hangzott el: ,,...majd 
álomra hajtjuk szép fejünket". 

— Lehet — egyezett bele. Játszadozni kezdett arany nyak- 
láncával, amelyen egy ékkő függött. Pontosan olyan volt, 
mintha neki készítette volna valaki. Egyedi, utánozhatatlan 
és végtelenül kecses. 

Mary megmutatta azt a speciálisan kiépített helyet, ahol a 
telekópián le kell adni másnapi rendeléseinket: élelmiszert, 
ruhát és egyéb használati cikkeket kapunk - alkoholt, do- 
hányárut, gyógyszert, kábítószert kivéve — szinte minden 
számításba jöhet. Almát, barna kenyeret, tejkrémet és zöld- 
ségsalátát rendeltünk. A hibernálóban egyéb élelmiszerből 
még volt tartalékunk. 

Az előbb azt mondtam, hogy visszaidéztem a tegnap estét. 
De első nap vagyok itt! Az első este!!! Tegnapi este még nem 
volt! Hogyan lehet visszaidézni azt, ami még nem történt 
meg? 

Nem tudom... És én tényleg nem tudom! 

Reggel van. A tegnap megrendelt dolgok megérkeztek. 
Újabb ismeretek birtokába jutottam az itteni életmóddal kap- 
csolatban. Nem Mary beszélt erről, hanem a kék kapszulából 
szereztem meg az információkat. 

Ideát egy mesterséges város, ahol a nyugalom, a szeretet, a 
barátság uralkodik. Minden szolgáltatás automatizált. A ker- 
tekben nem nő gyomnövény, a locsolás önműködően történik, 
illetve éjjel, meghatározott időszakonként csendes eső hull az 
egész városra. A társasági élet kisebb-nagyobb csoportokban, 
meghívásos alapon folyik. — Rendszerint = sportolnak, 
teleaspektusos szemüveget használnak. A pénznek csak já- 
tékszer, nincs értéke. 

IV. Ismét kóma? 


Kezdtem magamhoz térni a kábultból, de még messze voltam 
attól az állapottól, hogy megmozdítsam végtagjaimat. Tuda- 
tom folyamatosan tisztult ki. 

Kristoforo hangját érzékeltem, amint Nicolixnek kissé indu- 
latosan fejezi ki nemtetszését és csalódását. 

— Ezt az embert oda küldte valaki, ami nem is létezik! Mi 
nem tudunk róla. Hogy lehet valamit eltitkolni a Llami Bizto- 
sítástól?! 

- Én sem értem - fokozta a kétségbeesést Nicolix. — Hol le- 
het ez a bizonyos Ideát, ha nincs ideát? Mert odaát van az 
biztos, de akkor miért nem Odaát a neve? Döbbenetes titkok! 
Vagy összevisszaság? 

— Ezt feltétlenül jelentenünk kell! Rögzítettem a hangot, de 
nem biztos, hogy ez olyan bizonyíték, ami alapján el tudunk 
indulni, hol is van ez a bizonyos Ideát. De egyáltalán: higy- 
gyünk ennek a Bélteki Miklósnak, aki eredetileg csak szimpla 
delegátus volt egy lakóbizottságban? 

— Szerintem a bőr alatti mikrocsipeket nem lehet manipu- 
lálni. 

— De azért tudod, hogy a tökéletességtől még messze van- 
nak! Egy ismeretlen, ez a Bélteki, hogyan kerülhetett Luis Pa- 
ri, alias Amicus-1 újságíró bőrébe-testébe? Miért nem 
Golflandban kötött ki, amikor oda küldtük tisztító kúrára? 

— Maximus tábornok nem fog örülni a jelentésünknek. 

- Még nem gondoltál arra, hogy nekünk is hátrányunk 
származhat a dologból? 

— Rendben van, még ne jelentsük. De tudod, hogy minket is 
megfigyelnek. 

Nem értettem pontosan az összefüggéseket, csak annyit 
fogtam fel, hogy valamilyen nagy problémájuk keletkezett mi- 
attam. Nem mozdultam. 

Kimentek a teraszra. Nem hallottam a hangjukat, de értet- 
tem, érzékeltem miről beszéltek. Olyan volt, mintha ott álltam 
volna mellettük. 

— Mégis el kellene titkolnunk — mondta Kristoforo. — Egy 
darabig mindenképpen. Ebben az emberben sokkal több van, 
mint amennyit most előhoztunk. 

— Diem technológusunknak mégis szólnék, mert a beszéd 
közben hallható zörejek, háttérzajok alapján az időpontot és a 
helyet valószínűleg képes lesz azonosítani. Holnap átadom 
neki Bélteki monológját mágneskártyán. 

— Ez jó ötlet. 

Továbbra is kint maradtak az erkélyen, de nem hallottam a 
hangjukat. Ennyinek is nagyon örültem, mert kiderült, hogy 
valamilyen hibás, téves kísérleti alany vagyok, akiről nagyon 
keveset tudnak. Talán emiatt még veszélybe is kerülhetek? És 
mit mesélhettem tudattalan állapotomban? Hogy lehet az, 
hogy semmire sem emlékszem? Hirtelen Marira gondoltam, és 
az jutott eszembe: meglehet, hogy őt is így , beszéltetik". Ki 
tudja, milyen titkát mondja el éppen? 

Kinyitottam a szemem, és lassan feltápászkodtam a zöld fo- 
telből. Két kísérőm az erkélyen állt — egymástól jókora tävol- 
ságra. Már nem beszélgettek. Igyekeztem észrevétlenül elérni 
az ajtót. Kristoforo megfordult, néhány gyors lépéssel bent 
termett a szobában. 

— Hová, hová? 

- Szabad akaratomból ki kell mennem a WC-re... 

— Azt lehet! Majd a kollégám elkíséri. 

Innentől kezdve sajnos nem tudom felidézni, mi történt. 
Feltételezem, hogy Nikolix velem jött, mert én nem tudhat- 
tam, hol van az illemhely. Itt-ott mégis bevillan néhány em- 
lékkép. A folyosón mintha Marit láttam volna azzal a vörös 
hajú, kontyos biztosítási dolgozóval. Kifestett arcára, sötétkék 
ruhájára jobban emlékszem, mint Marira. Négyen szótlanul 
mentünk el egymás mellett... 

Emlékképek nem rögzültek tudatomban. Talán valamilyen 
erő kitörölte. De nem fájt ez a hiány. Csak úgy érzékeltem, 
mintha egy jelentéktelen dolgot elhagytam volna valahol. 

Ismét a zöld fotelben tértem magamhoz. Nem kérdeztem 
meg hol vagyok, hogyan kerültem ide, mert néhány másod- 
perc alatt agyamban minden a helyére került. 

Kristoforo nyájas hangon érdeklődött hogylétemről. 

Nem árultam el, hogy nem vagyok egészen jól, mert nem 
tudom megmagyarázni magamnak, mi történik itt valójában. 

— Minden rendben van - mondtam udvariasan és megnyug- 
tatóan. 

— Akkor ismét megkérdezhetem, emlékszik-e valamire a 
kómás állapotából? 

— Igen, megkérdezheti — válaszoltam. Nooss... Nagyon sokat 
és sokáig aludtam. Az alvó ember nem cselekszik, legfeljebb 
álmodik, de az ilyen fantáziálás nem jellemző rám. Önök ta- 
lán tudnának segíteni, ha elmondanäk, mit meséltem akkor, 
amikor nem voltam egészen magamnál. 

Egymásra néztek. Először arra gondoltam, hogy nem akar- 
ják teljesíteni kérésemet, de kiderült: így döntötték el, melyi- 
kük válaszoljon. 

— Ez valóban így van, de ön valamilyen kódolt üzenetet kö- 
zölt velünk, és ennek megfejtéséhez időre van szükségünk - 
felelte Nikolix. 

Legszívesebben elmondtam volna, miről beszélgettek ébre- 
dező testemnél, majd később az erkélyen. Nem tehettem, mert 
szükségem lehet még erre a titkomra. De hogyan hallgatóz- 
hattam, amikor tíz tizenkét méterre voltak tőlem? Valamilyen 
különleges hallásmódot hozhattam a kómámból. Legalább 
olyan furcsa, hogy amikor a hoszpitálban magamhoz tértem, 
én is Ideátot emlegettem. Mari és a Professzor nem értette. 
Fokozatosan álltam át az itteni ideátra. És most mégis úgy 
tűnik, hogy van egy másik Ideát, ahol én jártam. 

Kristoforo javasolta, hogy lazuljak el a fotelben, ernyesszem 
el izmaimat és relaxáljak. Szemem lehunytam, lazítottam, la- 

zultam, de nem akartam elaludni. Tudatomnak igyekeztem 
megparancsolni, hogy ébren maradjon. 

Elkezdtem beszélni. Nagyon messziről jött a hangom. Meg- 
lehet, hogy nem is az enyém volt. Talán valamilyen idegen 
nyelvet használtam. Aztán egy váratlan kattanás után kris- 
tálytisztán hallottam mindent. Mindenki hangját... 

V. Sajtószabadság és 
büntetés 


— Akkor ma elviszel a szerkesztőségbe, ahol már türelmet- 
lenül várnak leendő kollégáim? — kérdeztem Marytől. 

— Az első fele igaz, de nálunk senki sem türelmetlen, tehát 
nyugodtan, békésen várnak. — Mary rendszerint helyreigazi- 
tott, de ezért nem nehezteltem rá. Más helyzetben, ha például 
a feleségem lenne, nem hagynám... 

— Mi az, hogy feleség?! — fordult hozzám hirtelen támadt 
érdeklődéssel. 

Megrémített ez az , áthallás"! 

— Arra gondoltam, hogy nyilván eleség lesz ott bőven, mert 
ha sokáig maradunk, délig megéhezek. 

— Ne félj! Jól fogod magad érezni eleség nélkül is! — vágott 
vissza nevetve. — Feleség nélkül pedig még jobb lesz! 

— Már megint tudod, hogy mire gondoltam?! — Hangomra 
nyugalmat erőltettem, de a falon lévő hatalmas tükörben lát- 
tam, hogy arcomra kiült a rémület. 

— Nem tudom... — Rövid szünet után hozzátette: — Jó, jó... 
Most feltehetnéd azt az illetlen kérdést, hogy tényleg nem tu- 
dom, vagy inkább nem akarom megmondani? 

— Már megint olvasol a gondolataimban! 

Mary-7 hosszabb pauza után eléggé érthetetlen magyará- 
zatba kezdett. Titokzatos volt. Összességében arra jutottam: 
úgy kódoltak minket, hogy rá tudjunk kapcsolódni egymás 
agyhullámaira. 

Bár nem kaptam kimerítő választ, valamilyen belső erő azt 
sugallta, hogy nem szabad másokkal szembeszegülni. 

Útközben a villák udvarán álldogálók integettek 

— Boldogságot! — hallatszott mindenfelől az ideäti köszönés. 
Nagyon közvetlen, barátságos emberek... 


Ideát van kóma 


Amennyire meg tudtam ítélni, az Ideát című helyi lap szer- 
kesztősége a városközpontban található. A színház, három 
szökőkút és a sétatér közelében álltunk meg. A régi épület 
hatalmas termeire a telepatikus centrum szó illett legjobban. 
Kamerák, lámpák, bútorok és egyéb technikai berendezések 
mellett két oldalt kisebb, irodaszerű, egymástól üvegfallal el- 
választott helyiségek voltak. Rajtunk kívül az egész csarnok- 
ban senki sem tartózkodott. 


Mary-7 bekapcsolta a komputer, telepátier és kamerák 
hatalmas kivetítő nyolc részre oszlott, és mindegyiken megje- 
lent egy-egy arc. Sorban bemutatkoztak: Erik-4, Anna-2, 
Rozalia-10, Gustav-12... és a többiek. Üdvözlésképpen közhe- 
lyeket mondtak, udvarias bókokat ismételgettek, majd szinte 
kötelező jelleggel mindegyikük meghívott magához. Aztán át- 
néztem néhány legutóbbi lapszámot. A monitoron tetszőleges 
nagyításban és különböző színű háttérrel jelentek meg az új- 
ság oldalai vagy az egyes cikkek, fotók. (Mary magamra ha- 
gyott, de tudtam, hogy egy óra múlva visszajön. Addigra az 
itteniekhez hasonló, tetszőleges témájú cikket kell írnom.) 

Egymás után olvastam bele a fantáziátlan, sablonos anya- 
gokba... , Nem tudom, honnan jöttem, miért vagyok itt, de na- 
gyon boldognak érzem magam. Meglehet, hogy éppen ezért. 
Csak a ma foglalkoztat, és az ehhez kapcsolódó tegnapelőtt, 
tegnap, holnap, holnapután. Ez az én időkeretem, mint az 
összes itteni lakóé. Lelkemben boldogság honol, amely e klí- 
mához hasonlatos. Ez utóbbi azonban kívülről cirógat, az 
öröm viszont bensőmet simogatja." 

Micsoda ömlengés! Itt az ilyen téma és stílus honos. , Ami- 
kor kifekszem a napra, semmihez sem hasonlítható, minden 
sejtemet megmozgató érzés (nem, inkább kábulat!) ragad ma- 
gával. Ezt csak az élheti át, akit ide küldtek, és tisztában van 
testi-lelki harmóniájával, tökéletességével. Ez csak a mi privi- 
légiumunk." Alatta valaki azt a vendégfogadást írta le, amely- 
ben őt és testvérét Ernest-9 és Frederic-5 részesítette. Étke- 

zési jó tanácsok, divat, a könnyű konyha receptjei, fotók bol- 
dog és még boldogabb testvérekről, vagyis csupa közhely, 
hírnek egyáltalán nem mondható irományok. 

Ilyet várnak tőlem is. Jó, nem pontosan ilyet, hanem ha- 
sonlót. Tegnap annyira megkapott a motorizált szemetes ku- 
kák sorjázása, hogy megírhatom, milyen egyedülálló, lenyű- 
göző viszony alakult ki a fejlett technika és a boldog ember 
között. 

Innentől kezdve agyam gépiesen diktálta a mondatokat, 
nekem csak a billentyűket kellett ütögetnem. Abszolút nem 
törődtem azzal, amit írok, mert úgyis tudtam, hogy tökéletes 
lesz, és teljesen megfelel az itteni olvasók igényének. Beletö- 
rődtem megváltoztathatatlan sorsomba, amiért cserébe nyu- 
galmat, kiegyensúlyozottságot kaphatok. 

A kék kapszulából merített tudásomat felhasználva, a kéz- 
iratot a telekam által felajánlott helyre elmentettem, hogy 
mindenki olvashassa. Itt folyamatosan frissítik az újságot, 
tehát a megjelenést nem kötik konkrét időhöz. Vagyis de- 
hogynem: mindig a MA a döntő nap... 

A képernyőn ilyen filmcímek sorjáztak: Ideát, Az ideáti em- 
berek, Hogyan őrizzük meg nyugalmunkat? Kiválasztottam az 
egyiket. Az izgalmasnak egyáltalán nem mondható képi hátte- 
ret illusztrálva a bemondótól körülbelül ugyanazt tudtam 
meg, amit a kék kapszula is tartalmazott. 

Mary-7 váratlanul jelent meg. 

— Látom, tájékozódsz. Itt mindenre választ kaphatsz. Kép- 
zeld, Tereza-8 és testvére, Robert-6 meghívott relaxálásra. 
Feltétlenül el kell mennünk. 

Kikapcsoltam a telekamot. 

Útközben néhány kocsival találkoztunk, amelyben ismeret- 
len ismerősök ültek. Kézfelemeléssel, mosolyogva üdvözöltek. 
Családias hangulatom támadt, bár valójában csak Maryt is- 
mertem. Őt sem teljesen, mert mindig tartogatott valamilyen 
meglepetést. 


Ideát van kóma 


A napot nem lehetett látni az azúrkék égbolton, talán 
azért, mert nem volt szükségünk több energiára. Közérzetünk 
nyilván maximálisan megfelelt az ideálisnak. 

— Meglehet! — vetette oda félvállról Mary. 

— Mi lesz meg? És mikor veszett el? — kérdeztem furcsa 
hanghordozással, mert meglepődtem. Zavaromban világoskék 
pólóm alját húzogattam. 

— Nem tudom - válaszolta Mary, de ebből logikusan követ- 
kezett az ellenkezője. 

Tereza-8 és Robert-6 villája, parkja hasonlított a többihez. 
Bársonyos udvar, amelynek gyepét sohasem kell vágni, mert 
fűszálai mindig egyenletesen hosszúak. Körben, hatalmas lá- 
dákban illatos virágú magnólia, dróthálóra felkúszó futómus- 
kátlik, majd tölcsérvirágzatú hibiszkuszokból álló sövény... 
Távolabb kis úszómedence, mellette datolyapálmák. 

Citromsárga falú, hatalmas szobákból álló, kellemes hő- 
mérsékletű épületbe léptünk, amelyben minden a kényelmet 
és a kikapcsolódást szolgálta: mini szökőkutak, tájkivetítő, 
hegyilevegő-fúvó, — körhangszórós,  körpanorámás mozi, 
biokonyha, zenélő toalett és közérzetfokozó stabilizátor. (Min- 
dez a mi kastélyunkban is megtalálható; felismerésükhöz 
nyilván a kék kapszula hatóanyaga járult hozzá.) 

Vendéglátóink kék folyadékkal kínáltak meg, amelynek el- 
fogyasztása a relaxálás előfeltétele volt. Másodpercek alatt fel- 
fúvódó, gumimatrachoz hasonló vízágyakra feküdtünk le. A 
mennyezeten különböző árnyjátékok jelentek meg: a nap- 
fényben csillogó és hullámzó víz képe, a nappalnak éjszakába 
való áttűnése, naplemente hosszú árnyékokkal, tűzijáték vil- 
lódzása hanghatások nélkül. Lehetővé válik, hogy átlépjük az 
anyagi világ határait. Meditáció során elménk, megnyugszik, 
esetleg megáll a gondolkodások árama. A vérkeringés lelas- 
sul, így a szívet érő megterhelés csökken. A test és az ereden- 
dő természet szétválik. Csoda, tisztánlátás vagy rejtély után 
vágyakozom? Telepátiára van szükségem? Korábban a 
telekam közölte velem, hogy a meditáció a transzcendens 
gondolkodás módszere. Ha bennem vizualizáció, tehát virtuá- 


39 


Salga Attila 


lis valóság alakul ki, akkor ez már újfajta bölcsességemnek 
köszönhető. 

Amikor teljesen ellazultunk, megszólalt a szférák zenéje. 
Olyan érzésem támadt, hogy ezeknek a különleges csengé- 
seknek, búgásoknak és zizegéseknek az összhangját a világ- 
mindenség égitestjeinek forgása, mozgása hozza létre. Elő- 
ször lenyűgözött, később azonban öntudatlanul adtam át ma- 
gam a szavakkal le nem írható kábulatnak. Emlékképek vil- 
lództak szemem előtt. Légzésem spontán módon leállt, testem 
pehelykönnyűnek tűnt. 

Hatalmas park közepén egy feketeszőrű lovat vezetek. Kör- 
ben illatos virágok, bokrok. Megállok, barátságosan megvere- 
getem az állat oldalát. Olyan melegség tölt el, mintha egy nő 
bársonyos bőréhez érnék. Tenyeremen, karom izmain, majd 
egész testemen végighullámzik az érzés; eljut a fejem búbjáig, 
ahol hirtelen irányt változtat, és szétsugárzik a talpamig. Az 
átélés teljes, szerteszét folyó, lendületes, követhetetlen... Az- 
tán ködfátyol borít el mindent, majd hideg szél söpör végig a 
parkon. Dideregve állok. Kedvenc lovam eltűnt. Lábamon 
nemez csizma, hosszú, fehér bundát viselek, vállamon va- 
dászpuska. A fenyők nagyon értik a szelek nyelvét, mert min- 
den fújásra mély fuvolahangon válaszolnak. A közeli kerítés- 
hez megyek, melynek vasrácsain át látom, hogy egy szakállas 
öreg tördeli a fákról a száraz gallyakat. A kertnek az a része is 
az én tulajdonom. Puskámat a tolvajra emelem. Úgy célzok és 
lövök, mint egy álló őzre. 

— Ha szegény az ember, fagyjon meg! — mormolom magam 
elé elégedetten. 

Aztán eltűnt ez a képsor, és egy másik jelent meg. Rongyos 
ruhába öltözött asszony egy fényűző lakoma maradékát szedi 
le az asztalról. Zsákja feneketlen, nyomtalanul nyeli el a hú- 
sokat, tortákat, szendvicseket, gyümölcsöket. 

Nem álmodtam, mert éreztem, hogy cselekvő részese va- 
gyok az eseményeknek... Nem tetszettek ezek a képsorok. Ha 
relaxálunk, akkor miért nem kerülök könnyed, írissítő han- 
gulatba? Olyat szeretnék. ..! 


Ideát van kóma 


És akkor minden megváltozott! Marival ülök a kocsink- 
ban. Hajunkat és arcunkat fújja a lágy szél. Körülöttünk ha- 
talmas, békés táj: virágait bontogató erdők, tengerkék égbolt, 
és egy mindent elborító, belőlünk sugárzó érzés... 

Maryre néznék, de eltűnt. Egyedül ülök a kocsiban, amely 
kormányzás nélkül rohan előre. Vadul csapkod a légáramlat. 
Az egész világ forog velem. Szemben jön egy hatalmas jármű. 
Már nem jön, mert egymásnak ütköztünk. Kívülről látom ma- 
gam, ahogyan fejemből ömlik a vér... Egy női hang kérdezi: 
,Érdemes volt?! Megérte?!" Még tudatomnál vagyok, amikor 
egy másik kocsi is belénk szalad. Egyik kereke a testemen áll 
meg. 

Nem tudom mennyi ideig tartott. Vajon hány ma és tegnap 
maradt ki? 

Az asztalnál ülünk, és Tereza-8 kérdéseire válaszolok. 

— Milyen volt? 

— Nagyszerű, szavakkal nem lehet elmondani! — Fogalmam 
sincs, miért mondtam ezt, amikor borzalmas élményekben is 
volt bőven részem. 

— Milyen most a fizikai és a lelki állapotod? 

— Mintha lefutottam volna ötven kilométert. Boldog vagyok 
és fáradt... 

— ...és győztes is! Ez ugyanis annak a jele. 

— Nem értem. Kit győztem le? — kérdeztem szemöldököm 
összeráncolva. Közben a szőke hajú, vonzó arcú lány kék 
szemébe néztem, hátha kiolvasom belőle a választ. 

— Saját magad győzted le! 

Néhány perc múlva saláták, gyümölcsök, könnyű húsok, 
rozskenyér, ismeretlen, átlátszó és színes italok között válo- 
gathattunk. 

— Olvastam az első cikkedet. Én ugyan eredetileg bankár 
voltam, de most csak bankjegyeket gyűjtök... — Robert-6 ke- 
zével fekete hajába túrt, és lassan elmosolyodott. 

— Én is át tudtam élni azt az első látásra komikusnak tűnő 
helyzetet, amikor ez a furcsa, motorizált egység a szemed lát- 
tára elhaladt. 

- Nem nehéz elviselned, hogy bankár létedre nem dolgoz- 
hatsz a szakmádban? - érdeklődtem. 

— Nem tudom - válaszolta. 

Bizony-bizony! Ingoványos területre tévedtem. 

— Gyertek, táncoljunk! 

Tereza odalépett a telekamhoz, mutatóujjával megérintette 
a jobb sarokban a képernyőt. Megszólalt a zene. Egy illatos 
erdei tisztás közepén találtuk magunkat a körpanorámás ki- 
vetítő jóvoltából. Emlékeimből semmit sem tudtam felidézni 
olyan táncról, amit előttünk Mary és Robert lejtett. Testük 
hullámzott a zene andalító ritmusára; kecsesen mozogtak, 
úgy, ahogyan nyilvánvalóan én nem tudok. Ám ez az érzés 
csak néhány másodpercig uralkodott el rajtam, mert tudatom 
utasítását követve Terezával én is könnyedén utánoztam a 
lépéseket, fordulatokat. Éreztem szellemi-lelki közelségét, 
harmóniáját. 

Elképzelt vagy valódi ez a valóság? Magas hegyek között 
vagyunk. Tereza fűzöld, bársony kosztümöt, könnyű, fekete 
bakancsot visel. Bár június elején már félcipő is megfelelt 
volna, inkább melegebben öltözött, hiszen ott fönn, ahová 
igyekszünk, egészen hűvös lehet. Hosszú, szőke, hullámos 
haja, kék szeme, világos bőre volt; ehhez arcának gyenge pírja 
és egy sárga, fekete pöttyökkel tarkított selyemsál társult. 

A felvonó hangtalanul emelkedett... A magas fenyők üde 
zöldben pompáztak. Lenyűgöző volt a közeli város panorámá- 
ja. Itt-ott ugyan még olvadó, kásás hófoltok csúfították el a 
hegyoldalakat, de a madarak már énekeltek; kellemes tavaszi 
virágillatot hozott a szél, mókusok ugráltak fáról fára. 

Aztán változott a kép. Napfelkeltekor kiálltam kastélyunk 
egyik teraszára, onnan csodáltam a tenger fölötti természeti 
jelenséget. A víz fodrozódott, bordóra, majd pirosra váltott. 
Normális körülmények között kékeszöldnek kellett volna len- 
nie. Aztán a hullámok sárga, fáradt rózsaszínbe mentek át. A 
tenger ráncai olykor néhány másodpercre elsimultak; a tü- 
körsima víz a barna legkülönbözőbb árnyalatait vette fel. Va- 
laki kijött a szobából, mellém lépett és átölelt. Kisugárzásából 

megéreztem, hogy benne ugyanúgy lüktet a gyönyörűség utá- 
ni vágy. A nő illata, karja ismerősnek tűnt, de nem törődtem 
vele, mert minden energiámat a szépség átélésére fordítottam. 

Váratlanul fehér fény villanását észleltem, amely megbéní- 
totta testem. Tehetetlen voltam, különleges hullámok röpítet- 
tek valahová... 

Macska képében...! Ideát egyetlen állat sincs! Az égen a 
kék felhők között kristálytisztán tündöklik a napsugár..., és 
váratlanul Mary ölébe pottyanok, aki elkezd simogatni. Olyan 
mély, valamilyen hangszerhez hasonló hangokat adok ki ma- 
gamból folyamatosan, hogy már-már azt képzelem, sem 
macska, sem ember nem vagyok. Mindenemet betölti a kel- 
lemesen búgó, morajló hangáradat. Mary kezeinek simogatá- 
sa eddig soha nem tapasztalt érzeteket vált ki belőlem: mint- 
ha egy valódi nő fejezné ki szeretetét, amely nem testvéri, ha- 
nem jóval több annál! 

Hipnózisban vagyok? Olyan képeket idézek fel, amelyek a 
tudatalattimban vannak meg. Normál állapotban talán egyet 
sem értenék velük. Valahonnan jön egy hang: 

— A létező vagy kitalált eszmék, célok megismerése tilos! Ez 
a HUT-67 szerint a 89-es próbával büntetendő. 

Megperdülök, közben fejem a talpam helyére kerül. Fejen 
állok, testem ólomból van. Ekkora súlyt nehéz elviselnem. 
„Te azt írtad le, mit nem szabad. A hazugság negatív szó, de 
pozitívvá válik, ha igazságnak nevezzük. Ezt jegyezd meg, és 
alkalmazd! Emlékezz az előzményekre, amikor testvéred si- 
mogatott. Ilyen élményben egyelőre nem lehet részed. A me- 
netelő kukákról írott cikk a te színvonaladat képviseli. Ne 
lépd át a realitás és irrealitás határát! 

Már vége! Visszaperdül a fejem testem legmagasabb pont- 
jára. Fáradt vagyok, de azt az üzenetet kapom Mary hullám- 
hosszán, hogy legyek friss, vidám és csendes. 

Olyan, mintha egy másik időben, egy idegen dimenzióban 
léteznék. Nekem itt csak a jelen idő jut. Meg vagyok fosztva 
attól, hogy védekezzem. Kitörölték a múltamat, amelyben hi- 
bát, sőt bűnt követtem el. Ítéletet mondanak, megaláznak, 

testemet és lelkemet gyötrik. Miért adnak olykor boldogságot, 
máskor pedig sárba taposnak? 

- Nem tudom, nem tudom! — ismételgeti Mary gépiesen. 
Pedig tudja. Ő „vigyáz” rám. Mégsem segít rajtam. Meglehet, 
hogy éppen ő idézi elő szenvedéseimet!? 

Így programozták be? Akkor miért olyan kedves? Miért kell 
nekem egy ilyen ellentmondásos, furcsa testvér? Mi több, ő 
maga kínoz meg! Nemcsak az állítólagos múltbeli bűneim mi- 
att, hanem az itteni gondolataimért is. 

VI. Áthallások 


— Kizárt dolog, hogy hallotta azt, amit elmesélt. Látod, hogy 
mellette van a műszer, és semmilyen zavaró tényezőt nem 
mutat. 

— Hacsak az F8/A melletti mező sárgás piros színe nem je- 
lent valamit. 

— Igen, teljesen okkersárgának kellene lennie, de a vörösö- 
dés csak az emocionális tartomány erősödését jelenti. Nem 
kell azon csodálkozni, hogy ennyire átéli az eseményeket! 

— Biztos vagy benne? 

— Igen. Látod a képernyő alján a zöld buboréksort? Ez bi- 
zonyítja, hogy öntudatlan állapotban van. Akkor lenne baj, ha 
piros karikákat látnánk. 

Tehát nem tudják, hogy elmém ébren volt, amikor előhív- 
ták belőlem az adatokat, a hangos monológot. Eljátszottam, 
hogy lassú mozdulatokkal, ásítozva ébredek fel. 

— Nagyon jól kipihentem magam. Mennyit aludtam? 

— Talán három órát. Az az igazság, hogy nem foglalkoztunk 
az idővel. 

— Miről meséltem? 

— Egy különleges álomvilágról, a lepkék országáról... 

— De olyan nem létezik! 

— Nem baj, szívesen hallgattuk. Együtt repült a pillangók- 
kal. Felül az ég kékje, alul a fű zöldje, közben megtudtuk, mit 
lát... Szorgalmas dolgozókat a földeken, munkásokat a gyá- 
rakban, vidáman futkározó gyerekeket, akik tortát kaptak 
Maximustdl. 

— Ugye En is ettem egy szeletet? 

Egymásra néztek 

— Persze... Nem egyet, hanem kettőt — állította határozot- 
tan Kristoforo. 

- Nem közvetlenül egymás után, hanem ... tíz perc múlva 
— egészítettem ki. 

— Úgy van! Emlékszik rá? 

— Nem. Amikor Marival ebédeltem, akkor ettem meg azt a 
két tortaszeletet, de szünetet tartottam közben. 

Egyértelmű volt, hogy nem mondanak igazat. 

— És ennyi önöknek elég? 

— Egyelőre. De még fog nekünk néhányszor mesélni, ugye? 

— Persze! Szabad akaratomból! Nem unalmas az, amit el- 
mondtam? Például ezt a pillangós álmomat szégyenletesnek 
találom. 

— Nem, nem! Mi nagyon élveztük. 

— A feleségem hol van? — kérdeztem minden átmenet nél- 
kül. 

— Jó helyen. Mindjárt találkozhat vele. 

Felálltam. A zöld fotel különlegesnek tűnt, mert belső olda- 
lán, a háttámláján és az ülőrészen számos fémes érzékelőt fe- 
deztem fel. Néhány pillanat múlva valamennyi eltűnt, vagyis 
visszahúzódott a székbe. 

— Bélteki úr, ezek a szürőpontok nagyon jó szolgálatot tet- 
tek nekünk. Rekódolták, vagyis érthetővé tették az ön mono- 
lógjait. Örülünk, hogy jól érzi magát. Mindjárt megérkezik a 
kedves felesége. Beszélgessenek nyugodtan, addig mi kime- 
gyünk. 

Hamarosan Mari nyitotta ki az ajtót, és boldogan repült be 
a szobába. Megöleltük egymást. Nem szólt semmit, mégis 
hogylétemről érdeklődött. Furcsa módon én sem beszéltem, 
de válaszoltam a kérdéseire. Őt sem bántották. Hasonló mó- 
don hívták elő belőle azokat az információkat, amelyekre kí- 
váncsiak voltak. Szinte ugyanazt, ugyanúgy mesélte el! 

Mari tehát mégis Mary-7! 

Különös hangokat, vagy inkább hullámokat érzékeltem. 
Nem a szomszéd szobából hatoltak át, hanem a fölöttünk lévő 
teremből. Megfogtam Mari kezét, hozzásimultam, és egyér- 
telművé vált, hogy ő is felfogja ezeket a biohullámokat. 

— Teljesen megmagyarázhatatlan! Azt hiszem, hogy senki 
sem gondolt ilyesmire — bosszankodott egy öblös hangú úr tu- 
lajdonosa. 

— Hadd foglaljam össze, amit eddig tudunk - válaszolta egy 
nő, majd részletesen kifejtette. 

- Egy. Luis Pari hibernálásának közvetítésekor Violis 
Bruna zsurnaliszta feltárta a valós tényeket, amikor bejelen- 
tette, hogy nem embert, hanem egy bábut hibernáltunk. 
Ezért őt Kereoka Celi kísérővel átküldtük a zöldmezős átprog- 
ramozó központunkba, ahol megjelentek, regisztrálták őket. 
Kettő. Aztán eltűntek. Egyetlen regisztráló, kontrollisto sem 
ismeri fel ezt a két személyt. Három. Bélteki Miklós és Bélteki 
Mária váratlanul bukkant fel egy általunk ismeretlen, nem 
akkreditált ... létező vagy nem létező... (?) átprogramozóból, 
Ideátból. Négy. Az ott történtekről eddig mind a ketten azonos 
tartalmú vallomást tettek, persze különböző aspektusból. Öt. 
Megbizonyosodtunk, hogy manipuláció, szándékos megté- 
vesztés teljesen kizárható. Hat. Bélteki Mária húsz évig ült 
Bélteki Miklós ágyánál, és várta, hogy visszatérjen a kómából. 
Hét. Fizikailag mind a ketten a hoszpitálban voltak, de az 
Ideátnak nevezett helyen is előfordultak fizikailag és szellemi- 
leg egyaránt. Nyolc. Bizonyítási eljárást kell lefolytatnunk, 
amely során egyértelműen meg kell győződnünk a követke- 
zőkről. A) Bélteki Miklós és Bélteki Mária azonosak-e Luis Pa- 
ris zsurnalisztával és Kereoka Celi kísérővel? B) Hol terül el 
Ideát? C) Kik és milyen célból hozták létre? D) Kik és miből 
tartják fenn? E) Ügynökeinket hogyan küldhetjük el oda? 

A falon túli feladatismertetés és okfejtés tényleg azt jelenti, 
hogy nem tudják, kik vagyunk? Jó ez nekünk? Milyen veszé- 
lyeket tartogat számunkra? 

Ismét a nő hangjának biohullámait érzékeltük. 

— Azt javaslom, hogy várjunk még, hiszen a meghallgatá- 
sok nem fejeződtek be. Bármikor új, használható adatokhoz 
juthatunk. Folytassa mindenki a munkáját! 

"Van egy kérdésem" - közöltem feleségemmel szótlanul. 
, Hogyan szólítsalak: Mari vagy Mary-7?" 

„Teljesen mindegy!" — sugározta Mari vagy Mary-7. Majd 
visszakérdezett: „Szerinted ők is érzékelik a 
biohullámainkat?” 

„Nem! Nem! Különben már értesültünk volna róla. Például 
az előbbi beszélgetésükből. Ennek ellenére bajban vagyunk.” 

„Szerintem is, de várjuk meg mi is a kísérlet végét. Közben 
kitalálunk valamit.” 

„Tudsz még relaxálni?” 

„Próbáljuk meg együtt!” 

Leültünk az asztalhoz. Megfogtam Mary jobb kezét. Csak 
most tűnt fel, hogy testileg mindketten magunkon viseljük az 
ötven év feletti kor jegyeit. Szellemünk fiatal maradt, de ar- 
cunkon is elmélyültek a ráncok. 

Lehunytam a szemem, és Ideát mediterrán klímájára, kas- 
télyunk előtti medencénkre, pálmafáinkra gondoltam. Testem 
elernyedt. Teljesen megkönnyebbültem. Ezek szerint nagyon 
izgulhattam, különben nem éreztem volna pozitív változást az 
előző állapotomhoz képest. Mary ugyanúgy közvetítette 
biohullámait, mintha Ideát lennénk. Közölte, hogy nem lesz 
az átprogramozóm. Erre nem kényszerítheti többé semmilyen 
erő. Megszűnt a negatív irányító hatás. 

Mary-7 biohullámai egyesültek az enyéimmel, és akkor 
már egyértelműen bebizonyosodott, hogy a szobában mara- 
dunk, mert ott a helyünk. Nem repülünk vissza... De őrizzük 
meg ébrenlétünket! Kristoforo és Nicolix közeledett a folyosón. 

Kis idő múlva kopogtatást hallottunk. Miután a bejönni 
szándékozók nem kaptak választ, lassan kinyitották az ajtót. 

— Nézd! Elaludtak. 

— Lehet, hogy mär CV-23-as ällapota kerültek. Tedd köze- 
lükbe a müszert! 

Rövid idő telt el. Kristoforo hozzánk fordult: 

— Mária és László! Hallanak engem? 

Szinte egyszerre hangzott el igenlő válaszunk. 

— Bélteki úr, kérem, folytassa elbeszélését! 

Akaratlanul jöttek számra a szavak. Nem tudtam és nem 
is akartam meggátolni. 

VII. Átkódolás szabad 
akaratodból 


Amikor Ideáton , illetlen" dolgok jutottak eszembe, nem akar- 
tam, hogy Mary-7 megtudja. Úgy tűnt, olykor ez fordítva is 
igaz. Néha ő ment legalább ötven méter távolságra. Hol a ró- 
zsalugas árnyékában, hol a virágágyások között terítette le 
elektronikus pamutból font takaróját. Megalapozódott az a 
gyanúm, hogy ő is az itteni normáktól eltérő gondolatokat fo- 
galmazott meg, és nem szerette volna, ha erre rájövök. 

Egyszer nem ment elég messzire, mert be tudtam lépni a 
gatta a szél tomboläsät, és nézte a röpködő papirfecniket, 
száraz leveleket, amelyekkel a hatalmas erő játszadozott. 
Ezek a tehetetlen tárgyak boldogan elfogadták a táncot. A szél 
azonban becsapta őket, mert amint már a magasban szálltak, 
másfelé fordult. Visszahulltak a földre — az eufória nem tar- 
tott sokáig! Szárnyszegetten, reményvesztetten, szemétként 
gördültek a földön. Pedig milyen felemelő érzés volt a szél ere- 
jétől hajtva fent repülni, ahol mérhetetlenné tágult a horizont! 

Hirtelen elkezdett szállingózni a hó, aztán a sűrű pelyhek 
keringtek, keveredtek, összeölelkeztek. Rövid idő múlva a fe- 
hér lepel annyira rátelepedett Mary kocsijának ablakára, hogy 
eltakarta a kilátást. 

Fekszel a napon, és hóesést látsz magad előtt; úgy jelenik 
meg a hideg, hogy a testeden nem fut végig, nem ráz meg, 
mintha nem is veled lenne kapcsolatos! Furcsa! 

Mikor volt, mikor lesz valójában hóesés? Nem vágyom a 
hideg után, hogy meggémberedjenek a tagjaim, de minden- 
képpen kellene valamilyen változás! Egész nap ülök, fekszem, 
sétálok, gondolkodásomat valaki vagy valami irányítja. Ez az 
erő itt fészkel bennem! Mari elöl pedig néha ,bujdokolnom" 

kell, mert lehet, hogy ő az, aki figyel, vagy éppen irányítani 
akar. S ha így van, most mi a célja azzal, hogy hóesést képzel 
maga elé, s ezt tudtomra adja? 

— A bujdosás nálunk nem szokás, és egyáltalán nem lehet- 
séges! — sugallta Mary rezgéseivel. 

— Ilyen távolságból nem szoktál érzékelni! 

- De igen! Tehát unatkozol? Változást szeretnél? Most 
megkapod! 

Nem mondta fenyegetően, hangja tárgyilagos maradt. 

És akkor már én ültem abban a kocsiban, amelynek abla- 
kaira rátelepedett a hólepel. Csak a fürdőruhám volt rajtam, 
hiszen néhány másodperccel ezelőtt még a medence szélén 
feküdtem a napozóágyon. Dideregtem, izmaim remegtek, 
csontjaim összerándultak, és koccanásaik olyan rettenetes 
dörrenésekbe csaptak át, amilyeneket még sohasem hallot- 
tam. 

— Én nem ezt akartam! Segítség! 

Mary hangját hallom a távolból. 

— Képzeld azt, hogy meleged van! Mondd ki, ismételd el: 
„Melegem van, melegem van!” 

Tudatosította bennem, hogy megmenekülésemnek ez az 
egyetlen ára. Ki tudja hányszor, elkiabáltam a mondatot, de 
nem lett meg a pozitív eredménye. 

— Mindig a mi igazságunkat fogod képviselni? 

— Igen!!! Bármit megteszek, csak innen szabaduljak ki! 

Az ismeretlen hang egyre messzebbről ért el hozzám; kon- 
gott-bongott, a szavak határai feloldódtak, a mondatok ösz- 
szemosódtak, majd mixtúrában kavarogtak körülöttem. 

Rövid repülés után ismét a medence melletti napozóágyon 
eszméltem fel. 

Már felmelegedtem... 

Nem, nem említem meg testvéremnek, mi történt... 

Agyam olyan biorezgéseket bocsát ki, amelyek hatására lá- 
tomásaim vannak. Maryvel játszadozom egy vörösrózsa- 
bokrokkal teleültetett kertben. Öt-hatévesek lehetünk. Csen- 
gő kacagással fut el előlem, én azonban nyomában vagyok. 

Egy hatalmas tölgyfa törzse körül keringünk, majd egy ta- 
vacska felé vesszük az irányt. 

— Állj meg, testvérkém! — kiáltom utána, mert egyre jobban 
kifulladok. 

Mary lassan hátrafordul. Csúfolódva kinyújtja a nyelvét, 
majd szalad tovább. Nem követem, nincs hozzá erőm. 

Nagy sebességgel kilőnek valahová, mert nem futok utána. 
Fejemben óriási nyomást érzek. Gyomrom majdnem kijön a 
számon. Kegyetlenül durva! Aztán hirtelen teljesen elernye- 
dek. Ez felér egy halmazállapot-változással! 

Fekszem egy dobozban, mégis mindent látok, ami körülöt- 
tem történik. 

— Kedves Nézőink! — mondja egy elegáns férfi! — Történelmi 
eseménynek lesznek tanúi most, amikor Luis Parit hibernálja 
Privilegius professzor. A tudományos kísérlet célja, hogy ak- 
kor térjen vissza közénk, amikor megjárta a Vénuszt, és el- 
hozta a más világok által otthagyott emlékképeket. 

Látom, hogy a hibernáló helyiségben az említett személy 
helyén egy ember formájú baba fekszik. Félhangosan magam 
elé mormolom. 

„Kedves Nézők! Ne higgyék el, mert innen, közelről látom, 
hogy ez nem hibernált ember, hanem plasztik tárgy..." 

Ekkor két neogárdista odarohan hozzám, szétfeszíti a szá- 
mat, majd beledug valamit. A vége kiáll és vibrál... 

Sem kellemesnek, sem illatosnak nem mondható az a 
tárgy, amelyből valamilyen ragacsos anyag folyik belém. Köz- 
ben rá kell eszmélnem, hogy olyan dolgot vontam kétségbe, 
amely magasabb elvi szempontból igaz. Ezt az igazságot kell 
elismernem létező valóságként. Egy belső inger elismételteti 
velem legalább harmincszor. 

„Szabad vagy, mert annak születtél, mert elhiszed, hogy 
szabad vagy! Ebből ered boldogságod és örömöd. A hazugság 
negatív szó, de pozitívvá válik, ha igazságnak nevezzük. Ne 
lépd át a realitás és az irrealitás határát! 

Aztán szertefoszlik a kép, a gondolat. 

Ismét a rózsalugasban találtam magam. 

Maryt váratlanul érte, hogy fekvő helyzetben megjelentem 
mellette. 

— Hogy kerülsz ide? Az előbb még a medencénél voltál. 

— Furcsa, hogy nem tudod... 

Elmeséltem neki látomásomat. Nem csodálkozott rajta. Én 
viszont megkérdeztem: 

— Hogy lehet az, hogy olvasol a gondolataimban, mégsem 
sejted, hol voltam? 

— Nem tudom. Ez is része az ätprogramozäsodnak. Ne légy 
ennyire érzékeny, kérlek! 

— , Érzékeny?!" Megtudtam, hogy az igazság kimondásáért 
kerültem ide. Megmondtam, hogy másképpen látok, mint a 
hatalmasok! 

Mary rám vetette csodálkozó, ugyanakkor megnyugtató te- 
kintetét. 

— Ó! Tejút nagyságú bocsánat! — feleltem némi gúnnyal. — 
Nem érvényes az egész! Beletörődtem. Visszavonom. Az én 
igazam nem igaz! 

Ezzel az utolsó mondatommal vajon mire mennek megfi- 
gyelőim? 

- Nem vagy elég laza, belenyugvó, türelmes, megértő, elfo- 
gadó! 

— Mondd meg nekem, kedves Mary, ez egy valódi létezés, 
amiben mi vagyunk, vagy csak virtuális valóság? 

- Nem tudom - feleli gépiesen nővérem. (Ha egyáltalán 
testvérem!) 

— Én sem tudom... Te sem tudod, ő sem tudja, mi sem tud- 
juk, ti nem tudjátok, ők sem tudják... Semmi mást nem tu- 
dunk, csak igét ragozni?! 

Testem váratlanul elerőtlenedik. Vonszolom magam. Mary 
előttem megy, nem akar megállni. A távolság egyre jobban nő. 
Látom, hogy rossz irányba halad. 

— Ne, arra! Vigyázz, veszélyes! — kiáltom utána. — Belees- 
hetsz a tóba! 

Alig mondom ki, hatalmas csobbanás, és testvérem a viz- 
ből segítségért kiabál. Nem tudok utána futni, mert lehúz a 

föld, mágnesként tapadok hozzá. Milliárdnyi tűszúrást érzek, 
tüdőm 

és szívem működése leáll. Összegömbölyödnék, de hiénafe- 
jű emberfélék jönnek, megragadnak. Felfektetnek egy asztal- 
ra. Mindkét bokámra, csuklómra hideg bilincseket tesznek, 
majd ellentétes irányban húzni kezdik. 

— Jaj, Mary! Hol vagy? Hol keresselek? 

Hirtelen megszakad a képsor. Mary csodálkozó hangjára 
nyitom ki a szemem. 

— Itt vagyok, és itt is voltam, testvérem. 

Nehezen térek magamhoz. Először kettőt látok belőle, pe- 
dig ez sem reálisan, sem irreálisan nem lehetséges. Várnom 
kell egy kicsit. Felülök. 

— Nem kérdezed meg, hol voltam? Vagy úgyis tudod? 

— Ne haragudj, nem tudom, miről beszélsz! — felelte közöm- 
bösen. 

— Ez azt jelenti, hogy nem akarod megmondani. Egyébként 
a ti logikátok szerint nem szabad ilyet kérdeznem. 

— Miért a mi logikánk szerint? Ez rád nézve is kötelező eljá- 
rás. 

, Eljárás?!" Milyen szó ez?! Jaj, csak nehogy elmeséld ne- 
kem az értelmét! — gondoltam, és tudtam, hogy eljut hozzá. 
Szó nélkül bementem a kastélyba. 

Mióta háromszor nem vettem be a kék színű kapszulát, éj- 
szaka nem tudtam jól aludni. Lehet, hogy ez csupán relaxálás 
volt. Hallgattam, amint az ablakon a csöndes zápor csöppjei 
kopogtak. Az áldásos eső minden harmadik nap érkezett. 
Most már ki tudtam számítani a holnaputánokat, és képes 
voltam kikövetkeztetni, hány nappal korábban történt valami. 
Előre gondolkodnom nem sikerült, de visszafelé működött. 
Lehet, hogy nem volt semmilyen jelentősége, de örültem, mert 
ezt parancs nélkül, egyedül találtam ki. 

Szobám falai elhangzott és elhallgatott titkok ijesztő értel- 
mét fogadták magukba. Mondatokat olyan korokból, ame- 
lyekre nem emlékezhettem. Mégis a falaktól vártam a megfej- 
tést, amelyeken az árnyékoknak egyre jobban távolodó foltjait 

fedeztem fel. A falaknak emlékezniük kell, mielőtt végleg el- 
merülne, eltűnne minden! 

Este bátor lépésre szántam el magam. Mary kapszuláját 
szétcsavartam, és a benne lévő sárga port leengedtem a für- 
dőszobában. Lefekvés előtt én tettem be Mary szájába ked- 
veskedve: 

— Na, hadd etessem meg a testvérkémet! — kértem esdeklő 
hangon. Azután adtam neki néhány korty gyümölcslevet. 
Most egy kicsit nyugtalanabbul alszik. Lélegzése áthallatszik 
a nappaliból... 

VIII. Tilos érzelmek 


Úgy éreztem, hogy a napok egyre gyorsabban zsugorodnak 
Ideáton. Ez azonban nem lehetett valóságos, mert a mesterien 
megtervezett és megvalósított világunkban ilyen változás nem 
következhetett be. Vagy inkább én változtam meg? Nem va- 
gyok már teljesen olyan, mint társaim. Ahogyan rövidebbek- 
nek tűntek a napok, egyes események is egyre jobban elmo- 
sódtak. A szívem mintha elsodródott volna Marytől, ugyanak- 
kor mégis közelebb került. De ez egy másik szív volt. Hogy le- 
het két szívem? Két ellentétes érzésem... 

Lekapcsoltam az ágyamnál függő kis lámpát. Az ablak előt- 
ti fák leveleinek résein át fényes csillagok jelentek meg. Mary 
a saját szobájában aludt. Úgy tűnt azonban, hogy mellettem 
fekszik, közelebb húzódik, egyik karját a mellkasomra helye- 
zi. Körülvesz, és lassan erősödik bennem egy hullámzás, 
amelyet ő sugároz belém. Az örökkévalóságig szívesen érez- 
tem, élveztem volna! De hát mi azt hisszük, hogy az örökké- 
valóságban vagyunk Ideát! Akkor ez most milyen érzés? Más- 
hol is létezik örökkévalóság? Tüdőm kitágult, s ha volt eddig 
valamilyen láthatatlan fal közöttünk, éreztem, hogy leomlik. 
Létrejött bennem a nyugalom és a béke királysága. 

sejtettem, hogy azért van ez az átalakulás bennünk, mert 
kapszuláink tartalmát leengedtem a csapvízzel. Az ilyen és 
ehhez hasonló titkaimat megtanultam elrejteni; kibocsátott 
rezgéseim nem érték el Maryt, nem árulták el negatív gondo- 
lataimat. Ennek már nyolcadik napja. És íme: új időszámítás 
alakult ki bennem. Itt és eddig a múltban csak a tegnapelőt- 
tig jutottam el, de most már régebbre is visszaemlékszem. 
Megnevezem, megjelölöm a napokat egy számmal és elraktá- 
rozom. 

A kilencedik napon este Mary elkezdett zuhanyozni. Más- 
kor látványa semmilyen érzelmet nem váltott ki bennem. 

Most mintha kettéváltam volna. Szinte kívülről néztem és lát- 
tam magam, amint eléggé el nem ítélhető módon végigtapo- 
gattam egész testét. A keltett rezgések a szeretettől teljesen 
eltérő hullámokat váltottak ki bennem. Szavakkal nem lehet 
kifejezni azt, amit az ember nem látott, nem érzett soha. 

Én is beálltam a zuhany alá. Testemen érzem Mary testét, 
bőrének bioáramai mágneses burkot képeznek rajtam. Őrü- 
letbe kerget ez az új, szokatlan érzés! , Őrületbe?!" — ismét egy 
olyan szót használok, ami negatív érzelmet takar. Testem 
megborzong tőle, agyam egyszerűen tudomásul veszi. 

Fürdés után mindig a szokásos esti ellenőrzés következik a 
tükörgép előtt, amely a , Vizsgálat indul" szóbeli utasításomra 
körbepásztáz sárga, majd zöld fénynyalábokkal. Néhány má- 
sodperc múlva a gépi hang közli: , Vérnyomás: normális. Lég- 
zés: normális. Szivmüködes: normális. Elmeállapot: normális. 
Telepek: feltöltendők. Izomällapot: normális. Vércukor: nor- 
mális: Koleszterin: normális. Látás: normális. Szaglás: nor- 
mális. Bőrreakcó: normális." És még vagy harminc hasonló 
adat. 

A kilencedik nap este a kabinban Mary samponjának fi- 
nom illatát éreztem, és egész testem kellemesen bizsergett tő- 
le. A vizsgálatkor néhány adatban meglepő eltérés mutatko- 
zott. Vérnyomás: 170/90/78, tehát magas. Izomállapot: fe- 
szült, de nem kórós. Telepek: feltöltve. Bőrreakció: impulzív. 
Elmeállapot: negatív érzelmekkel telített. Feladat: gondolkodj 
kevesebbet, szüntesd meg az asszociációs tevékenységet! 

Visszakérdeztem: , Milyen negatív érzelemről beszélsz?" 

»A kérdés nem értelmezhető" — hangzott az egyértelmű vá- 
lasz. Aztán másképpen próbálkoztam: 

— Ki váltotta ki a negatív érzelmeket? 

— Mary-7, de nem tehet róla. Ezen egyedül neked kell väl- 
toztatnod. 

— Hogyan? 

— Gondolkodj kevesebbet! Szüntesd be az asszociációs te- 
vékenységet! 

— Mary tud arról, amit most mondtál nekem? 


Ideát van kóma 


— A kérdés nem értelmezhető. 

Automatikusan kikapcsolt. Attól tartok, hogy a normálistól 
eltérő mutatók aggodalomra adnak okot. De miért tartja min- 
dazt negatívnak, ami számomra kedves, új és nem veszélyes? 

A szokásostól eltérően Mary még nem feküdt le, megvárt a 
szalonban. 

— A tükörgép nem a szabványos adatokat közölte rólam. Mi 
lehet ennek az oka? 

- Én is ugyanezt akartam kérdezni. Milyen paramétereid 
tértek el? 

- Vérnyomásom a normálisnál kissé magasabb, de nem 
kóros. Elmeállapotom aggodalommal telített. Telepek: feltölt- 
ve. 

Én is elmondtam az eltérő paramétereket. 

- Aminek te is a tudatában vagy, megpróbálod eltitkolni, 
pedig testvér a testvérnek mindig igazat mond! 

Mary elgondolkodott, vagy inkább csak színlelte. Időt akart 
nyerni. 

— Mondd ki előbb te, jó? — kérte. 

- Valami nincs rendben az automatikus vizsgálat szerint. 
Úgy gondolom, hogy az utóbbi napokban önállóak lettünk, 
megváltozott a reakciónk, a világlátásunk. Látod most is! 
Olyan szavakat használok, mint előtte soha. „Világlátás!” Me- 
lyik, milyen világ látása? 

— Én azt érzem, hogy olyan dolgok történnek velem, ami- 
lyenek egy igazi emberrel. Például a rossz hangulat, negatív 
szavak és gondolatok, pesszimizmus vagy mi a csoda! 

— Két héttel ezelőtt még nem mondtad volna: „mi a csoda", 
meg , pesszimizmus”. 

Erre nem reagált, viszont a ,két héttel ezelőtt" kifejezést 
furcsának találta, mert ilyen időmérés eddig nem volt nálunk! 

— Azt mondta a tükörgép, hogy kevesebbet gondolkodjak, 
és szüntessem meg az érzelmi asszociációkat — jegyeztem 
meg. 

— Ugyanezt a választ kaptam én is. Akkor most az a kér- 
dés, hogy az automata hibásodott meg, vagy mi lettünk bete- 

gek. De az a valószínű, hogy el akarják tiltani tőlünk az ér- 
zelmeket. Mégis valamilyen erő vagy hullám elkezdett ben- 
nünket átformálni. És ennek a folyamatnak még nincs vége. 

Darabokban szakadtak ki belőle a szavak. Aztán úgy érez- 
tem, bele kellene bújnom-bújtatnom egész lényemet narancs- 
színű kimonójába, hogy teljesen egyesüljek vele. Mégsem tet- 
tem egy mozdulatot sem, mert gondolataimat enélkül is fel- 
fogta. Mary tovább beszélt, de nem figyeltem rá. Megakadt a 
szemem szépségén, és az ebből sugárzó vonzerő mágnesként 
hatott rám. Túlcsordulóan ragyogónak láttam. A sárga gabar- 
din huzatú karosszékben ült. Lábait keresztbe tette, s így for- 
rásként szolgált férfiúi izgalmam felkeltéséhez. Ugyanolyan 
magas, mint én, és női testrészei milyen vonzóak! Hogy lehet 
az, hogy a szükségtelennek mondott, objektíven ki nem fejez- 
hető szerelemnek ilyen vonzó idomai vannak? 

A szerelem kérdéseiről nem akartam vele közvetlenül be- 
szélni. Egyszer már elutasított, bár gyengéd célzásaimra oly- 
kor bíztatóan, mégis mindig testvéri szeretettel reagált. Vár- 
tam, talán hiába vártam az alkalmas pillanatot, amikor gon- 
dolataimmal tudtára adhatom, és kideríthetem a véleményét. 
Vajon változott-e már? Lehetne-e szerelem Mary és köztem? 
Valójában saját testem és lelkem biológiai, fizikai, biofizikai 
működésének folyamataival sem vagyok tisztában... 

— Min töröd a fejed? Olyan hosszú ideje? — kérdezte akkor. 
Erre azért nem számítottam, mert legalább ötven méterre volt 
tőlem. Éppen kedvenc virágainak, a tarkabarka petúniáknak 
a szaporításával volt elfoglalva. 

— Jól tudod, mire gondolok, előtted nem lehetnek titkaim! 
— mondtam félvállról, mert attól tartottam, hogy tényleg felfog- 
ta a jelzéseimet. 

- Nem, ilyen távolságról és ilyen munka közben csak a 
tényt érzékeltem, vagyis alkotó módon gondolkodsz, talán fi- 
lozofálsz is. 

— Tudtommal ez nem tilos! — vágtam vissza kissé ingerül- 
ten. Az ilyen stílus itt szokatlan és nem illendő. 


Ideát van kóma 


Odamentem hozzá, hogy segítsek a petúniák átültetésé- 
ben. 

— Amicus, testvérem! Nem szabad idegesnek lenned. A sze- 
retet... 

— Ez az! — vágtam közbe. — A szeretet mindent legyőz. Ep- 
pen azon gondolkodtam, hogy virágaid szaporodás közben va- 
jon érzik-e ezt a testvéri szeretetet. 

Mary felkacagott. Szinte visszhangzott tőle a sziklakert, 
amelyet vékony kőfalak választottak el a tágasabb résztől. 

— , Szaporodás közben...?!” Hogy te miket tudsz kitalálni?! 

— Ez tény, Mary! Amikor az egyik növény gyökereit elvá- 
lasztod a másiktól, és úgy ülteted el, hogy egy újabb keletkez- 
zen, akkor... 

— Jó, rendben! — csillapodott le. — Én ezt eddig ültetésnek 
vagy dugványozásnak neveztem 

— Így van! Vagyis minden dugványozással egy új életnek 
adsz teret, lehetőséget. Te adod nekik az életet. 

— Mint egy anya?! - tette fel döbbenten a kérdést. 

— Igen is, meg nem is. Nagyon jól tudod, hogy az emberek 
hogyan szaporodnak természetes úton. 

— Figyelj, Amicus! Bármilyen lexikonból képes vagyok idéz- 
ni, milyen eszközökkel keletkezik az élet egy természetes nő 
méhében. — A , természetes" nőt különös nyomatékkal ejtette 
ki. 

— És honnan tudod, hogy te nem vagy természetes nő? 

— Ez evidens. Te sem vagy természetes férfi. Ez belénk van 
programozva. 

— Nagyon jól látod! És ezt a programozást vajon kik végez- 
ték? Klónok, robotok vagy természetes emberek? Kiknek az 
érdekében állhat, hogy azt higgyük, képtelenek vagyunk a 
természetes szaporodásra? Miért nincsenek közöttünk gyere- 
kek? A mindent átható testvéri szereteten kívül miért nem 
vagyunk képesek szerelmet érezni, ,dugvänyozässal" szapo- 
rodni, mint a virágaid? 

— Amicus! Ez így olyan sok kérdés! És mindegyik annyira 
szokatlan! Nem tudok válaszolni. Azt javaslom, foglalkozz in- 

kább valami mással! Úgy érzem, most nem vagy eléggé feltölt- 
ve pozitív energiával. 

Ez a párbeszéd régebben zajlott le közöttünk. Most teljesen 
váratlanul felelősségre vont: 

— Ki ad neked utasítást, ki kényszerít téged arra, hogy ki- 
ürítsd a kapszulákat? 

Erre a felismerésre nem számítottam. Mindig kínosan 
ügyeltem, hogy ezt a műveletet elszigetelten és tőle nagy tá- 
volságban végezzem el. 

— Miből sejted ezt? — kérdeztem kissé ingerülten. 

Mary felnevetett. 

— Mintha nem tudnád, hogy olvasunk egymás gondolatai- 
ban! 

— De én.., de én... ezt titokban akartam tartani - magya- 
ráztam volna zavaromban, de Mary közbevágott. 

—... mert az a bizonyos erő, amiről az előbb beszéltél, erre 
kényszerít. Engem is. Ezért nem szóltam eddig, mert mindent 
tudtam. 

— Ez azt jelenti, hogy beleegyeztél? 

— Nem! Beletörődtem, rákényszerültem. Egyébként tulsä- 
gosan kíváncsi vagy! Ez pedig nem vezet jóra. 

— Hát hová vezet? Egy újabb büntetéshez?! 

— Nem tudom, vagyis még most nem mondhatom el, mert 
nincs rá programom. 

— Honnan küldik hozzá a programot? — kérdeztem türel- 
metlenül. 

— Biztosan Odaátról... De nem szeretnék veled erről többet 
beszélni. 

Valahonnan üzenetet kaptam kék biosugarak útján: , Fe- 
jezd be a kérdezősködést!" 


Ideát van kóma 


IX. A szerelem szárnyai 


Mary összehívta a stúdióban az újságírókat. Néhányan csak a 
képernyőn voltak jelen. 

— Ki miről szeretne írni? — kérdezte Mary. A többiek nyilván 
már számítottak erre a sztereotip mondatra, mert majdnem 
egyszerre próbáltak válaszolni — túlbuzgott bennük a közlési 
vágy. Aztán mégis valamilyen hierarchikus sorrendben nyi- 
latkoztak. 

— Már régen szerettem volna verset írni a napsugárról — 
mondta Anna-2. — Bizonyára ti is tapasztaljátok, hogy orszá- 
gunkban ő éltet mindent és mindenkit. 

- Engem lenyűgöz az alkonyat szépsége - lelkendezett 
Erik-4. — Ha nem lenne, akkor a holnap nem virradna ránk, 
és megszűnne az idő folytonossága. Barátaim! Én ezt fogom 
megörökíteni. 

— Idő! Igen, az idő..., amely részekre osztható, mégis vége- 
láthatatlan, hiszen a tegnapelőttök és a holnaputánok sorát 
nem számolja senki. Mégis beosztjuk, elszámolunk vele ma- 
gunknak, másoknak, követni tudjuk. — Rozalia-10 ezeket az 
őrületes közhelyeket olyan átszellemülten mondta, mintha ő 
lenne az Idő Angyala. 

— Itt mindig virágzik az orgona: cékla-lila, falfehér, tarka, 
citromsárga, felhő-kék, fűzöld, fakéreg-barna... — Gustav-12 a 
színek orgiájának mindkét kezével nyomatékot adott, mégpe- 
dig úgy, hogy felsoroláskor ki- és befordította tenyerét. — Ha 
festő lennék, akkora orgonafákat festenék, hogy illata betölt- 
hesse egész Ideátot. Ugye, Mary, lehetséges, hogy ezt kifejt- 
sem? 

— Természetesen, szabad akaratodból. Ugyanez vonatkozik 
mindenkire — nyugtázta testvérem mosolyogva. 

— Minden éjjel álmodom valami szépet - folytatta az ömlen- 
gések sorát Zita-2. — Egy különleges, de nem titokzatos he- 

lyen járok, ahol kicsit más a tudatom, mint a mi világunk- 
ban. Részleteket előre nem szívesen árulnék el. Álmaim 
netovábbja - ez lesz a címe. 

Az egyik képernyőről egy rövid hajú szépség tekintett le 
ránk, és tudta, hogy ő következik. Miután meghallotta a vég- 
szót, bejelentkezett. 

— Aki még nem ismer... Kristyna-11 vagyok. Tegnapelőtt 
érkeztem hozzátok. Remekül érzem magam. Minden nagyon 
tetszik. Mindannyian a kapszulákból merítjük az erőt, a tu- 
dást, az illemet. Ezekben van a mi életünk programja; a ma, a 
holnap, a holnapután, amely aztán tegnappá, tegnapelőtté 
válik. Erről a körforgásról szeretném kifejteni gondolatai- 
mat... 

Miért hangzik el ennyi ostobaság? A válasz persze egyér- 
telmű. Így és erre programozták be őket. Nyilván engem is, de 
bennem olykor mégis felmerülnek reális, vagyis nem ilyen 
művi gondolatok. Aztán elmúlnak, mert a másik énem (vagy 
programom?) kioltja őket. 

Még ketten fejtették ki, hogy milyen jó témáról fognak írni, 
amikor én következtem. Leereszkedtem a többiek szellemi 
színvonalára, és némi iróniával hosszabb fejtegetésbe kezd- 
tem: 

- Én már régóta hallgatom, hogyan nő a fű. Méréssel, ár- 
nyékkövetéssel, szemmértékkel, hangerősítéssel észre tudjuk 
venni, mennyit magasodik naponta egy fűszál, s közben mi- 
lyen hangot ad ki. Talán én vagyok eddig köztetek az egyet- 
len, aki hason fekve, előre megfontolt szándékkal, szabad 
akaratomból ilyen megfigyelést végzett. Csak olyan magasra 
nő, amilyenre beprogramozták. Tovább nem magasodik, de 
ilyenkor is állandóan dallamot bocsát ki. A fűszálak különle- 
ges hangját jó lenne rögzíteni, felerősíteni, hogy gyönyörköd- 
hessetek benne. Innen már csak egy lépés az, hogy megörö- 
kítsük a többi növény szárba szökkenését, és az egészből egy 
csodálatos szimfóniát komponáljunk. 


Ideát van kóma 


Nem értem, hogy voltam képes magamból ennyi áltudo- 
mányt kipréselni. Azaz mégis... Erre vagyok beprogramoz- 
va..., de erről nem szabad tudnom. 

Hangos ,bravó!" és , gratulálok! hallatszott innen-onnan. 
Megnyugodtam, és minden porcikám elégedett volt a váratlan 
sikertől. 

— Határidő nincs — nyugtázta Mary -, de az lenne a legjobb, 
ha valamelyik holnaputánra megírnátok. 

Miután mindenki elment, kettesben maradtunk. 

— Mondd, testvérem, más szakmabeliek nem szoktak ösz- 
szejönni és hasonló ostobaságokat kitalálni? — kérdeztem. 

- Erre mit feleljek? Igen, ők is találkoznak, eszmecserét 
folytatnak, de nyilván nem találnak ki ostobaságokat. Kérlek, 
ne ragaszkodj el a mi valóságunktól. Egyébként ez a ,hogyan 
nő a fű?" nekem is nagyon tetszik, maradj meg ezen a szin- 
ten. Kérlek... 

— Ahogy óhajtod — egyeztem bele, mert ezt parancsolta a 
programom. 


Hazamentünk. Úsztam, majd napoztam. Aztán szememre 
helyeztem a rózsaszínű teleaspektusos szemüvegem. Egy mo- 
nitor jelent meg. Mögötte egy stúdió. Benne asztalt és fotelt 
látok, hátul erdő zöldell. A szőke bemondónő világos lila blúza 
és szoknyája ettől kontrasztosan eltér. 

— Az ideátiak teljes szabadságban élnek — mondja meggyő- 
ző mosollyal. — Nemcsak abszolút, hanem a szó relatív értel- 
mében is. Testvéri szeretetben létezünk, boldogok vagyunk. 
Városunk egy megtisztító, másképpen szólva átíró intézmény, 
amelyben előre programozott módon mindenki éli életét. Mitől 
kell megtisztulnia? A negatív érzésektől: félelmektől, hamis- 
ságoktól, valótlanságoktól, indulatoktól, bánattól, bűnöktől, a 
bíráló hajlamtól, a meggondolatlan, ösztönös, másokat sértő 
cselekedetektől. 

— Most mondhatod, hogy te ilyet nem követtél el. Ideäton 
már valószínűleg nem, de téged őrződdel együtt mégis ide 
transzportáltak. Örülhetsz nekünk, mert itt harmóniában, 

boldogan élhetsz tovább. Nem kell véleményt nyilvánítanod, 
relaxálás közben elringathatod magad, gyönyörködhetsz az 
ideáti világ szépségeiben. Azt csinálhatod, amit beléd progra- 
moztak. Így mindig tökéletes lehetsz. Őrizkedj azoktól, akik 
tiltakoznak ez ellen az ideális életforma ellen, és gonosz mó- 
don befolyásolni akarják gondolkodásodat. Lehetnek őrzők, 
azaz testvérek, megbízottak, vagyis küldöttek, akik próbára 
akarnak tenni. Nem ismered, de ismerd fel őket! Ne hallgass 
rájuk! 

Nem értettem. Azt sem, honnan és miért jöttem, meddig 
maradok. De ezeket a kérdéseket nem szabad feltennem. 

A bemondónő váratlanul megszólított. 

— Kedves Amicus-1! En Valerie-3 vagyok. Az imént fogtam 
a hullámaidat. Azt kérdezted, hogy miért vagy itt, meddig ma- 
radsz, és honnan jöttél. Most meglepődtél, mert máris látha- 
tod magad a monitor jobb felső sarkában. Kérdéseidre nem 
tudok válaszolni. Megérkezésünk előtt mindenkiből kitörölték 
ezeket az információkat, emlékképeket. 

Zavarba jöttem. 

Valerie ezt is megérezte. 

— Egészen furcsának tartod a telepatikus módszert. Szabad 
akaratomból tudok olvasni agyhullámaidban. Ez így jó. Senki 
sem vihet rossz útra, és elérheted a tökéletesség állapotát. 
Boldog leszel, mert elfogadod, hogy nem vagy egyedül. Mi 
gondoskodunk rólad. Mary-4 is azért van állandóan mellet- 
ted. Nos, örültem, hogy megismerhettelek, Amicus-1. Gondo- 
lataidat sikerült jó irányba terelnem. 

Aztán automatikusan elkezdtem beszélni, és valamilyen 
belső kényszer diktálta a mondatokat. 

— Kedves Társaim! Én mindig nagyon örülök, hogy Mary-4 
testvérem megmondja, mit kell csinálnom. Ígérem, hogy min- 
den rossz gondolatot kiüzök magamtól, hogy Ideát levegőjét, 
boldogságot adó atmoszféráját élvezhessem. 


A Központi Ház találkozóhely, ahol az ideátiak az árnyas 
kertben szoktak összejönni. Evés-ivás közben társasági életet 

élnek. Ma azok vesznek részt, akik a nevük után az egytől ki- 
lencig számot viselik. Mary szerint legalább háromszázan va- 
gyunk, és különböző foglalkozású emberek képviseltetik ma- 
gukat. Tudni kell, hogy itt a képesítését, beosztását mindenki 
inkább névként, mint hivalkodásból vagy hozzáértésből viseli. 
Munkájáról még egy asszisztens agykapacitásának megfelelő- 
en sem tud konkrétumokat mondani. 

A jelenlévők két hosszú sorban állnak. Egymás előtt kissé 
meghajlunk, bemutatkozunk, és megmondjuk a foglalkozá- 
sunkat is: oktató, miniszter, sofőr, biotermész, kommuniká- 
tor, titokfeloldó, titkosító, léleklelkész, szóvivő, lézerológus, 
tapsoló, tárgyaló, pozitivista, teoretikus, empatikus, reformer, 
instruktor, illatszakértő... Aztán beállunk a sor végére, hogy 
az utánunk érkezőket fogadhassuk. Nem tudom, mennyi idő 
telik el, amikor szétszéledünk. A hűtött asztalokon, pultokon 
ételek, italok sorakoznak. Maryt valaki elhívja, vagy elsodró- 
dunk egymástól a tömegben. A mellettem álló, tányérjára éte- 
leket szedő férfi bemutatkozik. Megkér, hogy együtt üljünk 
asztalhoz. Stefan-8 azzal dicsekszik, hogy költő. Nem érti, ho- 
gyan kerülhetett ide. Aztán elmondja egyik versét: 

„Azért születtem, 

Hogy súlyomból annyit veszítsek, 

Amennyit érzelmeid vizéből ki tudok szorítani. 


Azért születtem, 

Hogy szerelmünk egyszeregyében 
Mindig én lehessek 

Az egyszer egy." 


Furcsa ez a gondolkodás ebben a világban. Mivel itt nin- 
csenek negatív érzések, ezért most nem haragudhatok rá, 
nem vethetem meg. 

— Szeretet és szerelem! Szerintem meg kellene különböz- 
tetni ezt a két érzést. Az igazi eltérést csak a szívünkben érez- 
zük... és egy kicsit lejjebb is — teszi hozzá Stefan. — Nem sza- 
bad idegenkedni a szerelemtől, csak azért, mert nem ismer- 

jük. A szerelemnek nincs szüksége szóra, nem azzal kell kife- 
jezni! Érezni kell! Csak önmagával fejezhető ki. 

— Bátor vagy! — mondom, mert más nem jut eszembe. - 
Ideáton a szerelem állítólag gusztustalan, ízléstelen, ártalmas, 
ezért nem csinálja senki. 

— Testvérek között nem jöhet létre. Arra gondoltál-e már, 
hogy más nővérét viszont lehetne szerelemmel szeretni? 

- Nem tudom - válaszolom. — Bár rendkívül éles elmére 
valló megfigyeléseket mondtál, ez azonban csak fantázia, mert 
nincs benne semmi tényszerű... Kénytelen vagyok megkér- 
dezni. Te őr vagy? Próbára akarsz tenni? Ki küldött? Hol van 
a párod? 

— Nem tudom - feleli villámgyorsan. Majd visszakérdez: 

— Hallottál már a forradalmárokról? 

— Hogyne! - válaszoltam. — Gyökeres átalakulást akaró 
személyek, akik arra is képesek, hogy ezért erőszakot alkal- 
mazzanak. A forradalmár kilóg a sorból, felrúgja a szabályo- 
kat, törvényeket, tehát nem közénk való. 

— Ezzel most sarokba szorítottál. , Nem közénk való." Iga- 
zad van. Én szeretnék ideáti maradni. Akkor inkább kortyol- 
junk egyet a jéghideg kókusztejből. Testem hőháztartását 
ilyen kellemes időben ez egyenlíti ki leghatékonyabban. 

Stefan-8 volt eddig az egyetlen itteni, akinek volt valami- 
lyen épkézláb, saját gondolata. Nem tudtam azonban, hogy 
milyen célból mondta el nekem. Úgy láttam jónak, ha nem 
merülök el a szeretet és a szerelem gyakorlati értelmezésében. 
Néhány lépéssel arrébb Rozalia-10 kolléganőm várta, mikor 
szólíthatna meg. Magával hozott tálcáján egy pohár ital; tá- 
nyérján alig maradt négy-öt szem tejfölben ragadt borsószem. 
Illetlen dolog másokat negatív színben feltüntetni, de ha saját 
magamnak kellene bevallanom, akkor azt mondanám, hogy a 
fejében is annyi tudás lehet, mint amennyi borsószemet meg- 
hagyott. 

— Olvastam a mozgó kukákról szóló cikkedet. Gratulálok. 
Szenzációs volt! — mondja minden átmenet nélkül. 

— Mi volt benne a szenzációs? — kérdezek vissza, és várom 
az indoklást. 

— Nem tudom, de szenzációs volt! 

Ez aztán a bölcs válasz! 

— Én pedig azt olvastam, amit a kristálytiszta víz szerkeze- 
téről írtál. Szenzációs volt! — replikázok enyhe iróniával. Bár 6 
valószínű ezt nem érzi hanghordozásomon. 

— Jaj, köszönöm! - Kortyol egyet a vörös folyadékból. El- 
gondolkodik. — Mondd, mi volt benne a szenzációs? 

— Azt már nem tudom, de hidd el, hogy szenzációs volt, sőt 
unikum. Ezt én mondom, én Amicus-1. 

— Ha te mondod, biztosan extrém volt. Tudod, mindig jön 
valahonnan valamilyen sugárzás, amely új erőt ad nekem. Bi- 
zsereg a testemben minden sejt, és azt diktálja agyamnak, 
hogy ez a világ a legjobb számomra. Éltem máshol is, ahol 
nem tudom, milyen rossz dolgot követtem el... Nagyon bá- 
nom..., nagyon bánom... 

Lehajtja a fejét, és néhány pillanatra szomorúnak, bűnbá- 
nónak tűnik, majd így folytatja: 

— Csak a jóra, a boldogságra, a teljes szabadságra gondolj! 
Nézd Maryt! Éppen Valentin-4 kutatómérnökkel társalog a 
platánfa alatt. Mary nagyon jól néz ki. 

— Te is nagyon jól nézel ki! 

— Itt mindenki nagyon jól néz ki! Szabad akaratából. 

»De Mary a legszebb és a legértelmesebb!" — nyugtázom 
magamban, majd enyhe meghajlással elbúcsúzom kolléga- 
nőmtől. 

Úgy harminc méterrel odébb található az említett platán. 
Oda igyekszem - kezemben félpohárnyi kókusztej jégkocká- 
val. 

— Gyere, gyere! — hív Mary, amikor felfedez. Kedélyesen 
mosolyog. - Éppen arról beszélgettünk, hogy Valentin-4 hol- 
nap szívesen eljönne hozzánk. Még nem látta a kastélyunkat. 

— Persze, persze! Nagy öröm lesz számunkra, ha vendégül 
láthatunk. Egyedül jössz? 

— Nem. A húgommal, Eliza-6-tal. 

Kezet fogok vele, majd pontosítom az időpontot. 

- Gondolom, reggel tízkor megfelel. Aztán úszunk, napo- 
zunk, beszélgetünk, ebédelünk... 

— Csak akkor, ha nem zavarunk... — teszi hozzá. 

— „Nem zavarunk!" — utánozom a hangját. — Ezt a kifejezést 
én nem ismerem. 

Természetesen tréfának szántam. 

De Valentinnek abszolút nincs érzéke a humorhoz. Meg- 
marad a kifejezés eredeti jelentésénél. Arcán csodálkozást lá- 
tok: miért nem ismered ezt az egyszerű mondatot? Hosszasan 
elkezd mesélni egy szituációt, amelynek főszereplője a zava- 
rás. 

Mary ugyanúgy átéli a helyzet furcsaságát, de felém kül- 
dött jelzései nyugalomra intenek. Hallgassam végig, bólogas- 
sak, és dicsérjem meg! 

— Köszönöm, kedves barátom, most már tudom. 

— Nagyon szívesen. Máskor is - feleli ugyanolyan öntudato- 
san, ahogyan elmagyarázta a legegyszerűbb dolgot a világon. 

— Nem vagy te véletlenül tudományos kutató? — kérdezem 
leplezetlen iróniával. 

— Eltaláltad, Amicus! De nem véletlenül vagyok az, hanem 
szándékosan. Azaz nem vagyok, hanem voltam..., mert itt 
ugyebár nem dolgozhatom. 

Váratlanul egy több rétegű, kék tüll estélyibe öltözött vörös 
hajú nő lép hozzánk. Bemutatkozunk. Eliza-6, Valentin húga 
érkezett meg. Különleges illata miatt az első pillanattól kezdve 
érzem, hogy a szeretetnél sokkal erőteljesebb érzést táplálok 
iránta. Ez a jeltelennek tűnő kommunikáció testileg is vonz 
hozzá, mintha egy erős elektromágnes állna velem szemben. 
Nem törődök vele, mi az illendő, hanem erős és közvetlen be- 
nyomásom hatására arcon csókolom. 

Mary közömbösítő hullámai árasztanak el, amelyeket elő- 
ször nem akarok felfogni. Nem tudom, mennyi idő telik el, de 
nővérem győz, mert az ő szeretetét kifejező energiájával telik 
meg a testem, lelkem és tudatom. 

A filozofikus Eliza-6 irodalomelméleti magasságokba pró- 
bál emelni mindnyájunkat. 

- Tudjátok, hogy az öntudat reflexiós paradigmája az olva- 
sás episztemológiai bázisául szolgál, ennek következtében 
metaforikus folyamat megy végbe a reflexió két pólusa között. 
Az analógia kritériuma, amely a metafora jelentéseit összekö- 
ti, a reflexiõban azáltal érvényesül, hogy a szubjektum szem- 
lélte objektum maga a szubjektum lesz. Ahogyan tudatunk 
mindig a valamiről való tudás, úgy az öntudat a szubjektum 
önmagáról való tudása. AZ önazonosság tudatának megszer- 
zéséhez a szubjektum önmagát szemlélet tárgyává kényszerül 
tenni, azaz valami másként, másikként szemléli. Most az 
gondolhatjátok, hogy ez a reflexiós modell kontrasztivitástól 
mentes. Nem így van! Ahhoz, hogy a szubjektum szert tegyen 
önazonosság tudatára, a magára vonatkozó tudás megszerzé- 
sére kényszerül, mintegy önmagán kívül helyezkedik el, s 
magát, mint valamely másságot szemléli. Ez garantálja, hogy 
az, amit így önmagaként megpillant, abszolúte önmagával 
lesz azonos. Ahhoz, hogy a reflexió eredménye valóban az 
önazonosság tudata legyen, a szubjektumnak rendelkeznie 
kellene önmagáról valamilyen előzetes ismerettel, s ennek se- 
gítségével meggyőződhetne, hogy a reflexióban szemlélt ÉN 
valóban önmaga... 

Nem értettem, amit mond, mégis szimpatikus volt. Egész 
lényéből — beleértve a filozofálgatást is — sugárzott felém a 
bölcsesség és a szépség. Mary-7 csillapító hullámai ugyan 
önmérsékletre buzdítottak, de most nem törődtem testvérem 
üzenetével. 

— Tudod, kedves Eliza — reagáltam mosolyogva -, mindaz, 
amit mondtál, egyszerűen lenyűgözött. Esztétikai, filozófiai 
problémát feszegettél teoretikus szempontból. Ha viszont 
praktikusan közelítem meg a kérdést, és természetesen 
minimax elven, akkor én is ki tudok lépni szubsztanciámból, 
s ilyenkor tényleg kívülről tekinthetek le önmagamra. E kilé- 
pés eredménye nálam mindig önazonosságom tudata volt. 
Nem véletlenül, hiszen szubjektumom rendelkezett önma- 

gamról a szükséges ismeretekkel. Ezért győződhettem meg, 
hogy a reflexióban szemlélt ÉN valóban ÉN MAGAM vagyok. 

Mary hullámai egyre erősödtek. Már attól tartottam, hogy 
belezavarodom a gondolatmenetbe, amikor váratlanul Tereza- 
8 és Robert-6 jelent meg. A kölcsönös bemutatkozás után Eli- 
za Valentinnal együtt távozott. Terezáék csak egy üdvözlésre 
maradtak, mert alig ötven méterre felfedezték régi ismerősei- 
ket. 

X. A hamisság igazsága 


Mary nem volt nyugtalan, mert ezt a negatív érzelmi állapotot 
ő sem érezhette át. Belém karolt. Elindultunk a park sétá- 
nyán. 

- Nem tetszett valami? — kérdeztem teljesen fölöslegesen. 
Kíváncsi voltam, megmondja-e az igazat. 

— Nem tudom - válaszolta. 

- Nagyon automatikus ez a felelet. Ismét azt kell kérdez- 
nem: nem tudod, vagy nem akarod megmondani? 

— Mind a kettő. Nem tudom szavakba ölteni. Nem is próbá- 
lom, mert ha nem tudom, csak a furcsa szó illik rá. 

— Azt éreztem, hogy szándékosan akartad: ne kerüljek Eli- 
zával szorosabb eszmei kapcsolatba, ne vitázzak... 

Mary kissé gúnyosan pontosított. 

— Vitázni?! — mi nem szoktunk vitázni. Ő egy olyan dolgot 
fejtegetett, amit szerintem nem értettél pontosan. Nem azért, 
mert szellemileg nem lehetnétek azonos szinten, hanem azért, 
mert olyan mondatokat generált, amelyeknek nem volt igazi 
értelmük. Nem lehetett követni. 

— Én is hasonlóan fejtettem ki nézeteimet, mint Eliza. Ezt 
csak szabad? 

- Szabad - felelte Mary. — De te sem tudtad, mit beszélsz! 
Paródiát csináltál belőle! 

— Parõdiat?! — kérdeztem vissza. — Nem ismerem ezt a szót. 

— Tudod te azt nagyon jól, ha kikeresed. De segítek: a való- 
dinak vagy annak látszónak gúnyt fakasztó torzképe, hitvány 
utánzata. Ez azért volt, mert te nagyon-nagyon, és még egy- 
szer nagyon-nagyon szimpatikus voltál neki. 

— És ez miért baj? 

— Nem tudom! - mondta egykedvűen Mary. 

Elnevettem magam. 

— Jó, ha nem tudod, akkor ne mondd! 

Elindultunk hazafelé. Lelkéből vagy inkább a szívéből bé- 
kés biohullámokat sugárzott felém. Alkalmazkodtam hozzá, 
hiszen ő a nővérem. Jobban tudja, hogy nem szabad , nagyon- 
nagyon szimpatikusnak, s még egyszer nagyon-nagyon szim- 
patikusnak" lennem. Ehelyett elég ennyi: légy egyformán ked- 
ves mindenkihez. 

Ekkor hirtelen minden testrészem görcsbe rándult... Mary 
képe tűnt fel. Gúnyosan kérdezte: 

— Amicus, testvérem! Neked nem elég a szeretet? Szerelmes 
akarsz lenni? 

— A, dehogy! — mondtam úgy, mintha a medence mellett 
beszélgetnénk, aztán ráeszméltem, hogy a büntető Mary je- 
lent meg előttem egy másik dimenzióból, vagy egy másik vi- 
lágból. 

— Én ellentmondtam Stefan-8-nak! 

— Nem eléggé! Ráadásul végighallgattad eltérítő manőverét. 
Most pedig éld át azt, hogy a szerelem mennyire nem neked 
való, lehangoló, sőt fájdalmas! 

Egy csodálatos nőt küldött nekem. Ruha nem volt rajta. 
Hosszasan nézett, magához akart vonzani. Kézmozdulatok- 
kal, szavakkal tiltakoztam! Megragadott, áthúzott a testén, s 
amikor újból feleszméltem oszloppá merevedve, émelyítően 
büdös voltam. Ruhámra milliónyi kis állat, növényszál ta- 
padt, és elviselhetetlen bűzt árasztott. Orrom összeszűkült, 
tüdőmben megállt a levegő. Görcsösen rángatózott minden 
izmom. Meddig lehet ezt kibírni?! Addig, amíg Mary ismeret- 
len megbízói előírták. Nagyon utáltam magam. Pedig ezt a ne- 
gatív szót eddig nem használtam. 

Aztán sárga hullámok vettek körül. Láttam a hosszúságu- 
kat, vastagságukat, éreztem kellemetlen szagukat, el kellett 
tűrnöm, hogy testembe hatoljanak. 

Valahol egy út porában heverek erőtlenül... Milyen zizegé- 
sek, sistergések, puffanások hallatszanak? Ki az, aki néhány 
lépésre áll tőlem? Kezét nyújtja, mert segíteni akar, de nem 
tudom elfogadni, mert gyenge vagyok; gyomromat tűz égeti, 

ráz a hideg. A por, amelyben fekszem, olyan büdös, hogy ab- 
ba kell hagynom a lélegzést. 

Mary arca sejlik át recehártyámon. 

— Segíts! — Nyújtanám a karom, hogy elérjem, de energia- 
kijelzőm gúnyosan mondja: „Energia zéró, a tartalék kritiku- 
san alacsony! Mary hív, integet. Hosszúra nyúló, gyorsan 
növekvő szőke haját fújja szél. Kinyújtom a jobb kezem. Már- 
már elérem. Megfogná, de ujjaimban nincs erő. Nem tudok 
megszólalni, felemelkedni, jelezni, hogy jöjjön még közelebb. 
Aztán betakar a por, belesüllyedek, alámerülök. Kénytelen 
vagyok ismét lélegezni. Az áporodott bűz összes változata be- 
költözik a tüdőmbe. Zuhanok lefelé, egyre lejjebb, egy fene- 
ketlen szakadékba. Várom az elkerülhetetlen becsapódást, 
amikor ezer darabra töröm magam... 

Ekkor egy ismeretlen erő villámgyorsan megállít. Gyomrom 
felszalad a torkomba, tüdőm belép a fejembe. 

Hivatalos hangon közi velem egy férfi: 

— Büntetésed megérdemelted, mert az igazat állítottad a 
hamis helyett. 

- Nem állítottam semmit - mondom, mert nem tudom fel- 
fogni, miről van szó. 

— Most is ellentmondtál, ezért holnap is büntetni fogunk. 

— De hiszen a büntetés negatív szó! — tiltakozom. 

- Mondd utánam... ,A büntetés negatív szó volt, de saját 
akaratomból most már pozitív szó lett!" 

Elismétlem néhányszor... 


Kastélyunk parkjában, a medence mellett tértem magam- 
hoz. Mary mellettem feküdt a napozóágyon. Kék bikini volt 
rajta. Magamra néztem. Barna fürdőruhámon ottfelejtettem 
egy egész banánhéjat. De mikor és hogyan történhetett? 

— Mary, nagyon gyötrő álmom volt! 

— Tudom - felelte tárgyilagosan. — Hősiesen bírtad... 

— Mit bírtam én? 

— A büntetést. 

— Hiszen ez negatív szó. Nem szabad ismernem. Ne dühö- 
síts fel! 

— Kedvesem, ez is negatív szó! Mondd utánam: , Feldühösí- 
teni egyenlő negatív szó." 

Elismételtem háromszor. 

— Jól van! Ezzel megúsztál egy büntetést. Bőven lesz benne 
részed. 

Egy távolabbi rózsabokor felé vezetett, amely mellett az ár- 
nyékban volt egy díszes, sárga pad. Leültünk. 

— Mondd, Amicus, hiszel te a pozitív szavak erejében? 

— Bocsánat, nem értelek. 

— Akkor átküldöm lézereffektussal. 

Egy villanás, és már tudtam a helyes választ. 

— Igen, hiszek a pozitív szavak erejében. A büntetés szó po- 
zitívvá vált, mert szükségem van rá. Elfogadom, ha alkalmaz- 
zák velem szemben. Nem szabad megírni az igazat, mert azzal 
megbántok másokat, mellesleg ez is egy csúnya, negatív szó. 
Legközelebb ezekről a dolgokról írok cikket. 

szemében láttam, hogy kódolt üzenet hatására cselekszik. 
Szinte gépiesen mondta: 

— Igen, jól teszed. Szabadság, egyenlőség, testvériség. Bol- 
dogság, öröm, elégedettség. Szabad akaratodból. 

Egyszer, amikor büntettek, azt mondták nekem: ,E világ- 
nak olyan részei vannak, ahol a hatalom elől nem lehet elrej- 
tőzni. Ahol mindenkit megtalálunk, felkutatunk, előszedünk, 
bárhová bújik is. Válaszd tehát azt a szabadságot, amit felkí- 
nálunk." 

Mary jobb kezén van egy gyűrű. Ha ránézek, mindent hal- 
lok és látok, vagy inkább a semmit érzékelem? Amit hallok is 
meg nem is, egyáltalán mondta valaki valamikor, vagy csak 
képzelgek? Behallatszanak a múltnélküli titkok? 

Inkább nem nézek rá. Fekszem és várok céltalanul. Le- 
hunyt szemhéjamon langyos permetként szivárog át a napsu- 
gár, apró tüzes gömböket, karikákat táncoltatva el egymás 
után a semmibe, aztán ágas-bogas szövevényképek rajzolód- 
nak ki helyükbe. Talán utcák, amelyek összekuszálódtak a 

lépcsősorokkal; aztán elhagyott terek, kanyargós árkádos fo- 
lyosõk, vízesések, szökőkutak. 

XI. Az átkódolóm 


Maryvel az erkélyen állunk a reggelben; a fény lassan, veszi 
vissza birodalmát; szétterül a mozaiklapokon, bebújik a szé- 
kek nádfonata közé. Előbb hosszú, majd egyre rövidebb ár- 
nyékokra szabdalja a sötétséget. Fellibben az asztalra, zöld 
szikrákra esik szét az estéből otthagyott poharakon, majd rá- 
folyik az asztalra, räfröccsen az egész teraszra. 

Mennék tovább, de előbb egy akadályt kellene legyőznöm. 
Egy átjárhatatlan sötétség rengetegét. Az ajtó nem nyílik, az- 
tán fojtogató ingemet képtelen vagyok kigombolni. Megjelenik 
az időtlenség, a benne szereplő személyek, mozdulatok és 
hangok keverednek: ugrálnak, evickélnek, lökdösődnek, min- 
degyik a felszínen akar maradni. 

A semmiből csapott rám a vakító fény. Védekező mozdula- 
tot tettem. Biztos, hogy üldözőim utolértek, és ott állnak ve- 
lem szemben, kárörvendő vigyorral az arcukon, mert ismertek 
egy rövidebb utat, és most elém kerültek bosszút állni. Tisz- 
tában voltam vele, hogy fel kell adnom, mert mit érnék hár- 
muk ellen. Szánalmasnak találtam magam, ahogyan kapko- 
dom a levegőt, és véres nyál csorog lefelé az államon. Mellka- 
som behorpadt, kiszélesedett, aztán erőteljes lökésekkel öm- 
lött belőlem valami. 

Nem tartott tovább két-három lélegzetvételnél, mégis felért 
egy hosszu, sötét éjszakával. 

Leültem az egyik nádfonatú székre, és nem hagytam, hogy 
az agyamban lévő valamilyen szó- vagy gondolatszűrő megvá- 
logassa a szavaimat. Egyértelműen jelentettem ki: 

— Mary! Végre megmondhatom, hogy nem vagyok a testvé- 
red! Nincs közöttünk semmilyen rokonság. Mary, hazudni 
Ideát nem szabad. Mi történt veled? 

Olyan ártatlan szemekkel nézett rám, hogy majdnem szé- 
gyellni kezdtem magam. Szerencse, hogy csak a szót ismer- 
tem, a negatív érzést nem. Így programoztak be. 

- Eddig nem ismerhetted meg a teljes igazságot, de most 
parancsot kaptam, hogy információkat adjak át. 

— Neked parancsolnak?! — kérdeztem csodálkozva. — Hiszen 
a parancs negatív, vagyis tilos szó. Talán megkértek valami- 
TE? 

Láttam nővérem arcán, hogy most valódi negatív érzéseket 
él át, arcizmai rángatóztak. Néhány zavaró hulláma belém 
hatolt, és megérintette bensőmet. 

— Te félsz valamitől vagy valakitől — mondtam tényszerűen, 
pedig eredetileg kérdésnek szántam. 

Megfogta a kezem. Leült mellém. 

— Mindjárt megtudod. 

Látomásaim támadtak annak ellenére, hogy most nem 
relaxáltam. 

Egy hatalmas, magas asztalnál öt komor ábrázatú férfi ül. 

— Vádolunk téged azzal, hogy megírtad az igazságot, és ez- 
zel egész generációknak felmérhetetlen károkat okoztál. Lé- 
zerinfósainknak számos antiprogramot kellett kifejleszteniük, 
majd titokban elhelyezniük az emberek agyában. Bár Előké- 
szítő Szolgálatunk meg akarta akadályozni ártó tevékenysé- 
ged, te manipulációddal félrevezetted őket. Tanácsunk úgy 
döntött, hogy nincs helyed többé közöttünk. Figyelembe véve 
eddigi zsurnalisztikai munkásságodat, a V.I.P. részlegbe kül- 
dünk, vagyis oda száműzünk, amit Ideátnak nevezünk. Ott 
megtanulod a nyugalmat, a türelmet, engedelmeskedsz kísé- 
rődnek, aki veled megy, és segít az ätprogramozäsodban. 

Nem lett volna értelme tiltakoznom, mert a Humanizmus 
Tanácsa és Demokratikus Szövetség már korábban megsza- 
vazta az átnevelésemet. Ez csak ennek a bejelentése volt. 

Saját lábamon megyek be egy vasketrecbe, amelyhez hoz- 
zákötik kezem és lábam. 

— Ennyi elég lesz! — mondja egy női hang. 

Minden elsötétedett előttem. Mary hangjára tértem ma- 
gamhoz. 

— Örülök, hogy visszajöttél. 

— Most már biztos, hogy te irányítod a büntetésemet. Hal- 
lottam, hogy kiadtad a parancsot a befejezésre! — kiáltottam 
rá. 

— Ez a kötelességem, így programoztak be! 

— Én nem jelentek számodra semmit? Miért kínzol engem? 

— A ,kínoz" negatív szó. A többivel együtt értelmezhetetlen. 

Kezével barátságosan integetve bement a kastélyba. Rövid 
idő múlva agyam különleges hullámokat fogott fel. 

Mary utasításokat kapott valahonnan. 

— Amicust további próbáknak kell alávetned! Írass vele le- 
galább két cikket Ideátról! Hadd szokja meg az igazi stílust, 
az engedelmességet. Egyébként elmarasztallak a jk.34. miatt. 
Késtél a BNJ-71-gyel. Emiatt figyelmeztetésben részesítelek. 
Kapcsolj át az UTZ-43-ra! 

Ezt az adást nem nekem szánták. Egy biztos! Mary átkódo- 
lásommal kapcsolatos tevékenységét nem végzi el pontosan. 
Kérdés, hogy utasítója figyelmeztetése után az én testvérkém 
vajon aktívabban fog-e büntetni? 

Valami másra kellett gondolnom, mert megjelent az ajtó- 
ban, és felém igyekezett. 

„Olyan csodálatos a kertben lenni! Szeretem a napfényt, 
mert cirógat. Ó, Mary, ha a te kezed ismét így simogathatna!" 
— sugároztam felé. 

Mary nem reagált. Leült mellém. Agyhullámait nem érzé- 
keltem. Megfogtam a kezét. 

— Kérlek, nézz a szemembe! 

Belenézett. 

— Miért? Ez örömet okoz neked? 

— Igen! Szóval te vagy a kísérőm, az őrszemem, a felvigyá- 
zóm, a börtönőröm, a fogdmegem, a nevelőtisztem, a smasz- 
szerem! Bocsánat! Nem tudom, honnan sikerült hirtelen eny- 
nyi negatív szót összeszednem. Büntetésben vagyok. Te vagy 
az átnevelőm, akinek köteles vagyok engedelmeskedni?! Ezt 

nevezik átíró programnak, melynek során kijavítják bennem a 
szabálytalan önfejlődés közben kialakult defektusokat? 

Mary csillapítani akart, de nem hagytam magam. 

— Kedves smasszernő! — Már nagyon megbántam, hogy az 
igazság ismét kiszaladt a számon. 

— Bocsánat, ezer bocsánat! Mikor tudhatom meg, mit kö- 
vettem el valójában? Az igazságot írtam meg, de parancsoló- 
ink szerint a hazugság az igazság? 

— Nem tudom, most az egyszer tényleg nem tudom - felelte 
szárazon. 

Aztán otthagyott. 

XII. Relax 


Valentin és Eliza ígéretüknek megfelelően megjelent. Mary 
előzetesen udvariasan figyelmeztetett: vigyázzak, nehogy 
, túlcsorduljak a barátságtól", mert akkor az érzelmeim át- 
csaphatnak olyan kontrollálhatatlan cselekvéssorba, amit ő 
sem tud irányítani. 

Eliza-6 iránt tegnap átélt emócióimat nem tudtam felidéz- 
ni, mert valami vagy valaki leblokkolta ezt a rememorizációs 
területet. 

Semmi jelét nem láttam annak, hogy társalgásunk a teg- 
napihoz hasonló irányt vesz. Valentin és Eliza stílusa nem 
volt fölényes, kioktató és áltudományos. Lehet, hogy a visel- 
kedésszabályozó vagy a kommunikátor átállította kódjaikat. 

Ők is büntetést kaphattak tegnapi viselkedésükért. 

Társalgásunk színvonala természetesen elérte, sőt megha- 
ladta a minimális szintet, mert sem Mary, sem én nem kap- 
tunk jelzést ennek ellenkezőjéről. 

Dicsérő mondatok sorával bizonygattuk, hogy az ideáti vi- 
lág a lehető legtökéletesebb, legszabadabb, legigazságosabb. 
Erre igazán nem lett volna szükség, de kénytelenek voltunk 
ezt tenni. Szabad akaratunkból. 

Mary ugyanolyan folyadékokat szolgált fel. Mint amilyene- 
ket Tereza-8-nál és Robert 6-nál ittunk relaxálás előtt és köz- 
ben. Aztán Eliza javasolta, hogy kezdhetjük a táncot. Odalé- 
pett a telekamhoz, valamelyik ujjával megérintette a jobb sa- 
rokban a képernyőt, és rögtön egy illatos erdei tisztás köze- 
pén találtuk magunkat a körpanorámás kivetítő jóvoltából. 

Körben helyezkedtünk el, majd a lazító zene hatására 
mindannyiunk teste elkezdett ütemesen hullámzani. 

Tulajdonképpen az ilyen relaxációktól tartanom kellett 
volna. Nem tudhattam előre, hogy testet-lelket ellazító, kelle- 
mes időkbe röpít vissza, vagy éppen időtlen képeknek, jelené- 

seknek leszek tanúja. Mind a kétféle ,tanitäsban” volt már 
részem. Eluralkodott rajtam a világmindenséget átölelő és 
irányító rend, tökéletesség, amelyben most testem súlytalan- 
ná vált, lebegni kezdett. 

Tudtam, vagy csak éreztem, hogy egy cél elérése érdekében 
haladunk mind a négyen ilyen szokatlan módon előre. Igen. 
Együtt repültünk. Nem volt szárnyunk, végtagjainkat nem 
mozgattuk, de valamilyen belső erő vagy sugallat mégis előre 
vitt. A mellettünk halk susogással elhaladó hullámokból kö- 
vetkeztettem erre. Az idő érzékelhetősége megszűnt. Ezért 
nem tudom, hogy mennyi idő múlva találtuk magunkat mind 
a négyen egy munkahelyen. Ezt a szót eddig még sohasem 
használtam, mert Ideáton nem volt rá szükségem. Többször 
leszek kénytelen alkalmazni szokatlan kifejezéseket; máskép- 
pen nem lehet elmesélni ezt az egyedülálló látomást. Minden- 
ki fehér ruhát, kesztyűt viselt, arcunkat és fejünket bekötöt- 
ték valamilyen fehér anyaggal. Nem tudtam miért, csak azt 
éreztem, hogy a többi emberhez képest kiemelt szerepet ját- 
szunk. Tudományos kutatók vagyunk. Olyan dolgot kellett 
előállítanunk, ami eddig senkinek sem sikerült. A laboratóri- 
umban sokan dolgoztunk. Tőlünk várták az utasításokat. 
Természetesnek tartottam, bár alig kellett beszélnem, mert 
mindenki tudta a feladatát. 

Mary mondott valamit, de nem értettem. Ajkai mozogtak, 
de a hangját nem hallottam. Biohullámokkal kíséreltem meg 
felvenni a kapcsolatot, de ruhája visszaverte azokat. Ekkor 
hátulról valamilyen erő megragadott, visszahúzott, nem tud- 
tam ellenállni. Látómezőm bepárásodott, majd mindent sűrű 
köd öntött el. Levált rólam az egyenruha, és már nem éreztem 
magam fontos személynek. Ezúttal csak ennyi volt a ,bünte- 
tesem”. 

Täncos ellazuläsom közben Eliza, mintha hátulról egy pil- 
lanatra megfogta volna a karom. Enyhe bizsergés futott végig 
a testemen. Aztán Mary bal felső karját is megérintette. Elő- 
ször véletlennek tűnt, de a háromszori ismétlődés miatt cél- 
tudatosságra gondoltam. Fokozatosan hátráltunk ki az anda- 

lító zenéből, amely elhalkult, eltűnt a semmiben. Visszaül- 
tünk a helyünkre. Sárga folyadékot kortyolgattunk. 

Újabb, zene nélküli ellazulás következik... Pupilláim kitá- 
gulnak, fejbőröm mintha megnyúlna, fejem megnagyobbodna. 
Belülről eltávozik minden, ami kézzel nem fogható. Látom, 
hogy Mary is hasonló állapotot él át. Bordó színű ködfoltok 
távoznak belőlünk, majd eltűnnek. Mereven ülünk, magunk 
elé bámulunk. Testünk közelében zöldes fény kezd vibrálni, 
majd eltűnik bennünk. Újabb hullámok keletkeznek a sem- 
miből. Nem, nem érzek fájdalmat. Ez nem büntetés, nem 
megalázás. Várom, hogy szemhéjamon keresztül felszívódjon 
az utolsó látomás is. És hátha megjelennek olyan személyek, 
események, tárgyak, amelyekre eddig nem emlékeztem. 

Először a múltat kell biztossá tenni, mert enélkül bizonyta- 
lan a jelen, imbolyog a jövő. Tehát a múlt a jelen és a jövő 
kulcsa. 

Kezeim elkezdtek remegni, mert úgy láttam, hogy a falakon 
kalapos emberek jelentek meg. Igen, most már tudom: akár- 
hányszor büntetést mértek rám, egy új érzés kerített hatal- 
mába: a félelem. A félelem teremtette a szabadságot? 

Mi vagyok én? A kornak egy súlytalan átutazója, akit azzal 
büntetnek, hogy oda-vissza járatják vele az időt, naphatáro- 
kat, időzónákat? 

XIII. A kapitalizmus építése 


Nikolix talán először mosolyodott el, mióta ismerjük egymást. 
Érezte, hogy kijelentésével boldoggá tesz minket. 

- Szabad akaratukból távozhatnak. Megvan hozzá a sza- 
bad akaratuk? - tette hozzá, miután látta arcunkon a megle- 
pettséget. 

— Természetesen, szabad akaratunkból távozunk — mond- 
tuk vidáman. 

Próbáltam megtudni valamit az eddigi beszámolóinkról, de 
mindketten elhárították a választ, ugyanis az adatokat föl kell 
dolgozni, össze kell hasonlítani, és a megfelelő következteté- 
seket le kell vonni. 

— Majd jelentkezünk, ha ismét szükségünk lesz önökre. 

Amikor kiléptünk az utcára, hirtelen olyan volt, mintha a 
mediterrán ideáti klíma jóságos és energiával feltöltő hatását 
éreztem volna. A nap gyengéden simogatott, a levegő tiszta, 
frissit6 volt, és az utcákon alig járt valaki. 

— Te is érzed azt, amit én? — kérdeztem Marit. 

- Tudod, hogy igen, mert olvasok a gondolataidban. 

— Ja, persze — mondtam szórakozottan. — Ez az új helyzet, 
új környezet... 

— Tudod mit? Menjünk el Sylviähoz! És Billhez. A kisebbik 
lányunkhoz és a nagyobbik lányunk, Cinnia férjéhez. 

— Jót tesz egy kis gyaloglás — egyeztem bele azonnal. 

— Itt laknak a közelben - tette hozzá Mari, és kezével jobb- 
ra mutatott. 

Megkerültük a Llami Biztosító épületét, aztán jobbra for- 
dultunk, és egy földszintes kertes ház zöld kapuja előtt talál- 
tuk magunkat, ami automatikusan kinyílt. 

Egy 12-13 év körüli, magas, fehér ruhába öltözött leány je- 
lent meg a kapuban, és ránk vetette csodálkozó tekintetét. 

— Szia, nagyi! Ki ez a sovány, idegen pasas? 

- Ugyan, Evelin! ,Pasas"? Ő a nagypapád, aki kómában 
volt! 

— Jaj, de muris! Papi! Kétszer láttalak a hoszpitälban. 
Büdösül rosszul néztél ki! Most már elég tűrhető vagy, mert 
feltámadtál, mint a szomszédék fekete macskája. Örvendez- 
zünk, örvendezzünk! - tette hozzá gúnyos, mesterkélt lelke- 
sedéssel. 

Én az ő helyében ténylegesen örültem volna, hogy egy hoz- 
zátartozóm reménytelen helyzetéből megmenekült. Megpró- 
báltam alkalmazkodni a stílusához: 

— Helló, Wendy! Szabad akaratából hol van a muterkád? 

Természetesnek vette a kérdés tartalmát és formáját. Fejé- 
vel hanyagul befelé mutatott. 

Egy kis folyosóról néhány ajtó nyílt; a végén található he- 
lyiségből hangos munkazaj hallatszott. 

Sylvia az asztalnál ült, és a komputer klaviatúráját nyom- 
kodta, majd húsz másodpercenként felugrott, odarohant egy 
diktafonhoz. Ismeretlen nyelven gyorsan elmondott néhány 
mondatot. Kiderült, hogy közben főz is, mert az elektromos 
lapon valamit kavargatott. Ez a körforgás ismétlődött három 
percig. Mari hullámaiból megéreztem, hogy számára is furcsa 
ez a helyzet és munkastilus. 

— Békesség, Sylvia! — mondtuk mind a ketten, miután lát- 
tuk, hogy nem tud, vagy nem akar felfedezni minket. Gépie- 
sen felnézett. 

— Békesség! Kik vagytok? 

Mari rögtön rávágta. 

- Hát föltámadt az apád a kómából! Nem látod? Meg én 
vagyok, az anyád! Figyelnél egy pillanatra? 

Sylvia azonnal a komputerhez szaladt, ütögetni kezdte a 
billentyűket, közben félhangosan maga elé mormolta: 

— Téged még csak megismerlek, ha megnézlek. De ki ez a 
pasas? Új fiúd van a te korodban? És ne mondd, hogy ő az 
apám! Hiszen ő húsz éve kómában van. Vagy kétszer meglá- 
togattam, de nagyon kiestem a munkából, nem érte meg. Ő 
biztosan nem is érzékelte. 

Wendy tudálékosan közbekotyogott. 

— Anyu szabad akaratából úgy melózik, mint egy három- 
dimenziós kütyü. Velem se szokott dumálni. Nincs ideje. Ő 
termeli a megélhetéshez a csereanyagot. De azért mégis ne- 
velhetne egy kicsit. Neki se lehet oltári tökmindegy, hogy mi 
lesz a kölkéből. Dinner-faló, hamburgernyelő, kocaingerlő (?), 
vagy egy klafa boy nyereménye? És nyeresége? Szabad akara- 
tomból. Persze... Hogyne... 

Sylvia éppen kavargatott, amikor Wendy befejezte, és így 
replikázott. 

- Én a kapitalizmus felépítésén fáradozok. Három nagy, 
genyó homo sapiens helyett melózok, hogy meglegyen mind a 
hármunknak a csereanyaga. És te meg be tudj szerezni min- 
dent, amire szükséged van: oranzslét, lemonlét, sonkás 
csipszet, lady caramellt, kakaõbuttert, = strandbiletat... 
etecerát... Te meg csak üldögélsz magadban egész nap. Ne- 
velnélek én, ha hagynád! 

Úgy hangzott, mintha Sylvia minden szót és mondatot 
, hozzávágott volna" Wendyhez. 

— De saját akaratomból lógatom a lábam! - vágta rá szajkó 
módjára az unokám. 

- Én meg saját akaratomból építem a kapitalizmust, hogy 
ne legyen kizsákmányolás, és demokráciában élhess! Ha sie- 
tek vele, hamarabb abbahagyhatom. 

— Hol van most Frank? — kérdezte Mari, hogy véget vessen 
a vitának. 

— Ő is melózik. Melózik... ?! Azt mondja. Valamilyen kuta- 
tásba kapcsolódott be. Ő lett az egyik kísérleti szubjektum. 
Milyen hatással van az alkohol az organizmusra? Valami 
ilyen hogyishívják kísérletben vesz részt. Ez a munkája. Úgy 
folyik bele a pia, mintha tölcséren öntenék. Mindet ingyen 
kapja. Ritka, hogy elmegy, mert inkább itthon döglik. Mégis 
furcsa nekem ez a meló. Már meg kellett volna, hogy kapja az 
első cserélnivalóját. 

Marinak sem kristálytiszta minden, de nem szeretné, ha 
kérdeznék valamit. Mégis megteszem. 

- Nem értem, kislányom, hogy fizethetnek annak, aki itt- 
hon iszik. És mi az a cserélnivaló? 

- Most happy lehetnék, mert minden két órában tíz perc 
pauza jár. Leülök egy kicsit. Ti is csücsüljetek már le! Van ott 
még két szék, a többit az asztallal együtt tegnapelőtt elvitte a 
végrehajtó és a bandája, mert nem tudtuk törleszteni a kredi- 
tet. 

Leültünk. Mari örült, hogy Sylvia elengedte füle mellett a 
kérdéseimet. Vagy mégsem? 

— Na, tatuskám! Most lesz időm elmagyarázni annak a kó- 
mából visszatért agyadnak, hogy mennyit változott itt a világ. 
Frank azért piál, mert a karjába ültetett mikrokapszula ál- 
landóan jelzi a centrumnak, hogy milyen állapotban van. Ez 
állati klassz meló, mert újból ki akarják építeni a 
hoszpitálokat. Összesen csak három van, de te visszatértél, 
ezért most a harmadikat bezárták. A betegek már régen ki- 
haltak saját akaratukból. Mostanában mikrokapszulás ala- 
pon hozzák létre a teljes rendszert. Vagyis mindenki ott lesz 
beteg, ahol akar, mert a mikrokapszula jelzi, hogy nincs jól. 
Az ilyen embert messzire elkerülik, mert veszélyes. Megvár- 
ják, amíg kihal. Ami pedig a csereanyagot illeti. A pénzt, az 
igazi fizut eltörölték, ezért mindenki egymással kereskedik. 
Nem értem, hogy Frank mért nem kapta meg az első cserélni- 
valóját. Hozzávághattak volna néhány WC-papírt, írólapot, 
szöget vagy ilyesmit. Ez a legfontosabb és legkevesebbet érő 
csereanyag. Legalább ebből kapott volna, hogy be tudjuk vál- 
tani kenyérre, vajra, sóherszalonnára. Minden család úgy 
működik, mint egy vásárcsarnok vagy egy hipermarket. Mert 
már ezek is kihaltak. Ja, és Frankról kiderítettem, hogy va- 
lamivel manipulálta a mikrokapszuláját. Az ingyen kapott pia 
egy részét másra cserélte. Nem mondanám el, ha a centrum- 
ban ezt már nem tudnák, de - a szoba jobb sarka felé muta- 
tott — mindenhol vannak mikrokamerák, úgyis kikövetkezte- 
tik saját akaratukból a lényeget. A mutogatást is megértik. 
Most Frank saját akaratából a központban van, és naponta 
hat liter mineralwassert itatnak vele. Egyébként teljes napi 

kaját kap. Saját akaratából nem tudom, hová helyezik majd 
át. Lehet, hogy a vízivós kísérlethez csatlakoztatják. 

— Ilyen körülmények között jól éltek ti, kislányom? — kér- 
deztem rosszallóan. 

— Még élünk, és ez mindennél fontosabb. 

— Bill és Cinnia nem segít? — érdeklődött Mari. 

— Na, ez a téma almáspite! Ők is megvannak, mi is megva- 
gyunk! Egyébként ilyen hülye, beugratós kérdésnek nem ülök 
fel. — Fejével a kamera felé mutatott. — Különben is mindent 
tudnak... Na, ahogy az órámat látom, letelt a szünet, még há- 
rom fekvőtámaszra maradt időm. Az egészség mindennél fon- 
tosabb. 

— Akkor jobb lesz, ha most elmegyünk... — mormoltam ma- 
gam elé, és Sylvia komolyan vette. 

— Igen, jobb lesz! 

Udvariasan , Békességet!" kívántunk egymásnak, aztán vé- 
gigmentünk a szűk folyosón, majd kiléptünk az utcára. Telje- 
sen más volt a levegő. Ez a találkozás rengeteg energiát vett el 
tőlünk. Mari biohullámai is kezdtek újból erősödni a szabad 
téren. 

Arra figyeltem fel, hogy itt-ott gazos területet hagytak meg. 
Egyes helyeken magasra nőtt a fű, máshol inkább virágos le- 
gelőre hasonlított a parlagon hagyott rész. Mari azonnal rea- 
gált fel nem tett kérdésemre. 

- Látod azt a rengeteg gyógyfüvet a parkokban? Ha valaki 
úgy érzi, hogy megbetegedhet, akkor szabad akaratából ide- 
jön... Esetleg elmegy a kivágott erdők helyére, négykézlábra 
ereszkedik. Persze magával viszi a bérelt gyógykutyát vagy 
gyógymacskát is. Ha szétnézel, jobbra-balra láthatsz ilyet. 
Ami az állatnak jó, azt az ember is lelegelheti. Így nemcsak 
vitaminokhoz jut hozzá csereérték nélkül, hanem egyéb hasz- 
nos anyagokat is magába gyömöszölhet. Nagy vezetőink és 
állatbarátaink így állították maguk mellé a növényvilágot. 

— Es mi van akkor, ha mär a csodakutyák által válogatott 
fű sem segít? 

— Kizárt dolog. Ezek az állatok állatorvosi egyetemre jártak, 
szagorvosi diplomájuk van. Saját elhatározásukból, hivatás- 
tudatból mentik meg az embereket. Nem tudtad, hogy a ku- 
tya az ember barátja? 

- De igen! Csak nem gondoltam, hogy ennyire a barátja. 
És mégis mi van akkor, ha már hiába eszed a füvet? 

- Szabad akaratodból eltávozhatsz az élők sorából. De 
kedves uram! Ugye te nem akarsz ilyet tenni? Olyan sokáig 
voltál kómában. Hála a Magasságosnak, most visszajöttél! 

Jobban szétnéztem. Két férfit láttam egy ásóval úgy száz 
méterre tőlünk. Mindketten egy-egy barna kutyát vezettek. 
Tíz centis orrukat a bozót méteres fűszálai között tologatták. 

- Nálunk mindent racionalizältak — folytatta Mari. — Kivon- 
ták forgalomból a pénzt, így egyenlőség van az emberek kö- 
zött. Megszüntették a hoszpitálokat. Egy csomó mindenre 
nem kell költeni: karbantartás, renoválás, orvosok, nővérek, 
fűtés, elektromosság, csatornadíj, munkabér, hálapénz, 
hoszpitáli koszt, orvosi műszerek... Aztán nincsenek, üzletek, 
áruházak, bankok, hivatalok. Egymás között csereértéken 
szerzünk be mindent: igazolást, igazolványt, kérelmet, se- 
gélyt... 

Egy mellékutcához értünk, amely távolabb kis térré széle- 
sedett. Az eddig megszokott szinte üres utcákhoz képest itt 
legalább húszan voltak egy csoportban. Hangos nevetésük 
szokatlan volt ebben a rideg világban. 

— Mit csinálnak? — kérdeztem Marit. 

— Én se tudhatok mindent. 

Közelebb mentünk. Egy magas, szőke férfi valamilyen tör- 
ténetet mesélt. Jó bemondásain mi nem tudtunk derülni, 
mert nem ismertük az előzményeket. Ekkor már Mari elméje 
is megvilágosodott, és biohullámaival közölte: , A Fals Embe- 
rek terén vagyunk. Saját akaratából mindenki azt mondhat, 
amit akar." 

Egy hozzánk hasonló korú nő állt be a kör közepére, és el- 
kezdte mondókáját. 

— Saját akaratomból vagyok itt, hogy érvényesítsem a szó- 
lás szabadságát. Nem sejthetitek, honnan jöttem. Én ideáti 
vagyok. 

Kijelentését kitörő kacaj fogadta. Néhányan bekiabáltak. 
„Mindenki itt lakik, és odaát még nem járt senki!” 

Azonnal feltűnt, hogy olyan a szóhasználata, mint a mi- 
enk. Elcsodálkoztunk, és kíváncsian vártuk a fejleményeket. 

— Ne nevessetek! Jobban tudjátok, mint én, hogy ezen a 
téren bárki bármit elmondhat. Még az igazat is! Nem vonható 
felelősségre, mert szabad akaratából teszi. Azért, mert a de- 
mokrácia és a szólásszabadság nálunk alapvető jog és köte- 
lesség. Kell ennél több?! Szabad akaratodból eldönthetsz 
mindent! 

Egy hang közbekiabált: 

— Fiola! Tegnap mit döntöttél el szabad akaratodból? 

— Azt, hogy mit mondok el nektek ma a téren... 

— Na! Es mit mondasz? 

Fiola kezeivel kísértetiesen elkezdett hadonászni, majd 
kérdéseket tett fel. 

— Szabad akaratából valójában ki kívánta, hogy megszün- 
jenek a hoszpitálok? Tényleg ti akartátok, hogy ne gyógyítsa- 
nak meg senkit, mert nagyon sokba kerül? Mennyi az a sok? 
Hová került az a sok cserélnivaló? Annak idején még pénznek 
nevezetük... 

— Miert? Te tudod, Fiola? 

— Sok mindent tudok szabad akaratombõl, de mäsok aka- 
ratäbõl is. A törvény előtt mindenki egyenlő, csak az a baj, 
hogy a törvény ezt nem tudja. Például, aki rosszul viseli ma- 
gát, néhány napra bezárják a saját házába két adag cserélni- 
valóval. Naponta egyszer mesterségesen táplálják. Ez az első 
fokozat. A második fokozat szerint a bűnöst beküldik a büdös 
szagok osztályába gázálarc nélkül. Harmadik fokozatban be- 
kötik a szemét egy hétre. De a negyedik fokozatot nem ismeri- 
tek! 

Döbbent csend. Mindenki feszülten várta a folytatást. 

- Átküldik az ilyeneket az univerzális átprogramozóba, 
hogy szabad akaratukból megváltozzanak! 

Az emberek szinte egyszerre nevettek fel. Közbekiabálások 
hallatszottak: ,Ezt te találtad ki!” ,Ez nem volt nagyon vic- 
ces!” „Te is jártál már ott, azért állítasz balgaságokat?" 

— A hoszpitálokon, a betegeken megspórolt pénzt és a cse- 
reanyagok nagy részét átmentették az univerzális átprogra- 
mozó intézetbe. Nekünk meg alig van mit ennünk! Látjátok 
azt a házaspárt? 

Fiola egyértelműen ránk mutatott. Mindenki felénk fordult. 

- Ők onnan jöttek vissza! 

Ebben a kínos helyzetben valamelyikünknek meg kellett 
szólalnunk. Mari jelezte, hogy majd ő válaszol Azt a látszatot 
keltette, hogy régóta ismeri Fiolát. 

— Kedves Fiola! Mindent, amit elmeséltél, kacagtató volt, 
mégsem nevetett mindenki. Sokkal vidámabb lenne, ha sza- 
bad akaratodból a hangyabollyal történt esetedet mondtad 
volna el. Képzeljétek, Fiola talált egy hangyabolyt. Leült mellé, 
és elkezdte nézegetni, mit csinálnak. Különböző csereanyago- 
kat hordtak magukkal; továbbadták egymásnak - kenyérmor- 
zsát, bogarakat, magvakat... Fiola betette a kezét a hangya- 
bolyba. Amikor az összes hangya rámászott, és a kézfeje már 
akkor volt, mint egy disznó pofája, hazament. A konyhájában 
lesöpörte kezéről a hangyákat, és megparancsolta nekik, hogy 
menjenek át az univerzális átprogramozóba, és szedjék szét 
darabokra! 

Váratlan hirtelenséggel kitört a kacaj. Sokan térdüket 
csapkodták, bizonytalanul forgolódtak a jóízű nevetés alatt. A 
csatavesztett Fiona lesütötte a szemét, maga elé bámult, de 
nem szólt semmit. 

— Na, emberek! — folytatta Mari. — A többit Fionától kérdez- 
zétek, mert nekünk most vissza kell mennünk az univerzális 
átprogramozóba. Megnézzük, megvan-e még! 

A húszfőnyi csoport tovább hahotázott. 

Szabad akaratunkból tovább mehettünk. 

XIV. Az emberorvos macska 


Cinnia és Bill lakása nem volt messze húgáétól. Hatalmas, 
zöld színű kőfalakkal elzárt villában éltek, amelynek csak egy 
szintje látszott az utcáról a magas kőfalak miatt. Csengeté- 
sünkre a jobbra fölöttünk lévő kamera halk zizegéssel ide-oda 
kezdett mozogni, és miután körüljárt minket, egy gépi hang 
megkérdezte: ,Kik vagytok?" Megmondtuk a nevünket. Né- 
hány másodperc múlva közölte, hogy azonosítónk nem szere- 
pel az adatbankjában. „Belépés megtagadva!” Békességben és 
szabad akaratunkból haladjunk tovább. Mielőtt kétségbees- 
tünk volna, egy barátságos női hang szólalt meg: 

— Békesség nektek, Anyu és Apu! Nyitom a kaput, gyertek 
be! 

Furcsa módon egy szemetes, büdös előtérbe léptünk, 
melynek bal oldalán egy nagyobb faház állt. Fűcsomók nőttek 
ki a földből, ruhadarabok voltak szétszórva. Egy meghatároz- 
hatatlan színű takarón ápolatlan, nagyhajú, szakállas alak 
könyökölt és ásítozott. Az egész teret magas palánkok zárták 
le. Lábunk földbe gyökerezett. 

— Békesség! — köszöntött az ismeretlen. — Na, nem kell 
azért úgy megijedni! Nem harapok! Valamikor aktor voltam 
egy színházban, de az ilyen fölösleges hercehurcák megszűn- 
tek saját akaratukból. Gazdám meg annyira kultúratisztelő, 
hogy felfogadott házőrzőnek. Én vagyok Hektor, a kutya! 
Azért van egy kis rendetlenség meg büdi, hogyha illetéktelen 
erre tévedne, rögtön kiforduljon, és ne lássa meg, mi van 
odaát. — Fejével a kerítésen túlra mutatott. 

Ekkor az egyik palánk halk zizegéssel elhúzódott, és 
Cinnia lépett át a hirtelen keletkezett kapun. 

— Békesség! De örülök, hogy itt vagytok! — Fehér köpenye 
kissé lecsúszott a vállairól, és ki-kivillantak világoskék fürdő- 
ruhájának egyes részei. Előbb engem ölelt meg, és gyermeki- 

nek tűnő örvendezés közepette fejezte ki mélységes örömét 
visszatértem alkalmából. Marit is arcon csókolta. Aztán Hek- 
torhoz fordult: 

— Csúnya kutya! Csöndbe légy! Ne beszélgess az emberek- 
kel! Megértetted? 

A szőrmók ember négykézlábra állt, kinyújtotta a nyelvét, 
és néhányszor , értelmesen" vakkantott. 

Bementünk a kapun, majd egy rövid zárt folyosó után egy 
tágas hallban találtuk magunkat, amely tele volt egzotikus 
növényekkel. Színes törpepapagájok beszélgettek egymással, 
ide-oda röpködtek, pillangók és lepkék pihentek békésen a 
leveleken, folyondárokon. A párás levegőben enyhe narancs- 
és citromillatot éreztem. Ez nem hall, hanem télikert! Mari 
biohullámaival tudtomra adta, hogy néhány évvel ezelőtt, 
amikor legutóbb itt járt, Cinnia családja is velük élt. Nem 
tudja, mi történhetett azóta, de ez itt maga a földi paradi- 
csom, az biztos! 

Cinnia egy kis szökőkút és egy nagy akvárium melletti asz- 
talkához, fonott székekhez invitált. 

— Jaj, Apu! Ne haragudj mär, de elfelejtettem. Hol voltál 
ilyen sokáig kiküldetésben? 

— Kómából jöttem vissza — vágtam rá azonnal, noha a kér- 
dése rossz volt, így aztán a válaszom is furcsára sikeredett. 

- Ó, az nagyon jó hely! Mi is jártunk ott, megnéztük a Co- 
losseumot, de az nem Rómában, hanem Athénben van. Hogy 
milyen régi és romos már! Még nem építették át? Persze ez a 
jelenlegi elhúzódó restrikció nem kedvez az invesztálásnak. 
Aztán jártunk az Atlantiszon is, de az még régebbi. Túlságo- 
san antik. Ott tanultam meg latinul azt, hogy ,contra vim 
mortis non est medicamen", vagyis halál ellen nincs orvosság. 
Nem árt, ugye, ha szed az ember magára egy kis műveltséget, 
még ha ez olyan nagyon ókori, akkor is. De a mi modern, csa- 
ládcentrikus rendszerünk sokkal humánusabb, mert nekünk 
van nómenklatúránk, biztos büdzsénk, agglomerációnk, meg- 
felelő akkumulációnk, kellemes akusztikánk, prosperitásunk, 
asszisztenciánk, akváriumunk, asszociativitásunk, megbízha- 

tó apparátusunk; mi tudunk aposztrofálni, abonálni, asszimi- 
lälõdni, asszociálni, adminisztrálni, automatizálódni, avan- 
zsálni és anticipálódni... Már ennyit tudok az idegen szavak 
szótárából. De még butuskának érzem magam, mert Bill, a 
férjem mindenkihez képest egyedülálló zseni! Még egyikőtök 
se ismeri? Menjünk ki a medencékhez! Ahogy az órámat né- 
zem, tíz perce befejezte az ilyenkor szokásos telefonbeszélge- 
tését a keresztapjával. Most már nem zavarjuk. 

Felugrott, és máris indult a kertbe vezető ajtó felé. Alig 
tudtuk követni. Miután kiléptünk, Cinnia lelassította lépteit, 
sőt meg-megállt. Karjaival hol balra, hol jobbra mutatott. 
Igen, ez valóban földi paradicsom. Emlékeztetett az ideáti bir- 
tokunkra, de itt jóval többen voltak, hangoskodtak, és érde- 
kes módon egy kutya és egy macska egymással játszadozott. 
Jó barátok módjára, szórakozottan lökdösték, hengergették, 
gyengéden harapdálták egymást. A két medencében nyolcan- 
tízen fürödtek; körben pálmafák, üde pázsit, pompázó virá- 
gok... 

Mintha Ideáton lennénk! 

Bill árnyékban pihent egy zöld asztal mellett. Terebélyes 
alakja teljes egészében kitöltötte a tágas nyugágyat. 

— Békesség, Bill! Nézd, kik jöttek hozzánk! Anya és Apa van 
itt! 

- Szuper! Csüccsenjetek le! Itt van mellettem két szék. 
Cinikém, közben utánanéznél az ebédnek? 

— Hogyne! Maximálisan! — válaszolta gépies kedvességgel a 
lányom, majd azonnal elment. 

— Papikäm, oltári jó, hogy hazatértél Kómából, és megnéz- 
heted a birodalmam. Ez itt minden, amit látsz, az enyém! 
Amit nem látsz, az is az enyém! Üzletember vagyok, régen 
bankárnak nevezték az ilyet. Krediteket adok a megbízható 
embereknek. Sajnos egyre többen haláloznak el saját akara- 
tukból. Ez rontja az üzletemet, de a tőkémet és a kamatokat 
akkor is be tudom hajtani az örökösökön. Kicsit macerás, de 
megvannak hozzá az embereim. Mivel maximálisan támogat- 
ják a familiáris vállalkozásokat, ezért számos alkalmazottam 

van, mert nekem csak a havi csereanyaguknak a tíz százalé- 
kát kell fizetnem. 

Mary is először járt itt. Szeretett volna mindenen elcsodál- 
kozni, de belső késztetése visszatartotta. Megérezte, hogy Bill 
nem szereti, ha illetéktelenek dicsérik. A családi szálak elle- 
nére mi nem kötődhettünk hozzá olyan szorosan, mint bará- 
tai. Bill nagyon szeretett dicsekedni. 

A közelben lévő fürdőruhás férfit magához intette. 

— Emil! Ez itt a Mutter és a Vater. Össze tudnád számolni, 
hány alkalmazottam van most? 

— Hát persze! — vágta rä Emil, majd az ujjain számolni 
kezdte: — Két kertész, három szakács, egy házvezetőnő, egy 
sofőr, egy úszómester, három szobalány, egy komornyik, egy 
gazdatiszt, két lovász, aztán golfmester, pókerjátékos, tizen- 
két biztonsági őr, két organizátor, két titkárnő és én a köny- 
velő-tanácsadó. Összesen... Belevegyem Rozalindát, Rebekát 
és Dorinát is? Ja nem! Őket béreljük! Tehát harmincnégy fő. 
És még vannak néhányan, nagyon jól tudod..., de őket hagy- 
juk! 

— Hát nem panaszkodhatsz! — mondtam Billnek, miután fi- 
am intésére Emil eltávozott. Nem irigykedve, inkább elégedet- 
ten jegyeztem meg. 

— Nem szoktam panaszkodni! Ebben a mai világban na- 
gyon jól ellubickolok! Apropó! Ti is voltatok már a Llami Biz- 
tosításnál? 

— Hogyne, éppen onnan jövünk. 

— Ki kezelt benneteket? 

- Csak a keresztnevüket tudom: Kristoforo és Nikolix, Ma- 
rit pedig Jenna. 

— Mindnyájan klassz haverjaim. Van rájuk valamilyen pa- 
naszotok? Te is ott voltál, anyus? — fordult Marihoz. 

— Igen, de nem tudom, hogy miért. Altattak... vagy ilyesmit 
csináltak, aztán olyat meséltünk, hogy magunk se tudjuk 
mit. 

— Ez az ő módszerükre, szakmäjukra vall. Nem kell tőlük 
tartani. 

- Nem értem, hogy velem miért beszélgettek el, amikor 
húzs évig a kórházban voltam. De saját akaratomból nem tar- 
tozik rám. 

— Nekem is mindig ezt kell mondanom, de ha lehet, elkerü- 
löm. Mert én saját akaratomból nem azt szoktam csinálni, 
amit mások akarnak. Különben most nem tartanék itt — azzal 
mindkét kezével gazdagságára, környezetére mutatott. Aztán 
hirtelen elővett egy kis fémtárgyat — később megtudtam, hogy 
mobiltelefonnak nevezik. Gombokat nyomogatott rajta, és 
máris Kristoforoval beszélt. 

- Hogy vagy, haver? Mi újság, Krisztoforovics? Hogy tet- 
szett a Vater és a Mutter előadása? 

Hosszabb szünet következett. Roppantul csodálkoztam, 
hogy előadásnak nevezte kikérdezésünket. 

— Nem lesz itt semmilyen probléma. Na jó. És mikor jöttök 
már át hozzánk iddogálni? Vagy úszhatnánk egyet... Oké, 
nem zavarok tovább. Feltétlenül szóljatok, és minél előbb. Az- 
tán megnyomott egy billentyűt, és letette az asztalra a tele- 
font. Közelről még nem láttam ilyet, nem árultam el, és érzé- 
keltem, hogy Mari is szerette volna megnézni, kézbe fogni, de 
visszatartotta magát. 

Bill mögött a fehér kutya és macska továbbra is játszott. 
Harapdosták egymás fülét, bundáját, majd összekapaszkodva 
hempergőztek a gyepszőnyegen. Mari ugyanolyan érdeklődés- 
sel figyelte őket, mint én. 

- Most éppen tréningeznek az orvosaim. Apropó! Rátok 
férne egy kivizsgálás. Hector doktor és Cecilia doktornő két 
hónapja zöld diplomával végzett a Medicina Egyetemen. Cecil! 
Hozzám! - adta ki a parancsot. Először Hector akart felugra- 
ni, de vejem visszaparancsolta: — Hectornak most kuss van! 

A kutya visszafeküdt a fűre; két kinyújtott mellső lába kö- 
zé hajtotta fejét, és úgy figyelt. Közben Cecilia bemászott Bill 
ölébe, és nyávogni kezdett. 

— Jól van, jól van! Máris mondom. Kettes vizsgálat lesz! — 
Bal kezének mutató- és hüvelykujját kinyújtva mutatta a 

macskának a mindkettőjük által ismert kódot. Hozzánk for- 
dult. 

- A doktormacska megvizsgál mindkettőtöket, aztán majd 
hátravezet benneteket a teniszpálya melletti Herbáriába, ahol 
gyógyfüvet választ nektek. Közben én félrevonulok, mert tele- 
fonálnom kell. 

Végszóra a fehér angóramacska felugrott a vállamra, és el- 
kezdett mosdani. Utána belenézett mind a két fülembe. Alig 
győztem követni a mozgását. Előrehajoltam, hogy a hátamon 
jobban elférjen, aztán ,szemeztünk" egyet; égszínkék, tiszta 
szemei voltak, és időnként körbeforogtak. Meghallgatta a szí- 
vem, fejét beledörzsölte a nadrágomba, a hajamba és a keze- 
imbe. Aztán váratlanul leugrott, megnyalta a papucsból kiálló 
két sarkamat. Elkezdett mosakodni. Marit is hasonlóan vizs- 
gálta meg, de kétszer leugrott róla, a közeli homokban gödröt 
kapart, belepisilt, majd betúrta. Marinak mind a két kézfejét 
megnyalta, majd mosdott egy rövidet. Nyávogott néhányat, és 
elindult a kitaposott gyalogúton. Lassan követtük. A tenisz- 
pálya mellett valóban állt egy félig nyitott, raktárszerű helyi- 
ség. Ajtaját és ablakait zöld kereszttel díszítették. Az ajtó au- 
tomatikusan kinyílt. Trópusi párásság csapott meg, lámpák 
vakítottak a plafonról és a falaktól. A földön különböző nagy- 
ságú táblácskákkal megjelölt parcellákon sűrű gyógynövény- 
sorokat fedeztem fel. Mindegyikük neve magyarul és latinul 
volt olvasható: Ballota nigra (fekete pesztercefű), Peumus 
boldus (boldolevel), Carum carvi (köménymag), Mentha 
piperita (borsmenta)... Cecilia többször hátranézett, nyávo- 
gott, majd felugrott egy asztalra, amely mögött jól olvasható 
betűkkel rengeteg információt tüntettek fel. Jobb lábával 
megnyomott egy gombot. A tábla egy része lila fénnyel kivilá- 
gosodott, és egy női hang felolvasta helyettünk a szöveget. A 
folytatások egymás után, logikus sorrendben következtek. A 
végén megtudtuk, hányas számú parcella melyik gyógynövé- 
nyéből mennyit kell le- vagy kitépnünk. A cica barátságos 
nyávogással ugrált körülöttünk, és nyilván élvezte, hogy jól 
együtt tud működni velünk. Amikor el akartuk hagyni a 

gyógyfűkertet, a kijáratnál a magunkkal hozott növényeket az 
asztalon kellett hagynunk. Szárított tea formájában csoma- 
golva megkaptuk ugyanazt! Használati utasítással! Hogy mi- 
ért kellett összegyűjtenünk a füveket? Csak egyetlen furcsa, 
de logikus magyarázat maradt: nem kell a munkához külön 
személyeket alkalmazni. A mi teafüvünket valaki más szedte 
le... 

Cecília visszavezetett Billhez. A két-két doboz filteres teát 
letettük az asztalra. Elmosolyodott, és örömmel konstatálta, 
hogy nincs komoly bajunk: tisztító és enyhe altató teát kap- 
tunk. 

XV. Nem létezünk 


Egy pincérruhába öltözött férfi érkezett, majd közölte, hogy 
elkészült az ebéd. 

— Szívesen marasztallak benneteket. Gyertek be, az asztal 
már terítve van. Egy ilyen ebédet nem szabad ám visszautasí- 
tani! 

Ebben az utolsó mondatban már nemcsak invitálás volt, 
hanem egy kis fenyegetés is. 

— Köszönjük, szívesen — fogadta el Mari nevemben is a 
meghívást. 

A hatalmas, díszes, légkondicionált ebédlőben svédasztalos 
ebéd várt ránk. 

A pincér ismertette a választékot. 

— Előétel különféle hideg hal pirítóssal. A fehérhúsú halak 
mellett akad bőven lazac a kék alapú, aranymintás tányéro- 
kon. A fogás közepén diónyi nagyságú ínycsiklandó torma- 
mártás van. Aki jobban szereti a majonézt, külön is tehet rá. 
Ezen a nagy tálon töltött borjúszegy és burgonyapüré kínálja 
magát. Petrezselyemmel és déli gyümölcsökkel díszítettük a 
göngyölt húst. Nagy tálakban finomabbnál finomabb saláták, 
illetve körtekompót látható. Ez pedig rizsfelfújt borsodóval, 
majd citromos tortaszeletek. Bill pincészetének fehér borai 
közül a Michel Juillot Mercurey-Premier Cru elnevezésű fran- 
cia bort szolgältam fel, de van Chateau de la Gardine is. Hü- 
sitõnek ajánlom a jéghideg kõkuszlet, narancslét és a fErfiasi- 
tõ-nõiesitö Wiener Wasser-t, illetve egyéb äsvänyvizeket. 

— Hol van az én elökõstolõm?! — kérdezte parancsolõn Bill. 

— Itt vagyok! — ugrott elő egy félkövér férfi. — Kedves Bill! 
Jelentem, hogy az előkóstolást 35 perccel ezelőtt kezdtem, és 
28 perccel ezelőtt fejeztem be. A doki 8 perccel ezelőtt közölte 
a vérvizsgálat eredményét. Minden negatív, vagyis semmilyen 
káros vagy mérgező elemet nem talált az ételekben. 

— Oké! - felelte Bill. — Vegyetek tányért, rakjátok tele fi- 
nomságokkal, aztán csücsüljük körbe az asztalt! 

Feleségem ízlésére bíztam magam. Ugyanazt és ugyanany- 
nyit raktam a tányéromra, mint ő. 

Az aszalnál összesen kilencen ültünk. Minden falat nagyon 
jólesett. Mary biohullámaival arra kért, hogy két okból 
együnk lassabban. Senki sem siet, és nem tudjuk előre fel- 
mérni az ételek emésztésbeli hatását. Cinnia előzékenyen 
elénk tett egy-egy pohár vörös bort, majd két jeges narancsle- 
vet. 

Ebéd közben senki sem volt beszédes, mert az étkezés él- 
vezetével volt elfoglalva. Kivéve Billt, akinek időnként meg kel- 
lett szakítania csámcsogását, mert zenélt a mobiltelefonja. 
(Megjegyeztem, így kell mondani.) Többször beszélt fontos 
emberekkel, haveri stílusban üzleti ügyekről. Kiderült, hogy 
nemcsak csereanyagok kreditbe-adásával, hanem még szá- 
mos egyéb dologgal is foglalkozik. Épületeket, sőt városrésze- 
ket terveztet, tanácsokat ad. A környéken minden számításba 
jövő nagy ember hozzá fordul segítségért, ötletért. A beszélge- 
tések szándékosan rövidre sikerültek, mert bejelentette, hogy 
éppen ebédel, és egyébként félszavakból is megértették egy- 
mást. 

Mari arra gondolt, hogy milyen óriási kontraszt van a kül- 
ső világ és Bill természetes-mesterséges környezete között. 

Próbáltam eltéríteni biohullámaimmal, de úgy válaszolt, 
hogy itt valami nincs rendben, ne készüljünk fel a legjobbak- 
ra, és ne örüljünk még. Mert előbb-utóbb ennek negatív kö- 
vetkezményei lehetnek. 

»A büntetési sorozatokra gondolsz?" — kérdeztem. 

„Jó lenne, tudni, de még nem tartok ott.” 

„Akkor légy vidám, mint a többiek!” 

Mary elmosolyodott. 

„Mások már tudják azt, amit mi még nem. Mi pedig egy- 
más gondolataiban tudunk olvasni, ők pedig nem." 

Erre felvidult, és másodszor is a svédasztalhoz járultunk, 
hogy csokoládétortával fejezhessük be ezt a finom lakomát. 

A mozgásérzékelő gépi hangja váratlanul jelentette: 

„A kapuban a Llami Biztosítás két dolgozója: Lea 
Bondezira és Iris Montgomery. Azonosításuk megtörtént. Be- 
bocsátom őket." 

— Kissé elkéstek — jegyezte meg félvállról Bill. — De azért 
még maradt nekik is! 

Úgy tűnt, hogy a jelenlévők közül mindenki ismerte a ven- 
dégeket, mi azonban először láttuk a két hölgyet. 

Lea magas, rövid, bronzvörös hajú. Fehér blúz feszített raj- 
ta, fekete szoknyája térdig ért, és fekete szandáljában mintha 
egy kicsit bicegett volna. Iris fekete haját kontyban viselte; 
Leához hasonlóan öltözködött. Udvariasan visszautasították 
az ebédet. Néhány percre félrevonultak Billel, aztán odajöttek 
hozzánk. Bemutatta a két hölgyet. Bill javasolta, hogy men- 
jünk át a dolgozószobájába egy komoly beszélgetésre. Ott 
nincsenek megfigyelő kamerák. 

Rosszat sejtettem, és Mari biohullámaiból is ugyanezt a 
következtetést vontam le. 

Fonott kerti bútorokkal, virágokkal, szekrényekkel, szé- 
kekkel, asztalokkal berendezett tágas helyiségben találtuk 
magunkat. A kávét két pincér hozta be. 

Kevergetés közben Lea elkezdte hivatalos mondanivalóját. 

- Mi önöket jól ismerjük. Annak ellenére, hogy még nem 
találkoztunk. Tudjuk, mit meséltek el eddig. Kollégáink sza- 
bad akaratukból átadták nekünk ezt a munkát. 

Feszülten figyeltünk. Lea mintha jegyzőkönyvet olvasott 
volna. Tömören elmesélte mindazt, amit Ideáton átéltünk. 

Bill arcán csodálkozást fedeztünk fel. Ebből arra következ- 
tettünk, hogy ezeket a tényeket először hallja. Amikor eljött 
az a pillanat, hogy közbeszólhatott, megtette: 

— Lea! Tisztázzunk valamit! Ti is ezért jöttetek. Apámék sok 
mindent nem tudnak, lehet, hogy én se, ezért kezdjük az ele- 
jén. 

Hozzánk fordult, és olyan dolgokba avatott be, amiről ed- 
dig halvány fogalmunk sem volt. Bill a Llami Biztosítástól ka- 
pott megbízást, hogy megterveztessen egy szupervárost. A ki- 

vitelezést másokra bízták. Lea tömör beszámolója alapján Bill 
arra következtetett, hogy sokat módosítottak az eredeti rajzo- 
kon. Kérdéseket tett fel kastélyunk fekvésére, méretére vo- 
natkozóan. , Körülbelül hány utcát, hány épületet láttatok? 
Van-e a központban szökőkút? Körülötte egy ötven méter szé- 
les, kör alakú, fás-bokros-virágos sétány található? Éjszaka 
van-e közvilágítás? Milyen nagyok a medencék? Hogyan dol- 
goznak a parkőrök? Milyen a városháza? Igaz, hogy megbün- 
tettek benneteket?" 

Kénytelenek voltunk igazat mondani, bár többnyire csak 
hozzávetőleges információink voltak. Amikor Ideáton jártuk, 
nem egy mérnök szemével néztük a várost. Nehéz volt egyér- 
telműen és pontosan visszaemlékezni. Parkőröket pedig 
egyáltalán nem láttunk. Szabad akaratunkból... 

Bill láthatóan bosszús volt, és egyre csak azt hajtogatta, 
hogy ő nem átkódoló intézetet, hanem egy boldogságvárost 
terveztetett. És akkor még nem tudta, kik mennek oda. Fel- 
pattant a fotelból, és fel-alá kezdett járkálni. 

— Szabad akaratomból ..., szabad akaratomból...! Mindenki 
mindig ezt ismételgeti, mert kötelező! Hát ki vagyok én, ki le- 
hetek én szabad akaratomból? 

— Jó, főnök! Mi tudjuk, ki vagy! — csillapította Lea. 

- Anyámék viszont nem! — Hozzánk fordult, s közben ma- 
gära mutatott: — Én vagyok a Llami Biztosító igazgatója! 

Rendkívüli módon meglepett ez a kijelentés. 

— De fölötted van Edmond Bonus! - egészítette ki Lea. 

- Nem érdekel! Erről nekem tudnom kellett volna! És ak- 
kor apám és anyám se került volna abba az... Ideátba, vagy 
hogy is mondják! Ha úgy valósítjátok meg azt a várost, aho- 
gyan itt megterveztük, akkor az egy csodálatos hely lehetne! 
Hogyan üthette bele az orrát az Átprogramozó Központ? 

Irishez fordult, aki eddig csöndesen üldögélt a fonott fotel- 
ben, és tekintete a távolba révedt. Mintha ellátott volna 
Ideátig! 

— Iris! Nagyon vegyes lehet ott a népség! 

— Eredetileg olyan különleges, megtiszteltetésnek örvendő 
személyeket akartunk ott elhelyezni, akik bizonyították, hogy 
rendszerünk hívei. Ők vannak rajta a V.I.P. listáján, vagyis 
különösen fontos személyiségek. Haláluk után költöztek vol- 
na be, a kiválasztott fiatal testekbe, akik már ott..., vagyis 
Ideát vártak rájuk. Közben ők is boldogan éltek volna... 

Iris magyarázatát szerfölött érdekesnek találtuk, mert ha 
minden az eredeti tervek szerint alakult volna, akkor bünte- 
tések nélkül élvezhettük volna a paradicsomi állapotokat. 

Lea bejelentette, hogy van néhány bizalmas információjuk. 
Ránk nézett, jelezvén, hogy nekünk nem lenne ajánlatos hal- 
lanunk. 

- Őket már ebbe a sündisznóságba jobban belekevertétek, 
mint bárki mást! — mondta Bill. — Hadd hallják csak! Hátha 
tudnak segíteni! Ti is ezért jöttetek. 

— Kedves Mária asszony és Bélteki úr! — vette át a szót Lea. 
— Engedje meg, hogy feltegyek néhány kérdést. 

Mari szerint most kell vigyáznunk, ezért kössük még szo- 

- Szeretném, ha segítenének. Többször említették, hogy 
Bélteki urat valakik kínzásoknak vetették alá. 

— Bocsánat! — szóltam közbe -, tudtommal én sohasem 
mondtam ilyet. 

— Helyesbítek... Audenciäjukon, vagyis hipnotikus állapot- 
ban önök meséltek ilyen dolgokról. Például Bélteki úr a tél 
kellős közepén egy gépkocsiban ült fürdőruhában. Didergett, 
izmai remegtek, csontjai összekoccantak, annyira fázott. Azt 
kellett kiabälnia, hogy „melegem van!” 

— Ezt most hallom először! — mondtam csodálkozva. — Eh- 
hez hasonló sem fordult elő. Persze szabad akaratomból nem 
zárom ki, hogy valakivel, valamikor, valahol egy ilyen dolog 
megtörténhetett. 

Mari is bekapcsolódott. 

- Önök említették már, hogy több alapvető dolog nem vilá- 
gos. Ha végighallgatták a vallomäsunkat, sokkal több infor- 
máció birtokában vannak, mint mi! Abszolút szabad akara- 

tomból nem értem, hogy lehettem én máshol, amikor a kó- 
mában fekvő uram mellett voltam húsz évig. Nem számoltam, 
hányszor mentem ki az illemhelyre, a tisztálkodásom, alvá- 
som idejét se adta össze... Néhányszor bejött a két lányom, én 
is meglátogattam őket. Egyszer minden nap elmentem a kór- 
házból, hogy az asszociális segédanyagomból vegyek magam- 
nak tökmagot, mineralwassert, szopókát... Én máshol nem 
jártam. Senkit nem kínoztam meg, és engem sem gyötört meg 
senki! Ezt szabad akaratomból mondom... 

Bill felpattant a fotelból, és fel-alá kezdett járkálni. 

— Titkos csatornákon tudomásunkra jutott, hogy Amicus-1 
és Mary-7 eltűnését felfedezték az Átnevelő Intézet ideáti be- 
épített emberei. Számunkra ismeretlen eszközökkel és mód- 
szerekkel mindenhol körözik önöket. — Lea ránk nézett. 

— Kik és hol? Es mit jelent a mindenhol? — kérdeztem bá- 
tortalanul. 

Lea karjait széttárva jelezte, hogy nem tudja a választ. 

Mari átküldte üzenetét: ,Ez nagyon Zavaros. Összetévesz- 
tenek minket valakikkel, átnevelőbe visznek, aztán megterve- 
zik a szökésünket, majd kiderül, hogy szinte fogalmuk sincs 
hol voltunk, hogyan kerültünk oda! Egyre többet tudnak meg 
Ideátról, mert kivallattak minket. Persze a valóságos képet 
sohasem sikerül összerakniuk! Talán nekünk se! Legyünk 
óvatosak!" 

— Kizárt dolog, hogy nálam bárki, bármilyen módszerrel ke- 
resse és megtalálja! — kontrázott Bill. 

Iris éppen az ellenkezőjét mondta: 

— A szökésben lévőket szabad akaratunkbõl mindig el kell 
fognunk. Ha kiderül, hogy ártatlanok, az URTS 80. paragra- 
fusának 3. bekezdése értelmében nem fogadhatják be. 
Egyébként azt is el kell mondanom, hogy az önök házának 
húsz évig senki sem viselte gondját. Többször küldtünk fi- 
gyelmeztetést emiatt. Sajnos viskóvá kellett nyilváníttatnunk. 
Mivel a ház beázott, udvarát benőtték a gyomok, az állatorvo- 
si kutyák és macskák tanácsa átvizsgálta a területet. Semmi- 

lyen gyógyító növényt nem találtak, ezért meg kellett semmisí- 
teni. 

Nagyon szíven ütött a dolog. 

— Akkor ezután hol fogunk lakni?! — kérdezte Mari kétség- 
beesetten. 

— Nálam!!! — mondta határozottan Bill. 

Lea és Iris nem akarta tudomásul venni, és különböző pa- 
ragrafusokra hivatkozott. Bill kijelentette, hogy vállalja a fele- 
lősséget. Ekkor Iris hozzánk fordult: 

— Visszaküldhetnénk önök helyett másokat. Ahhoz azon- 
ban minden létező információra szükségünk lenne, és telje- 
sen új programozási technikát kellene kidolgoznunk. Az 
ilyesmi még csak kísérleti stádiumban van. 

- A telepatikus transzformálással hogy álltok? — kérdezte 
Bill. 

— Nincs közvetlen információm. És neked, Lea? 

Lea széttárta a karját. 

— Ez baj, nagy baj! — mondta fejét csóválva Bill. — Nem sze- 
retem a béta stádiumban lévő technológiát! Ha így folytatjá- 
tok, ti is át lesztek sorolva béta csoportba! 

Ez a kijelentés mind a két nőt szíven ütötte. Azért gondo- 
lom, mert testük megmerevedett, és arcuk olyan sárga lett, 
mint a halottaké. (Én is ilyen lehettem kómás állapotomban?) 

Bill kinézett az üvegfalon, és legalább egy percig némán fi- 
gyelte a védelme alatt álló, a közeli medencében ugrándozó- 
kat. Amikor visszafordult, észrevette Lea és Iris mozdulatlan 
testét, sárgára vált arcát. Vigasztalóan hozzátette: 

— Ezt a béta csoportot ne vegyétek már olyan komolyan! 
Emlékezzetek csak vissza! Bármilyen problémánk volt is, va- 
lahogy mindig megoldottuk. 

A két nő ugyanolyan gyorsan magához tért, mint ahogyan 
lebénult. 

— Hát nem ti segítettetek a nivellaszint elterjesztésében? — 
folytatta Bill. — Én pedig kitaláltam a transzparencia granda 
második fokozatát. 

Lea és Iris már teljesen magukhoz tértek. Arcuk ismét a 
normális emberéhez hasonlított. 

- Főnök! Jelentések írásában te vagy a legjobb, szabad 
akaratodból. 

— Nocsak, nocsak! Én vagyok a legjobb? Ezt a problémát is 
meg lehetne oldani egy jól megírt jelentéssel... 

— Talán igen, de előtte ki kellene deríteni, kik és mennyit 
tudnak Ideátról, Amicus és Mary visszaérkezéséről... 

— Azért vagytok, hogy nyomozzätok ki! — adta ki a paran- 
csot Bill. 

— És mi van a Zéró Tolerancia Átkódoló Intézettel? 

- A ZÉTÁI-ba küldünk mindenkit, aki nem felel meg elvá- 
rásainknak, és meglehet, hogy javíthatatlan. Ezt te is ugyano- 
lyan jól tudod, mint mi. — Iris az utolsó mondatot kissé gú- 
nyosan mondta ki. — Ideátról viszont alig tudnak néhányan. 
Ők is csak a létezését feltételezik. A V. I. P. átnevelendőket 
küldik oda, vagyis azokat a kiemelt személyeket, akik előzete- 
sen sokat tettek Odaátért, de mégis elkövettek valamit. 

Bill ingerültnek látszott. 

— Szóval ezt nevezitek ti Llami Biztosításnak!? Azt a titkot, 
amit úgy biztosítotok be, hogy még én se tudjak róla?! 

— Te hivatalosan nem dolgozol az intézményünkben - felel- 
te Lea. — Megbízásaid vannak, és tanácsadásért kapod a cse- 
reanyagot, jólétet, kapcsolatokat. 

— Nektek dolgozom! Miért nem bíztok meg bennem? Miért 
nem vonjátok felelősségre azokat, akiket kell? 

Lea legyintett egyet. 

- Nem mondanád meg, mit jelent nálunk a felelősségre vo- 
nás?! Üdülést, V. I. P. átnevelést vagy szuper magas végkielé- 
gítést! 

Hirtelen mélységes csönd töltötte be a hatalmas szobát. 
Nem mozdult senki és semmi, még a kisugárzott 
biohullámokat sem érzékeltük. Mari elérkezettnek látta az 
időt, hogy összefoglalja az eseményeket, illetve rákérdezzen 
jövendő sorsunkra. 

— Bocsánat, hogy megszólalok. Ha jól érzékelem, egy azo- 
nosíthatatlan, titkos kísérletbe csöppentünk bele, de nem 
szabad akaratunkból. Nem is sejtik, kik és miért tették ezt 
velünk, önökkel. Elnézést, de nagyon úgy néz ki, hogy az 
okok felderítése nem lesz megoldható. Mi úgy gondoljuk, hogy 
nem követtünk el bűnt, sőt inkább sokat szenvedtünk. Ha 
önök szerint ez mégsem igaz, akkor az a bűn, hogy elmen- 
tünk, vagy az, hogy visszajöttünk? Lehet, hogy ezen a világon 
mi nem is létezünk, nem tartanak nyilván? Egyikünknek 
sincs azonosító mágneskártyája, identifikációja. Akkor bármit 
tehetnek velünk, .. 

XVI. Hálapénzt kap a beteg 


Valahol a lét és nemlét határán repültem semleges, színtelen, 
szagtalan világban.... Meglehet, hogy, inkább úsztam. Talán a 
pára halad így a levegőben. Testemet nem láttam. Sem ala- 
kom, sem súlyom nem volt. Érzésektől megfosztva, lebegve 
haladtam előre egy láthatatlan cél felé... 

Arra eszméltem, hogy valaki simogatta a talpam. Először 
kellemesnek tűnt, aztán erőtlenül húztam fel a lábam. Kis idő 
múlva a jobb talpamon éreztem gyengéd kaparäszäst. Kinyi- 
tottam a szemem. A doki volt az. Már napok óta így szórako- 
zik velem. Nem nagyon hagy aludni, nehogy megint kómába 
essek. Azt mondja, ha mindenre tudok reagálni, akkor telje- 
sen meggyógyultam. A talpvakarás is ilyen! 

— Bélteki úr! Maga kész csoda! Ilyen rövid idő alatt ilyen 
gyorsan felépült. Rendkívül erős a szervezete. 

Ezt már nem először említette, talán nem is utoljára. Jogo- 
san volt büszke arra, hogy egyedül hozott vissza a halál tor- 
kából. Igaz, én is vissza akartam jönni. 

— Ezt biztosan a szüleimnek köszönhetem, professzor úr, 
nekem nincs hozzá sok közöm; én csak hordom, viselem ezt 
az örökséget. És természetesen nagyon hálás vagyok Önnek. 

— Bélteki úr! Én nem vagyok professzor, csak rezidens. 

- Ezt már tudom, mégis elfelejtem..., de emlékeznem kell 
rá, mert, különben még azt hiheti, hogy amnéziám van. A re- 
zidens az olyan orvosgyakornok... Csak azt nem értem, hogy 
tudott meggyógyítani, amikor azt mondta, hogy ilyen esettel 
még nem találkozott. „Úgy kellett összeraknom önt, uram, 
mint egy rossz biciklit." Ezt elismételte már egy párszor. 

— Nos, most éppen ezért jöttem. A karambolban bekövetke- 
zett sérülései viszonylag gyorsan begyógyultak. Nem akarom 
itt horrorisztikus részletekkel ijesztgetni, ezért csak annyit — 
ha elmondtam már, az se baj! —, hogy három napig volt kó- 

mában, jelentős belső sérüléseit szervi elváltozásai miatt 
többször műtöttem. A tegnapi teljes kivizsgálás eredménye 
megjött — dossziéjából egy kötegnyi papírt vett elő. — Minden 
negatív! Megírtam a zárójelentését is. És... és... olyan boldog 
vagyok, mert sikerélményhez juttatott engem! Tudja, hogy 
minden valamire való orvos az ötszöri-tízszeri magasabb fize- 
tés miatt külföldön vállalt munkát. A mi kórházunk volt az 
egyetlen, amelyik balesete után az öt környékbeli kórház kö- 
zül fogadta. Már vizsgálat közben darabokból kellett össze- 
szednem, visszagyömöszölnöm a csontjait és a bőrkéit. Köz- 
ben belenéztem kedves, égszínkék gülü szemeibe, és tudtam, 
hogy ön az én betegem! Minket az Úr és az egészségügyi mi- 
niszter is egymásnak teremtett, egymásra utalt! Bevallom 
őszintén, hogy én sokkal többet tanultam Önön az elvégzett 
operációk során, mint az egész Emberorvosi Egyetemen. Most 
már én is igazi orvosnak érezhetem magam, mert meggyógyí- 
tottam. Hallatlan sikerélményhez juttatott! 

— Köszönöm szépen, doktor úr! 

— Nem, nem! - tiltakozott. — Én köszönöm meg Önnek. 

Köpenyének zsebéből egy tömött borítékot vett elő, és a 
párnám alá dugta. 

— Gondolom, hogy néhány báli belépő van benne kedves 
családomnak - próbáltam viccelődni. 

Zombik rezidens elmosolyodott. 

— Igen, táncolják át még a hátralévő életüket! 

— Hát akkor nagyon köszönöm. De én is szeretném megkö- 
szönni a rezidens úr hallatlan figyelmét, kitartását, gyógyító 
munkáját. Ugye visszaadhatok belőle valamennyit? 

— Nem, nem! Köszönöm, megszenvedett ezért a pénzért. 

— Felezzük meg az összeget! — javasoltam. — A tébékártyám 
alapján a kórháznak úgyis térítik a költségeket. 

— Mivel lakhelyileg nem tartozik intézményünk körzetébe, 
kezelését nem lehet érvényesíteni a kötelező rátán belül. 

— Annál inkább, doktor úr! Tíz százalékot szívesen vissza- 
osztok. Megfelel? 

Zombik rezidens lesütötte a szemét, látszott, hogy szégyelli 
kimondani: „Hát, az igazat megvallva ez nagyon karcsú aján- 
lat..." 

— Akkor legyen húsz százalék, de számla nélkül. 

— Még szép! Tudja, Bélteki úr, nagy szükségem van erre a 
húsz százalékra, mert én vagyok az egyedüli orvos, aki meg- 
maradt ebben a kórházban. A fizetésem két nullával egyenlő. 
Igazi beteg már alig akad nálunk... Egyetlen nővérünknek 
csak szakadt köpeny jut... És sajnos a betegek általában 
meghalnak, mikorra ide kerülnek. Előbb megkocsikáztatják 
őket, de a környező négy kórház nem tud fogadni egyetlen 
sürgős esetet sem, mert olyan öregek a professzorok, hogy 
már ágytálazzák őket. Így aztán a betegek gyakran halnak 
meg. Mondtam már? Amikor megvizsgáltam, és belenéztem 
vonzó, égszínkék gülü szemeibe, rögtön tudtam, hogy a visz- 
szaosztással nem lesz baj. 

- Hát akkor egymásra találtunk, doktor úr! De van még 
egy kérdésem. Legközelebb még egyszer megpályázhatok egy 
kómát? Csak néhány naposat! 

— Rendben. Mi legyen a pályázatban? 

Elkezdtem diktálni. A rezidens a jegyzetfüzetébe írta: 

— Negyvenhármas cipőt hordok, lábszagom nincs. Március 
13-án nősültem. Szeretem a kakaót kuglóffal, és Marit, a fele- 
ségemet, akinek két diplomája van. 

— Milyen diplomája van? 

— Egy valódi és egy hamis. Az előbbit kinezopolitikából, az 
utóbbi etetéstanból szerezte. De mindegy, mert mind a kettő 
miatt munkanélküli. 

— Akarja, hogy Tünde nővér hazavigye a kórház triciklijén? 

— Köszönöm. Nem tartok rá igényt. Kellhet az a tricikli még 
másnak. Tehát a húsz százalékot majd a Csúszó Money KHT 
pályázatának teljesítése után, vagyis holnap küldöm. Vagy 
jobb lesz, ha Józsi bácsi hozza talicskával? Apropó. Mi a pá- 
lyázat témája? Bár nem kell megírnom. 

— Legyen, mondjuk... , Hogyan szerezzünk szervünknek ki- 
elégülést?" 

- Mindent megbeszéltünk. Indulok haza. Csak átmegyek 
átöltözni. 

- Vigye magával azt a kis trezort is. Ágikának már úgy 
sincs rá szüksége. 

Barátságosan kezet nyújtott. 

Hónom alatt a trezorral távoztam. Remek üzletet kötöt- 
tünk. Milyen jó, hogy az egészségügyet is úgy működtetik, 
mint egy bankot. Aki ennél jobb üzletet csinál, az már bűnö- 
ző! 


VÉGE 

